
Romance 


Capitolul 1 


Lucrurile stătuseră altfel în sala primăriei, când 
domnul Lennox îi înmânase premiul lui Jane. 

Era frumos gravat, inscripționat cu litere aurite și 
atesta faptul că premiul pentru cea mai bună elevă a 
cursului de publicitate era atribuit Janei Winter. 

Domnul Lennox citise documentul și i-l înmânase 
Janei. 

Izbucniseră aplauze. 

Gândurile ei se îndreptau într-o mie de direcţii și 
nu numai, dar i se adresă cu un zâmbet domnului 
Lennox. 

— Ce altceva am mai primit? 

— Un premiu de două sute de dolari, îi reamintise 
domnul Lennox, întinzându-i un plic, la vederea 
căruia Jane spusese: 

— Acesta este doar începutul, restul îl voi face eu. 

La discuţia care urmase, la care participaseră 
colegii ei cu multe felicitări, Jane prinsese aripi. Își 


făcuse lucrarea de diplomă cu o reclamă pentru inele 
de logodnă și simţise că a fost o lucrare bună. Fusese 
şi premiată. 

Stând în sala de examinare, mușcând capătul 
pixului îşi aminti de scrisoarea primită de la sora ei 
vitregă din Colombo... Sinhalese Observer era o 
publicaţie de succes, scrisă în engleză. Ce afacere 
interesantă constituia cea de anunţuri matrimoniale, 
horoscoape, problemele legate de stabilirea zestrei! 

Îşi începu astfel prima reclamă: Sunt pește și ofer 
cincizeci de rupii.... Și apoi, de la această ofertă, 
trecuse la diamante şi inele de platină, de mai mult de 
cincizeci de rupii... 

Domnul Lennox o felicitase pentru acest mod nou 
de abordare, iar Jane, gândindu-se la asta, își spuse că 
pentru prima dată în viaţa ei, luna aprilie fusese de 
bun augur. 

Întâlnirea se terminase, domnul Lennox se dusese 
la treburile sale, iar colegii plecaseră acasă. 

Jane porni spre casă cu autobuzul, simțindu-se în 
al nouălea cer. Numai că senzaţia asta nu dură. Nici 
măcar pe durata a două staţii. Reveni dureros de brusc 
cu picioarele pe pământ. 

Realiză că nu putea pleca departe de aceste locuri. 
După cum îi spusese domnul Lennox, cei două sute 
de dolari nu erau mare lucru. lar ea nu mai avea 
nimic. Restul banilor se duseseră la April. 

— Jane, draga mea... începuse mama, ca de obicei, 
când voia să-i dea o veste rea. 


— Da, mamă. 

— Mă gândeam la April, draga mea; trebuie să-i dăm 
o șansă. Vocea aceea minunată... 

Altădată fusese sănătatea lui April, sau iubirile ei... 
dacă April n-ar fi avut o voce extraordinară, n-ar fi fost 
nimic, dar April avea una dintre cele mai grozave 
voci... 

— Jane, trebuie să-i dăm o şansă lui April, insistase 
mama. 

Jane ştia ce voise să spună mama. Cel de al doilea 
soţ al mamei, tatăl Janei, îi lăsase o mică moştenire. 
Acum i-ar fi prins foarte bine alături de cei două sute 
de dolari. 

Dar acei bani nu mai existau. Plecaseră în Anglia cu 
April, unde aceasta urma să aibă o şansă. Dacă April nu 
s-ar fi pregătit regește de plecare, cu rochii extrem de 
scumpe, cu bilet la clasa turist și nu la clasa întiia, 
poate i-ar mai fi rămas şi ei ceva... 

— Ce să fac, Jane? Să nu crezi că te tine te iubesc mai 
puţin ca pe April. 

Dar mama le iubea diferit pe cele două fiice ale 
sale, chiar dacă nu realiza asta. April avea părul blond 
roșcat și ochii de culoarea turcoazului. Jane era 
șatenă, pistruiată, cu pielea albă. Nici buzele nu-i erau 
atât de pline, de senzuale, ca ale lui April. 

Mama le iubea diferit pentru că April era fiica lui 
Vernon, bărbatul vieții ei. 

— A fost o iubire ca în cărţi, draga mea. Iar April s-a 
născut imediat după moartea iubitului meu, Vernie. 
Multă lume s-a mirat auzind că m-am măritat repede 
cu Paul Winter. Dar eram foarte tânără, singură, și am 
crezut că Paul... 

Vocea îi pierea întotdeauna când ajungea în punctul 
acesta, dar cine o asculta trebuia să înțeleagă că se 
lăsase în grija lui Paul, care-i dăruise o fiică, apoi murise. 

Asta făcuse cel de al doilea soț al ei: murise, 
lăsându-i doar o mică sumă de bani pentru fiica lor, 
Jane, sumă care ajunsese desigur, tot la April... 

— A fost un om bun, murmură mama, dar cum să te 
fac să înţelegi, draga mea, nu poți iubi cu adevărat 
decât o singură dată... 

Doamna Winter era o romantică, spre deosebire de 
fiica sa, April, ceea ce o făcea pe Jane să creadă că 
aceasta semăna cu tatăl ei, Vernon Winthrop. 

Pe cele două surori nu le despărțea decât un singur 
an. Și ... toată lumea... 

Când fuseseră copii, mama se folosea de acest an 
diferenţă dintre ele ca scuză pentru a-i face favoruri lui 
April, care pasămite, era mai mare... 

— Jane, trebuie să-i dăm o şansă lui April... 

Jane își aminti toate acestea, stând pe puntea de 
sus a autobuzului. 


Numai dacă ar fi putut păstra pentru ea cele două 
sute de lire! Și ca să nu fie considerată egoistă, putea 
să-i cumpere ceva mamei, numai că mama nu voia 
nimic pentru ea, ci doar pentru April. Dar mama nu 
avea de unde să afle că Jane primise niște bani. 

Vru să citească ziarul, întrebându-se cum ar fi să 
facă turul Angliei într-un autobuz ca acesta. Și atunci 
văzu articolul. 

„ Miss Jane Winter... Sunt peşte... ofer cincizeci de 
rupii şi câștig, două sute de dolari...“ 

O, nu! exclamă Jane. 

Lăsă ziarul deoparte şi urmări cu privirea străzile pe 
care trecea autobuzul. Coborând, se gândi că poate 
scăpa... Dumnezeule, cum putea fi atât de proastă, 
avea douăzeci și unu de ani, era adult... mama și 
prietenele ei nu prea citeau ziarele, ci se mulțumeau 
să clevetească, să joace cărti, probabil că nu vor vedea 
articolul... 

Nu pot... nu vreau să mai dau totul pentru April... 

De obicei, mama juca bridge sus, sau dacă nu avea 
cu cine să joace, juca singură... solitaire. Dar acum nu 
era aşa. Mama îi deschise. Jane văzu sherry pe masă, 
iar obrajii mamei erau cam îmbujoraţi. 

— Draga mea, zise mama, cu ochii strălucind de 
băutură, tocmai am deschis radioul și ce-am auzit? 
Jane a mea a luat premiul Auckland! Două sute de 
dolari! O, sunt atât de mândră! 


Mama își turna sherry continuând s-o laude, 
accentuând că ştiuse dintotdeauna că fiica ei cea mică 
este foarte talentată, semănând mult cu dragul ei Paul, 
care... murise prea repede... 

Și tot așa, repetă povestea pe care i-o repetase de 
zeci de ori. Ce greu îi fusese să crească singură două 
fete, nu una... 

— Şi mai ales o fată ca April. Vreau să spun, draga 
mea, că ajunge să te uiţi la ea ca să înţelegi că trebuia 
să-i dau o şansă. 

Jane, în timp ce o asculta, își aminti de Jeff de care 
se îndrăgostise, dar April, care trebuia întotdeauna să 
aibă o șansă, îl plăcuse și ea... mai apoi se plictisise de 
el şi i-l înapoiase, numai că pe Jane n-o mai interesase... 

— April este o fată deosebită. .cred că înţelegi, draga mea. 

— Mamă, o întrerupse Jane, deodată conştientă că 
avea să fie martora unei destăinuiri, ce vrei să spui? 

Întrucât doamna Winter se trezi că nu-și găsește 
cuvintele pe moment, Jane îi reaminti: 

— April are bani destui să-și facă o carieră la Londra. 

— Dar ea nu este la Londra, draga mea. 

— Va fi, săptămâna viitoare. 

— Nu va fi, Jane. Obraznica ta soră a coborât la 
Colombo. N-a fost frumos din partea ei, dar a avut o 
șansă extraordinară. 

— Ce șansă, mamă? A fost vreun muzical acolo, în Ceylon? 

— Nu șansă muzicală, ci matrimonială, dragă. April 
a primit o ofertă grozavă. 

Jane întrebă din nou. 

— Ce șansă, mamă? 

— Să se mărite, fetiţo. Nu spune chiar limpede asta, 
dar mă rog, eu asta înţeleg... 

Jane luă scrisoarea din mâna mamei sale. Și nu 
erau vorbe goale. 

Bărbatul pe care-l cunoscuse sora ei vitregă avea 
mari posibilităţi... un comerciant portughez foarte 
bogat, care făcea multe exporturi. Se îndrăgostise de 
ea, iar April avea şi ea impresia că-l iubeşte. Da, își 
aminti Jane, tot aşa cum fusese și cu Jeff. Numai că 
acum exista un obstacol. Portughezii sunt foarte 
formaliști. Iar dragul ei Rodrigo, nu că ar fi ţinut prea 
mult la etichetă, dar avea un unchi... 

Rodrigo îi sugerase să aducă pe cineva din familie, 
iar mama crezu că o fată ca Jane s-ar prezenta 
respectabil. Cuvântul respectabil fusese scris de April. 
„Obișnuită sau ștearsă“ ar fi fost cuvântul potrivit. 

— Când am citit scrisoarea, am izbucnit în plâns, 
continuă doamna Winter. Cum să se ducă Jane? Eu am 
niște economii, Jane are și ea ceva, dar tot nu ajungea. 
Apoi am auzit știrile și... draga mea... 

— Nu mă duc, zise Jane. Voi folosi banii ca să pot 
studia în continuare. 

— Spuneau la radio că ai câștigat premiul pentru 
publicitate pentru că April ţi-a trimis Sinhalese 
Observer. Fără ea nu aveai cum să-l câştigi... și 
continuă tot aşa. 

Era un mod direct de a-i cere să-i dea banii lui 
April, să-i ducă ea însăși. 

— Şi cine ştie? April ti-ar putea găsi și tie un bărbat 
bun, o dată ce se va mărita cu acest portughez. 

Unul bătrân, chel și fără bani, așa l-ar vedea April 
pentru mine... se gândi Jane. 

— Nu mă duc, mamă, nu mai insista. 

— Draga mea, propria ta soră... 

— Nu mă duc. 

— Mândria familiei noastre... 

— Nu mă duc. 

— Jane, trebuie să-i dăm o șansă lui April! 

Și tot așa. 

Colombo... se gândi Jane în cele din urmă, învinsă de 
insistența mamei. Părea interesant... putea fi un 
început... pentru orice altceva dacă reușea să-și găsească 
o slujbă și să nu se lase măritată de April cu cine știe ce 
funcţionăraș. Nu avea de ales; trebuia să se ducă, altfel 
nu mai avea un trai normal cu doamna Winter. 

Plecând, scurta nefericirea ei şi a doamnei Winter. 

Dimineaţa, după o noapte de nesomn, mama 
începu din nou: 

— Jane... Trebuie să... 

— Gata, mamă, nu te mai obosi, mă duc! 

— Jane, nu glumești? 

— Am spus că sunt de acord să mă duc! 

— Eşti o fată nemaipomenită! Semeni mult cu Paul, 
dragul tău tată, numai că pe el nu... ei bine, sunt 
sigură că tu ești exact ce-i trebuie lui April, ești 
respectabilă, liniștită... 

— O fată ştearsă. 

— Ce să faci? Nu toate putem fi păsările paradisului 
ca sora ta, dar acum știu că vei avea satisfacția că i-ai 
dat o șansă lui April. 

Da, că i-am mai dat o șansă lui April, bombăni Jane. 

Privi în jur prin apartamentul destul de sărăcăcios în 
care trăiau. Dar cu pretenţiile lui April, nu aveau de ales... 

Pe moment, Jane se miră de mama ei. Şi ea trăia tot 
în acest apartament sărăcăcios. Dacă ar fi folosit banii 
pe care îi aveau, în loc să se ducă în Ceylon, ar fi 
putut... 

Dar ochii doamnei Winter străluceau de bucurie, 
nu-i păsa ce gândea ea: important era că rezolvase încă 
o dată problema lui April. 

— Să fii foarte atentă și circumspectă, draga mea, 
cotcodăcea doamna Winter. Nu că n-ai fi de obicei, dar 
ești foarte tânără și așa se întâmplă când ești departe 
de casă. 

— Doar mă duc să-i mai dau o șansă lui April! Nu-ţi 
face probleme, mamă. Îi voi da lui April și această 
şansă. Dar mie cine-mi va da vreodată o șansă? se 
întrebă Jane. 


Deși o femeie fragilă, doamna Winter deveni un 
vulcan. După ce dădu deoparte cărţile de ghicit care se 
aflau întotdeauna pe masă, se ridică să ia cartea de telefon. 

— Trebuie să pleci cu avionul, draga mea, cu 
vaporul durează prea mult. 

— Dar e mai ieftin, completă Jane. 

Doamna Winter se încruntă. Da, poate că Jane avea 
dreptate, dar fiind vorba despre April, timpul era 
factorul important acum. 

„Mamă, fă-o să vină, indiferent cum“, scrisese April. 
Iar dacă Jane se ducea cu vaporul nu ajungea înainte 
de două săptămâni. Pe când, dacă se ducea cu 
avionul... 

Doamna Winter forma numărul unei companii 
aeriane. 

— Mă întreb, continua ea, cât durează zborul până 
la Colombo. Deja vorbea cu agenţia. Așa de mult? 
Acum, daţi-mi detaliile pe care vi le-am cerut. De două 
ori pe săptămână? Vinerea și sâmbăta? Era marţi 
dimineaţă. 

Jane făcuse toate vaccinurile o dată cu sora ei, fiind 
forțată s-o însoţească, pentru că April era mult prea 
sensibilă, astfel că sfârșise injectându-se pentru a-i da 
exemplu acesteia. 

Privindu-și mama, Jane observă că figura acesteia se 
transformase complet, căpătând o expresie greu de 
definit, asemănătoare groazei. 

— Trei sute şaizeci de dolari? repetă acesta. Sunteţi 
sigură că este suma pentru clasa economic? 

Doamna Winter închise telefonul. 

— Mă gândeam la tine, draga mea: ai acei două sute 
de dolari, plus banii de la tatăl tău, dar îţi rămâne 
foarte puţin de cheltuit. 

Sau de dat lui April? 

În pofida insistenţei Janei că toate firmele aeriene 
au cam aceleași tarife, doamna Winter găsi o alta. Jane 
ieşi din apartament. 

Dar pe la jumătatea scărilor își aminti că nu-i 
spusese domnului Everett despre premiu... nici 
despre ce trebuia să facă acum tocmai pentru că 
reușise să câștige premiul. Dacă nu pleca la April, Max 
Everett s-ar fi ocupat în continuare de ea. Dacă pleca, 
el trebuia să-i găsească un înlocuitor. 

Domnul Everett se ocupa de organizarea 
petrecerilor, a tururilor de oraș, a conferințelor, 
punea la dispoziţie ghizi, autocare... lista serviciilor pe 
care le oferea părea nesfârșită. Jane își petrecea trei 
seri pe săptămână ajutându-l la contabilitate, ca să nu 
mai vorbim de toată ziua de sâmbătă. Astfel, ea reușise 
să urmeze cursurile institutului Auckland, pentru că 
era foarte bine plătită în aceste ore, câștigând ca și 
cum ar fi avut o slujbă de la nouă la cinci. 

ÎI găsi pe domnul Everett ocupat cu niște bilete. 
Dar nu era ceva neobișnuit așa că imediat ce ridică 
privirea și o văzu îi spuse: 

— Felicitări, Janey! Am citit ziarul. Sper că nu-mi vei 
spune că nu mai vrei să lucrezi pentru mine? 

— Aș fi continuat să lucrez, dacă n-ar trebui să plec. 
Două sute de dolari nu sunt chiar o avere. 

— Şi atunci de ce nu vrei să mai lucrezi pentru 
mine? A, am înţeles, zise Max Everret. April are nevoie 
de tine, cine știe pe unde... 

— Exact, zise Jane. 

— Ce să spun, Jane? Mi-a părut bine c-ai fost 
colaboratoarea mea, dar dacă trebuie să pleci, ce pot 
să spun? Poate voi mai găsi pe cineva. 

Jane îi spuse cât de scump era biletul până la 
Colombo. 

— Colombo? Ceylon? Max Everett se uită la biletele 
de pe masă. Am chiar acum bilete pentru un charter 
pe ruta Air India, cu avion particular. 

— Cu câte persoane? 

— Este vorba despre un grup care se duce la o 
conferință. Au fost cincizeci la început, dar doi au 
renunţat. Unul dintre locuri l-am vândut altei firme, cu 
preț de lux. 

Jane ştia că aceste chartere pe care le exploata 
domnul Everett erau de lux, fără clasa economic, ceea 
ce însemna că domnul Everett nu-i putea oferi nimic. 

— Te înșeli, Jane, zise el, privind-o speculativ, de 
parcă i-ar fi citit gândurile. Îţi pot da biletul la jumătate 
de preţ. 

— Adică? întrebă Jane lipsită de entuziasm, 
așteptându-se la rata economică plus o mică 
diferenţă. 

— O sută cincizeci. Eşti mulţumită? 

— Sigur că da. 

— Lire, desigur. 

— Dolari. 

— Adică șaptezeci şi cinci de lire? repetă Jane. 

— Exact. 

— Dar pe charterele pe care le exploataţi asta 
reprezintă doar o treime din costul biletului. 

— Meriti asta, pentru că mi-ai fost de mare ajutor. 
Cum stai cu vaccinurile? 

— Le-am făcut pe toate împreună cu April. 

— Cât vei sta acolo? Dacă stai sub o lună nu ai 
nevoie de viză. 

Jane se uită pe lista pasagerilor pentru a-și reveni 
din șoc. Simţea că totul începe să se deruleze foarte 
repede pentru ea. 

— Biletele astea sunt pentru Madras, zise ea, 
dornică să oprească repeziciunea cu care se derula 
totul. Dacă aș pleca pe ruta asta ar trebui să ajung întâi 
la Madras și de acolo la Colombo? 

— Pentru o fată deosebită cred că pot alege o rută 
specială. 

— Chiar dacă fata asta deosebită plătește doar un 
sfert din bilet? 

— De ce nu? Oricum, costul biletului tău este 
acoperit de acel pasager din afara grupului, iar senhor 
Camoes nu discută suma pe care trebuie s-o plătească. 
Este un gentleman. 

— Senhor, aţi spus? Este spaniol? 

— Nu, portughez. 

— Ce coincidenţă! Iar eu trebuie să ajung la 
Colombo tocmai pentru că April... 

— Jane, fugi acasă și fă-ţi bagajele pentru că avionul 
pleacă la prânz. Intre timp, eu o să-ţi scriu toate actele 
certificatele, declaraţia valutară și restul. 

— Domnule Everett, sunteți sigur că nu pierdeţi 
prea mulţi bani pe biletul meu? 

— Mai rău îmi pare că te pierd pe tine, dragă Jane. 
Mi-ai fost de mare ajutor. 

— Mi-ati făcut cel mai mare serviciu, domnule 
Everett! 

— Gata, acum fugi să-ţi faci bagajele! 

Pe drum spre casă, Jane se gândi că putea să nu-i 
spună mamei despre reducerea de preţ, sau putea 
spune că-i redusese doar jumătate... 

Dar Jane nu putea face asta, așa era ea. 

De cum intră în casă, exclamă fericită: 

— Pot să plec și asta la un sfert de preț! 

— O, draga mea! exclamă mama, fericită. 

Draga de April, se gândi Jane. 

Incepură împreună să impacheteze, timp în care 
Jane realiză că îmbrăcămintea ei demodată era total 
nepotrivită cu un avion de lux și că imediat ce ajungea 
trebuia să-şi cumpere un costum civilizat, pentru a 
scăpa de cel de pe ea, care avea un guler alb, școlăresc. 

De parcă i-ar fi citit gândurile, mama îi spuse 
îngrijorată: 

— Nimeni nu va observa pe drum că nu ai un taior 
elegant, dar de îndată ce ajungi, April se va ocupa de 
tine. Sau o să-ţi dea ceva de la ea, aveţi cam aceleaşi 
măsuri. 

Jane nu comentă. 

O ceașcă de ceai, o ultimă privire prin apartament, 
apoi apăru Max Everett s-o ia, iar Jane o rugă pe mama 
să nu meargă cu ea la aeroport, aceasta îi repetă să fie 
circumspectă, să aibă grijă de April şi Jane plecă. 

— Te rog să-i transmiţi toată dragostea mea păsării 
paradisului, lui April, zise mama. Şi... Jane... 

— Da mamă, o să fac tot ce o să pot. 

— Îți multumesc, draga mea. 

Jane se lăsă condusă la aeroport de domnul Everett 
care plecă imediat și o lăsă acolo pentru că avea o altă 
întâlnire. Întorcându-se brusc, Jane se confruntă cu 
cei mai negri ochi pe care-i văzuse vreodată. Tenul 
persoanei era măsliniu, părul îi era negru. Bărbatul 
foarte înalt era impecabil îmbrăcat și avea o mustață 
mică. 

Era senhor Camoes, după cum îi spusese Max. 

Capitolul 2 


Toate formalităţile dinaintea plecării fuseseră 
îndeplinite... restul pasagerilor își ocupară scaunele, 
își rezemară capetele, își fixară centurile de siguranţă. 
Toate acestea nu durară prea mult, dar tăcerea dintre 
Jane şi bărbatul de lângă ea părea acum abisală. 

Deodată, senhor Camoes spuse: 

— Admiţând că prezența mea este o surpriză şi nu 
una plăcută, tot nu văd de ce sunteţi atât de 
dezamăgită, senhorita. Omul făcu o pauză. Presupun 
că am dreptate. 

— Dezamăgire? reuși Jane să repete. 

— Dezamăgire, senhorita. Dumneavoastră sunteți 
acea senhorita, nu? 

Jane îi răspunse înţepată: 

— Nu vorbesc portugheza, dar eu sunt senhorita la 
care vă referiti. 

— Eu sunt Camoes, Joao. Văd că scrie aici că vă 
numiţi Winters. 

— Da, miss Jane Winter. 

Motoarele avionului se puseră în mișcare și acesta 
începu să ruleze pe pistă. Jane ar fi vrut să fie singură 
acum, să se bucure din plin de această călătorie, lucru 
care-i era imposibil, pentru că Joao Camoes n-o scăpa 
din priviri. 

— Sunteţi o domnişoară sofisticată, fără îndoială, zise 
el, studiind-o, impresionat de calmul ei. Tinerele din 
țara mea ar fi scos mii de exclamaţii în clipele acestea. 

Avionul părăsi solul și Jane lăsă să-i scape o mică 
exclamaţie. 

— Așa, zise el privind-o amuzat. 

Lui Jane îi era ciudă că se trădase și se simţi obligată 
să-i dea o explicaţie. 

— N-am mai trăit un moment ca acesta. N-am zburat 
până acum. 

— Vă cred, senhorita, sunteţi şi foarte tânără de 
altfel, zise el zâmbindu-i. 

Jane începu să caute vorbele potrivite pentru a-l 
pune la punct pe acest individ cu deducţiile sale cu 
tot, dar el adăugă: 

— Nu contează că nu aveţi experienţă în zborul cu 
avionul, pentru că eu, deși apreciez spiritul tânăr din 
țara dumneavoastră, cred încă în modul în care noi, 
portughezii, știm să ocrotim această vârstă. 

— S-o ocrotiți sau să vă îmbulziţi în jurul ei, 
domnule? Nu vi se pare că eu am trecut de vârsta la 
care ar trebui să fiu monitorizată? 

— Dacă așa ar fi, senhorita, atunci m-aș îmbulzi în 
jurul dumneavoastră, dar ochii îmi spun că sunteţi 
încă un boboc, zise el înclinând din cap, așa că 
permiteţi-mi să am grijă de dumneavoastră. 

Putin jenată, Jane îl lămuri: 

— Vă înşelaţi, domnule. V-aș putea reaminti numele 
meu? Este Jane, senhor. Un simplu Jane, senhor. Nu 
aveţi şi dumneavoastră acest nume în Portugalia? 

— Un simplu Jane! se miră el. Vrei să insinuezi că 
ești o tânără neinteresantă, comună? Glumești, miss. 

— Nu glumesc. Dar cu o soră ca April, cum se putea 
considera? 

— În acest caz, nu înţeleg. 

— Sunt o tânără obişnuită, senhor, care nu iese cu 
nimic în evidenţă. Mulţumesc pentru vorbele dumitale 
frumoase, dar ele nu schimbă lucrurile. 

— Cu toate acestea calificativul de boboc de floare 
ti se potrivește, miss. Dar spune-mi, miss, n-ai lăsat 
nici o dragoste în urmă? 

— Nu, inima mea călătorește cu mine. 

— Așa, deci, zise el. 

Stewardesele îmbrăcate în sariuri, se mișcau ca 
niște fluturi exotici prin decorul oriental. 

Senhor o urmărea cu atenţie. 

— Semeni cu o maharani, miss. 

— Iar dumneata cu un maharajah. 

— În acest caz, lasă-mă să-ţi ofer un vin roșu, miss, 
zise el, adresându-se stewardesei căreia îi preciză 
denumirea vinului și vechimea. Observ că tovarășii 
noștri de călătorie se simt foarte bine, continuă el 
arătând spre grupul deasupra căruia se ridica fumul 
țigărilor. Fumezi, miss? 

— Mulţumesc, nu, zise ea, dar ceva din privirea lui, 
poate dezamăgire, o făcu să-l întrebe: păreţi 
dezamăgit, dar cred că nu sunteţi de acord cu tinerii 
care fumează. 

— Eşti foarte perspicace, miss. Așa este. Dar eu aș 
vrea să fumez. 

— Dar puteţi fuma, senhor Camoes! 

— Poate nu vei mai fi de acord cu cererea mea când 
vei vedea că fumez o havană. 

— Şi șeful meu fumează havane şi mie chiar îmi 
place aroma lor. 

Senhor Camoes scoase o cutie cu havane din 
buzunar aprinse una, apoi o privi lung. 

— Şef ai spus, miss? Dar până să-i răspundă, el 
continuă: a, da, ești australiancă și la voi femeile nu 
stau acasă, să lucreze dantelă. 

— Așa cum probabil se întâmplă în Portugalia? 

— Da, este destul de frecvent în Portugalia. 

— Şi este mai bine așa? 

— Nu ştiu, admise el. Cândva, am crezut că este 
bine, dar acum, nu mai știu. 

— A fost prima călătorie în Australia? îl întrebă Jane. 

— Nu, este prima de care sunt conștient. 

— Din ce motiv, senhor? 

— Am devenit brusc interesat, foarte interesat. 

— O femeie? întrebă Jane. 

— Așa se pare. 

Sosi vinul roșu, dar înainte de a le fi turnat în 
pahare, senhor îl gustă cu un aer critic. 

— Da, merge, zise el. 

Îi oferi un pahar lui Jane, apoi el luă un altul. 

— Pentru cine să toastăm? Pentru tineri în general, 
sau pentru călătoarea care și-a luat cu ea și inima? 

— Bine, Să toastăm pentru călătoarea care și-a luat 
și inima cu ea, admise Jane. Ea nu voia să toasteze 
pentru cei tineri considerând ca depășise această 
vârstă. 

Cu toate că n-o depășise cu mult... zgomotul făcut 
de motoare, atenţia acordată de stewardese, 
conversaţia plăcută, fumul de havană, o făcură să 
închidă ochii. Îi deschise cu oarecare greutate când 
senhor făcu o observaţie și răspunsul ei fu cam vag. 
Apoi închise ochii din nou, simţindu-și pleoapele grele. 

— Dar parcă spuneai că nu mai ești în prima 
tinereţe, miss. Iar un pahar de vin te-a făcut să adormi 
vreo patru mii de kilometri. 

— Patru mii? 


— Exact. Am ajuns la Darwin, unde facem o escală 
de douăzeci de minute. Vrei să facem o plimbare, să 
ne dezmorțim picioarele? 

Invitând-o, senhor o și ajutase să se ridice. 

Privind în jur, Jane realiză că avionul se cam golise. 

Îl urmă pe senhor spre ușă, apoi spre zona în care 
se deplasaseră ceilalți pasageri. Jane observă că era 
destul de multă lumină afară, dar de fapt așa și trebuia 
să fie. Plecaseră de la Sydney la prânz, iar acest oraș 
era cu patru ore în urmă. Se felicită că nu făcuse nici 
un comentariu, astfel reușise să evite alte comentarii 
privind tinereţea ei sau lipsa de maturitate. 

Senhor, care o privea ușor amuzat, observă că era 
derutată. 

—Se va face întuneric doar când ajungem la 
Singapore. La Madras, senhorita, îti promit o lună 
mare, aurie și multe stele de argint. 

Era prea cald ca să părăsească aeroportul și oricum 
n-ar fi fost timp pentru a vedea orașul, așa că Jane se 
mulțumi să admire suvenirurile pe care le puteau lua 
pasagerii dacă doreau, sau mai precis dacă aveau bani 
de ajuns. Ea nu intra în această categorie. 

Atinse blana unui ursulet koala, dar ochii îi erau la 
o brățară de opal pe care senhor Camoes o examina 
cu atenţie. Oare era pentru femeia pe care o iubea? 

Evident, nu. Sau așa îi explică el. 

— Fac comerţ cu pietre preţioase. 

— Şi aceasta este valoroasă? 

— Da, dar nu are aceeași valoare pe care o are una 
neagră. Opalul negru este mai scump. 

— Mie mi se pare asta mai frumoasă, zise Jane 
trecându-și degetele peste acea îngemănare de aur și 
opal. 

— Da, zise el, opalul acesta ţi se potriveşte, miss. 
Niciodată să nu porţi negru. Dar oricum, te rog să 
primeşti acest dar de la un portughez căruia îi place să 
facă daruri. 

Uimită, Jane acceptă ursuleţul. 

— Nu trebuia să faceţi asta, senhor, adăugă ea o 
scuză banală. 

Fl ridică din umeri... aşa cum mai făcuse după cum 
observase ea și curând fură invitaţi să-și reia locurile în 
avion. 

Părăsiră Darwin, iar avionul lor care se îndrepta 
spre nord zbură multă vreme deasupra apei, pe care 
se vedeau multe insule, vase care treceau ca într-o 
procesiune. 

Soarele apuse cu câteva ore înainte ca ei să ajungă 
la Singapore, într-un spectacol de roșu și auriu. 

— Curând, spuse senhor, vei vedea luna și stelele, 
Miss. 

Jane nu-și amintea să-și fi exprimat dorința de a 
vedea luna și stelele. 

Încet, noaptea se lăsă ca o perdea. 

— Noaptea asta parcă a venit la comandă, zise senhor. 

Li se servi o masă indiană apetisantă, cu mult curry, 
iar el îi sugeră să mănânce cât și cum dorea dacă i se 
părea prea exotic. Dar feliile de fructe tropicale, 
papaia şi mango, îi plăcură. 

— A fost foarte bun, spuse ea încântată. 

— Ti-au plăcut noile savori, miss? Asta înseamnă 
că-ţi va plăcea și India. 

Numai că eu nu merg în India, se gândi ea. Ar fi 
trebuit să-i spună unde cobora, dar fără să știe din ce 
motiv, nu făcu asta. 

— Vei cobori la Madras, miss? Adevărul este că dacă 
vrei să vezi India trebuie să vezi mai mult decât 
metropolele engleze. 

— Metropolele engleze? 

— Spun asta pentru că Madras este mai englezesc 
decât alte orașe din India. Este de înţeles pentru că a 
fost fondat de englezi. Bombay a fost fondat de 
compatrioţii mei. Cu toate că sunt în India amândouă, 
există o diferenţă naţională să-i zic așa, după trei 
secole. 

— Este evident că preferati  Bombayul 
dumneavoastră. 

— Dar acolo trăiesc, miss! zise omul destul de 
surprins. 

Dezorientată, Jane îl rugă pe senhor Camoes să-i 
vorbească despre Madras. 

— Dacă ţi-aş spune câte ceva, miss, aș strica tot 
farmecul. Nu vreau să te privez de frumuseţea care te 
aşteaptă pe Pantheon Road. Este un loc minunat... 
deși nu este al meu. 

El se opri pentru că Jane îl rugă politicos să-i spună 
unde era locul lui despre care vorbea, dacă era în afara 
Portugaliei. 

— Atunci, mai bine să vorbim despre Singapore, 
sugeră Jane. 

— Singapore, Orașul leilor, da, ai dreptate, miss, 
este păcat că nu vei avea timp să-l vezi, deși aeroportul 
va fi mai luminat ca la Darwin şi că acolo vei avea mai 
multe de cumpărat decât un urs și o brățară. 

— Dar n-aţi cumpărat brăţara, senhor, îi reaminti 
Jane. 

Stewardessa care sosi chiar atunci, îl împiedică 
să-i răspundă. Avionul ateriză. 

Odată ce ieși din incinta aeroportului, Jane observă 
că senhor avusese dreptate când afirmase că va vedea 
luna și stelele. Era o noapte tropicală, cerul era plin de 
stele iar umbra părea violetă. 

— Păcat că nu poţi vedea grădinile botanice! Dar 
măcar pe dansatorii malaezieni nu-i pierde, miss. 

Jane urmări un dans al degetelor și fu chiar 
bucuroasă când fură invitaţi înapoi în avion și astfel 
refuză o miniatură de jad care îi fusese pusă în palmă 
de unul din dansatori și pentru care ar fi trebuit să 
plătească, desigur. 

— Nu te laşi ușor impresionată de astfel de lucruri, 
miss, observă senhor. 

Nu, se gândi Jane, este din cauză că nu am bani, 
atât. Strânse ursulețul în braţe cu drag, fericită să-i 
simtă blana moale. 

Avionul se ridică din nou. Li se servi cafea și nişte 
prăjituri. Senhor insistă să bea puţin vin, dar ea refuză 
categoric. Începu să-şi adune lucrurile. 

— Mai este până la Madras, o informă bărbatul. 

Curând, stewardesa veni s-o ajute să se pregătească 
de coborire pentru că se apropia Colombo. 

— Dar aici nu este Madras, zise bărbatul care 
moțăise până atunci. 

— Oprim la Colombo, sir. O oprire scurtă, puteți 
însă face cumpărături. Coboară doar miss. 

— Dar parcă mergeai la Madras, miss. 

— Cobor din avion la Colombo, senhor, îi răspunse 
Jane. 

— Nu mi-ai spus asta, miss. 

— Nici nu m-ati întrebat, senhor. 

— Bănuiesc că te așteaptă cineva, miss. 

— Asta este doar problema mea, domnule, îi spuse 
Jane mai încet pentru a nu fi auzită de stewardesă. 

— Dar este foarte întuneric, miss. Aș vrea oricum să 
aflu de ce m-ai dus în eroare, miss. Oricum, repet 
întrebarea: te aşteaptă cineva, miss? 

— Da, răspunse Jane, mă așteaptă. 

— Eşti sigură, miss? 

— Cât se poate de sigură. 

Jane știa că n-o va aştepta nimeni, pentru că mai 
mult ca sigur mama uitase să-i telegrafieze lui April. 

— Senhorita te voi conduce, chiar dacă nu vrei asta, 
decise el. 

— Dacă veţi face asta, participanţii la conferinţă s-ar 
putea plânge că n-au știut de escala de la Colombo. 

El nu-i mai răspunse. Adresă câteva cuvinte celor 
care veniseră în apropierea lor. 

— Te așteaptă iubitul, domnişoară? 


O scurtă privire o asigură pe Jane, dacă mai era 
nevoie, că April i-o făcuse din nou. Nu venise s-o ia de 
la aeroport. Poate va apărea mai târziu. 

— Senhorita? 

Vocea lui îi reaminti Janei că trebuia să ia repede o 
hotărâre; altfel, risca să fie întoarsă la avion și dusă la 
Madras sau mai rău, senhor rămânea la Colombo cu ea. 

— A sosit prietenul meu, zise Jane. Mulţumesc 
pentru companie, senhor și pentru ursulet. 

— Dar unde-ţi este prietenul, miss? 

— Nu veţi avea timp să vă cunoaşteţi. 

Omul se înclină, luă mâna Janei pe care o sărută și 
plecă. Dar nu făcu decât câțiva pași și se întoarse. 

— Nu mi-ai satisfăcut deplin curiozitatea, miss. 

— Trebuia s-o fac? 

— Da, aș vrea să te văd întâlnindu-te cu acest 
prieten. 

Jane luă ursul în brațe, apoi, cu dificultate, pentru 
că senhor se afla pe urmele ei, depuse un sărut pe 
obrazul unui necunoscut aflat cu spatele spre ea. 
Când acesta se întoarse, îi șopti: 

— Vă rog, domnule! 

Omul se întoarse înţelese situaţia şi-i spuse: 

— Iubito, nu te-am văzut! Iartă-mă! O sărută și el pe 
Jane. 

Senhor Camoes se întoarse și plecă. 

O amintire vagă. Jane auzi zgomotul făcut de 
motoarele avionului şi știu că acel charter de Madras 
pornise pe porțiunea finală. Dar îi era greu să realizeze 
că nu se mai afla în acel avion confortabil, în atmosfera 
plăcută, unde timp de câteva ore se simţise foarte bine. 

Și asta nu însemna că nu-i plăcea atmosfera de la 
terminal, dar fiind într-un port mai mic decât 
Singapore, la o oră foarte matinală, locul era cam 
părăsit, lucru care o îngrijoră pe Jane. Se simţi pe un 
tărâm străin, lucru pe care nu-l simţise până atunci. 

— Senhorita Winter? se auzi chemată. 

Jane își aminti atunci că portughezul cu care 
venise în avion i se adresase acestui bărbat, care încă 
mai era rezemat de perete, cu un aer indolent, ca 
atunci când îl văzuse prima oară. Își aminti că 
portughezul Joao Camoes îi spusese senhor Marsden. 

— Terry Marsden, se prezentă bărbatul. 

O privea întrebător și știind că-i făcuse favoarea de 
a o scăpa de Camoes se aștepta măcar la o reacţie 
prietenoasă din partea ei. 

— Jane Winter, zise Jane. 

— Contesă? Ducesă? 

— Miss, îl informă ea scurt. 

— Nu la situaţia matrimonială mă refeream, zise 
omul zâmbindu-i. 

— Sunt australiancă. 

— Nici asta nu mă interesează prea tare, ci rangul. 
Cred că ar trebui să mă adresez cu Înălţimea voastră. 

— De ce îmi puneţi această întrebare? 

— Pentru că v-am văzut cu contele Camoes, care 
preferă să nu se vorbească despre titlul său. De aceea 
am presupus că este însoţit tot de cineva cu sânge 
albastru. 

— Acest domn m-a condus până la terminal, atât. 
Jane era convinsă că Terry Marsden o tachina, lucru 
care pe ea n-o amuza defel. 

— Nu știu în ce măsură este de crezut... 

— Pot explica... insistă Jane, sperând că-l va putea 
descuraja. 

— Aştept, miss. Dar nu înţeleg ce se întâmplă, miss, 
m-ai ales, m-ai folosit, iar acum crezi că nu am dreptul 
să pun măcar o întrebare? 

— Aştept să fiu luată de aici, zise ea. 

— Nu ţi se pare puţin cam târziu? Crezi că va mai 
veni cineva la această oră? 

— O aştept pe sora mea. Privind în jur, Jane se simți 
dintr-o dată părăsită. 

— Nu-ţi face probleme, miss. Va veni. Între timp, să 
bem o cafea. 

O conduse spre terasa unde un chelner îi privi cu 
indiferenţă. 

— Până dimineaţă nu mai aterizează nici un avion, 
zise Marsden, ridicând din umeri, apoi aprinzându-și o 
țigară. 

Privindu-l, Jane nu putu să nu se întrebe ce căuta 
acolo la acea oră. Probabil el anticipase întrebarea ei, 
așa că spuse: 

— Sunt jurnalist. 

— Reprezentati cumva ziarul Observer? 

— Văd că ştii câte ceva. După privirea dumitale, aș fi 
spus că ești nouă pe malurile Perlei. 

— Ale Perlei? repetă ea. 

— Ceylonul este supranumit Perla, nu știai? Mie 
nu-mi place prea mult, este doar un loc în care trebuia 
să mă aflu. Dar vei auzi mai mult, chiar dacă nu te 
interesează. De ce te afli aici, miss? 

— Am venit să-mi vizitez sora. 

— Cea care n-a apărut? 

— Exact. 

El se încruntă. 

— Este căsătorită? 

Fl voia să afle desigur dacă numele lui April era tot 
Winter. 

— Sora mea nu este căsătorită. Dar de ce afirmaţi că 
ar fi trebuit s-o cunoaşteţi prin natura meseriei? 

— Pentru că asta fac. Aştept avioanele, scriu despre 
oamenii interesanti. 

— Dar April nu... 

— Adică sora dumitale nu este VIP, ca dumneata. 
Răspunsul meu este că oricine este condus la terminal 
de contele Joao Camoes cu care aparent a călătorit în 
avion, desigur unul de lux, nu poate fi altceva decât 
un VIP. 

Jane oftă și pentru că nu avea de ales îi spuse 
povestea surorii sale April și motivul pentru care 
aceasta o chemase. 

— Bine să zicem că te cred, dragă Jane, zise Terry, 
dar te voi crede definitiv când îmi vei spune de ce a 
trebuit să-l îndepărtezi pe conte? Şi de ce te-ai folosit 
de mine pentru asta? Tocmai de mine? 

— Nu înţeleg, spuse Jane. 

— Vei înțelege, dacă vei sta mai mult timp aici. 
Fiecare oraș are oaia sa neagră: aici, dragă Jane, eu 
sunt ticălosul numărul unu. 

— Adică nu aveți o reputaţie prea bună? 

— Eşti o fată isteaţă, zise Terry. 

— Dar asta nu-l poate afecta pe senhor, zise ea. El 
locuiește la Madras. 

— Colombo, o corectă Terry. 

Portughezul spusese că nu locuia la Madras dar știa 
totul despre acest oraș... 

— Avionul se îndrepta spre... 

— Familia Camoes și-a concentrat întotdeauna 
activităţile în Ceylon. 

— Cred că sunt mulţi portughezi aici. 

— Da, pot să-ți spun și numărul lor. Sinhalese 
Statistics este o ramură a ziarului la care lucrez. Am 
fost unul dintre cei mai buni jurnaliști de la... dar cred 
că nu te interesează, cu toate că ai figura asta de copil 
fugit de acasă și pe undeva te simt foarte apropiată de 
mine... oricum, te voi ajuta s-o găsești pe fata despre 
care spuneai. Ai adresa? 

— Este aici în poșetă, răspunse Jane. După ce i-o 
întinse, acesta pufni disprețuitor. 

— Este ceva de mijloc. Standard, de fapt. Este un 
hotel respectabil, dar atât. 

— Atunci April nu se simte în largul ei aici. 

— Poate că este ceea ce-şi poate permite. Bine, o 
s-o găsim pe April zise el și după ce plăti cafeaua o 
conduse din nou spre terminal. 

Mulţi localnici dormeau pe unde apucaseră, sub 
copaci, pe alei, alţii erau încă treji la ora aceea făcând 
comerţ, iar când o văzură pe Jane dădură buzna spre 
ea cu tot felul de suveniruri din lemn, elefanţi 
sculptați, fluiere, poşete croșetate. 

Insistau să cumpere ceva, iar Jane se înfioră 
gândindu-se cum s-ar fi descurcat fără acel bărbat 
lângă ea. Abia acum înţelese de ce era senhor Camoes 
atât de îngrijorat de faptul că era singură în zona aceea. 

În cele din urmă, făcându-și loc printre localnicii 
agasanți, Marsden reuși să-i croiască drum spre un 
taxi. 

Şoferul ca și chelnerul, era pe jumătate adormit, 
dar hârtia de zece rupii pe care i-o flutură Marsden pe 
sub nas îl trezi imediat și porni motorul să-i ducă la 
hotelul Ranick. 

Porniră pe străzi întunecate cu pieţe luminate pe 
alocuri, unde, la fel ca la aeroport, comerțul se 
desfășura fără întrerupere la această oră din noapte, 
iar oamenii erau abia treziţi din somn. 

— Ai dormit vreodată sub cerul liber? o întrebă 
Marsden. 

— Adesea, dar în alte condiţii. 

— Adică aveai o saltea, pernă, și altele. Dar stelele 
nu erau aşa de mari. 

— Nu, nici luna nu era atât de aproape. Întotdeauna 
vremea este așa de frumoasă? 

— Climatul este tropical, musonic. Nu ai nevoie de 
lucruri groase aici, decât dacă urci la înălțime mare, să 
te răcoreşti. Coasta, valurile, au propria lor istorie. 

— Vrei să spui că s-a schimbat mult Ceylonul? 
Sunteţi englez, domnule Marsden? 

— Te rog să-mi spui, Terry, Jane. Da, sunt englez. 
Mai sunt câţiva pe aici. 

— La fel de nefericiti? 

— Sunt nefericit de felul meu, nu din cauza 
Ceylonului. Ceylonul are cele mai frumoase peisaje 

din lume, crede-mă, Jane. Îţi aminteşti cadrul natural 
din filmul River Kwai? Sau Elephant Walk? Aşteaptă să 
vezi muntele Lavinia, cocotierii, un adevărat paradis 
tropical. Dar tu nu ai nici nu motiv să fii ca mine. Uite, 
am ajuns la Ranick. 

Jane văzu o clădire care nu se remarca prin nimic. 

Bărbatul de lângă ea îi citi gândurile. 

— După cum ţi-am mai spus, este un hotel onorabil, 
dar atât, fără pretenţii. Iar dacă sora ta are gusturi de 
Ritz... 

— Nu-mi vine să cred că stă aici, se confesă Jane. 

— Să mergem la recepție, să aflăm. 

După câteva minute, se întoarse spre ea intrigat. 

— N-a stat aici nici o zi. Nu s-a înregistrat nici un 
Winter. 

— April este sora mea vitregă, o cheamă Winthrop. 

— Trebuia să-mi spui! 

După ce se interesară din nou la recepție li se 
spuse că miss Winthrop părăsise hotelul chiar după- 
amiaza aceea; plecase spre Shangri La. 

Capitolul 3 


Terry o conduse pe Jane înapoi la taxi, timp în care 
ea se gândi imediat că nu avea cu ce să plătească. 
Punându-și degetul îngălbenit de nicotină pe mâna ei, 
Terry zise: 

— Nu-ţi face probleme, plătesc eu. Asta este 
ocupaţia mea, să cunosc toate persoanele importante 
care aterizează aici. 

— Ai cunoscut-o și pe April, nu-i așa? 

— Am văzut-o, încuviinţă el. Europenii care ajung 
pe aici sunt în număr destul de mic așa că nu puteam 
să nu observ tânăra aceea cu ochii de culoarea 
turcoazului. 

— Fără îndoială, după descriere este April. 

Când se întoarseră la taxi, Terry îi spuse șoferului 
să-i ducă la Shangri La, iar omul porni imediat spre o 
zonă a orașului ceva mai favorizată. 

— După cum vezi, sora ta a ales un hotel mai de soi 
acum, zise Terry, aruncându-i o privire speculativă. 

Dar Jane nu-l luă în seamă; gândurile ei se 
îndreptau acum doar spre April. 

Nu-și închipuia de unde luase sora ei banii pentru 
a plăti un hotel mai scump. 

— Unde ai văzut-o pe April? îl întrebă Jane. 

— Mă ocup și de cei care vin cu vaporul. Ea a sosit 
cu Fairhaven, dacă-mi amintesc bine. 

— Nu trebuia să ajungă în acest loc, oricum. Nu știu 
de ce a coborât tocmai aici. 

— Nu-ţi imaginezi? Poate din dragoste... nu știu 
unde s-au cunoscut, cum s-au cunoscut, nici măcar 
numele lui nu-l știu. 

— Probabil s-au cunoscut când a coborât April să 
vadă portul. 

— Dar n-ar fi avut timp... 

— Să se îndrăgostească? 

— Nu, pentru ca April să ia o decizie atât de 
importantă încât să coboare de pe vapor, la jumătatea 
drumului. 

— Depinde de perspectivă. 

— Dar tu de unde vii? Cum ai ajuns aici? Nu cred 
c-ai venit aici de plăcere. Ai venit în cruciadă, să-ți 
salvezi sora? Lași impresia c-ai câștigat o bătălie, nu 
semeni de loc cu sora ta. 

— Se poate; suntem surori vitrege. April este 
pasărea paradisului după cum spune mama, iar eu o 
micuță pitulice. 

— Nouă, englezilor, ne plac mai mult acestea din 
urmă. Dar din păcate, tu ai pornit-o cu stângul venind 
aici. 

Jane se uita un pic cam dezorientată la hotelul în 
faţa căruia oprise taxiul; era faimosul Shangri La. 

Ranick fusese un hotel respectabil, dar acesta părea 
grandios, ca un palat. Era impozant, flancat de 
palmieri, avea lumini discrete, fântâni discrete, o 
orchestră care cânta în surdină, chelneri îmbrăcaţi în 
costume negre dar cu sandale în picioare. 

— Vino, o îndemnă Terry. Imediat o să apară sora 
ta, cu ţinuta ei de ducesă. 

— De unde ştii? 

— Eu i-am prezentat-o lui Rodriguez. 

— Tu? Cum asta? 

— Foarte simplu, ea m-a rugat s-o fac. 

— Ea... dar Jane nu continuă. Roși, amintindu-și că 
acesta era felul de a fi al lui April; îi plăcea să se 
folosească de alţii. 

Îmi pare rău, zise Jane. 

— De ce să-ţi pară rău? Ei i-a făcut plăcere. Lui, la fel. 

— Şi ţie? 

— Pe mine m-a amuzat. 

— Amuzat? repetă Jane. 

— Da, dacă ai fi văzut ce figură a făcut sora ta când 
Rodriguez i-a spus, ca un gentleman ce este, foarte 
aplecat spre sexul frumos, că i-a fost prezentată de un 
ticălos. 


Jane murmură. 

— Dar nu este așa, nu? Pari un om de treabă. 

Terry o privi foarte grav, așa cum nu-l mai văzuse 
până atunci. 

— Mulţumesc, Jane. Apoi, îndreptându-se de spate 
adăugă: poate că nu ești o ducesă, dar eu așa te văd. O 
luă de braț și păşiră împreună pe covorul roșu. 

La recepţie, el întrebă: 

— Miss Winthrop. 

— Desigur, domnule, apartamentul Curcubeul, de 
la etajul 3. 

O, murmură Jane, nu un apartament! 

Dar între timp, aruncând o privire prin hol, o zări 
pe April într-un colț, părea că ascultă orchestra. Dar 
Jane, cunoscând-o bine știa că nu-și ascultă decât 
gândurile, că nu acordă atenţie decât propriei 
persoane, sau efectului pe care-l are asupra altora, 
dacă vreunul dintre cei prezenţi merita să-și fluture 
acele gene fabuloase pentru el, sau să-și scuture 
coama de păr roșu. 

Totuși, era sora ei vitregă, pasărea paradisului. 

Terry o văzuse și el... cum putea să nu observe o 
femeie atât de frumoasă, de elegantă? 

— Vino, Jane, zise Terry. 

Când se apropiară, April ridică privirea spre ea, 
făcu un gest amuzant, de uimire, de parcă abia atunci 
şi-ar fi adus aminte: 

— Draga mea, am uitat complet... apoi îl privi pe 
Terry. Stai jos, staţi jos. Jane, ia loc, ne vede lumea. 

Obosită după o astfel de călătorie, Jane spuse: 

— Dar nu asta vrei? 

— Jane cum mă poţi pune într-o situaţie atât de 
jenantă sosind aici cu el! 

— Vrei să spui că este un ticălos? 

— Aici, în Colombo nu este bine văzut. Nu cred că 
mi-ai făcut un serviciu, aducându-l aici cu tine. 

— Dar tu ce cauţi aici? o întrebă Jane. 

— Ştii foarte bine de ce am venit aici. Sunt ca și 
măritată cu un reprezentant al celei mai bogate 
familii din toată India şi Ceylon. 

— Și atunci cum stai aici singură, neînsoţită? 
Portughezii sunt foarte atenţi la aceste aspecte... o 
atenționă Jane. 

April făcu un gest care însemna că nu avea să fie 
singură mult timp. 

— Roddy nu se uită la astfel de lucruri. Lui îi place 
viaţa de societate ca şi mie; ne iubim foarte mult. 

Jane îi luă mâna în palmele sale. 

— Mă bucur. Dacă Rodriguez este atât de deschis, 
de ce te mai deranjează că Terry Marsden a apărut în 

seara asta cu mine aici? Mai ales că te-a ajutat să-l 
cunoşti pe acest Rodriguez al tău. 

April se bosumflă. 

— Terry Marsden este unul dintre cei respinși de 
societate, Jane. Roddy nu are nimic împotriva lui, de 
fapt, doar că după ce ne-am cunoscut, mi-a spus că nu 
este acceptat de societatea de aici. Nici măcar familia 
lui Roddy nu-l acceptă, mai ales unchiul lui. 

— L-ai cunoscut pe acest unchi? 

— Deocamdată nu, pentru că nu este în Colombo. 
Roddy este puţin nesigur de el, dar eu nu sunt. Ştii că 
dintotdeauna m-am priceput să rezolv relaţiile cu 
rudele mai bătrâne. April începu să râdă. Dar nici nu 
vreau să pornesc cu stângul în relaţia asta iar sosirea ta 
aici cu acest Marsden tocmai asta a făcut. 

— Îmi pare rău, zise Jane, dar se pare că ar fi fost de 
preferat să stau toată noaptea în aeroport. 

— Dragă, te-ai fi descurcat și singură. 

— Unde să mă fi dus? La Ranick? 

— Hotelul ăla era îngrozitor. Roddy a fost imediat 
de acord că trebuie să mă mut. Am fost puţin 
dezamăgită când el n-a... 

Jane știu imediat ce nu voia să spună April. 

— De unde iei banii pentru acest hotel? 

— Nu de la Roddy, desigur. Nici de la altcineva. 
Adică, în situaţia în care sunt acum trebuie să fiu foarte 
circumspectă. 

Jane se uită la sora ei vitregă. Se vedea că era 
dezamăgită că Rodriguez nu sărise imediat să plătească 
nota. Dar dacă nu plătea Rodriguez, atunci cine? 

— April, ai cântat pe vapor? Cum ai câștigat bani? 

— M-au acceptat aici fără să-mi ceară banii. Faptul că 
eram însoțită de Roddy a fost de ajuns. Și nici nu par 
vreo sărăntoacă. Dar nu-ţi face probleme. Unchiul lui 
Roddy este teribil de bogat: afaceri cu ceai, cafea, 
mirodenii, cauciuc, mahon, și bijuterii. 

— April, o întrerupse Jane, chiar îţi place Rodriguez? 

— O, da, îl iubesc. Dar nu pot să neg că mă simt 
atrasă mai mult de averea lui. 

— Când urcăm va trebui să discutăm despre bani, 
April, zise Jane. Nu-mi place cum te-ai hotărât să 
trăieşti aici. 

— Da, trebuie să discutăm. Cât mi-ai adus, Jane? 

— Nu prea mult. Dar eu unde voi dormi? începu Jane. 

— Aici, prostuțo, doar este un apartament! 

April se ridică și porni grațios înainte pe hol. 
Ajunseră la etajul trei, unde April o lăsă pe Jane 
înainte. 

De cum intrară în acel apartament de lux, April se 
aruncă pe pat. 

— Spui că n-ai adus prea mult? Cât de rele sunt 
veştile pe care mi le aduci? 

— Rele, confirmă Jane. 

Dar April nu era îngrijorată, așa cum credea Jane. 

— Am sperat la mai mult, dar asta este. Biata mama, 
dacă din două încercări nu câştigi nimic, la ce bun să 
mai încerci? 

Jane se gândi că ar fi putut să-i amintească lui 
April că doar, ea Jane, primise o mică moștenire de la 
tatăl ei. 

— De un singur lucru să fii sigură, Jane, zise April. 
Lucrul ăsta nu mi se va întâmpla și mie. Îmi place 
Roddy, iar tu Jane va trebui să mă ajuţi să impresionez 
familia. Roddy spune că este important să facem totul 
aşa cum trebuie. După ce ne căsătorim, intenționăm 
să părăsim Ceylonul. Este o zonă prea limitată... 

— Cum limitată? Cu toate acele locuri minunate de 
vizitat, plantaţii, acele... 

— Mă refeream la societate, prostuţo. Lisabona este 
un oraş mai mare, cu mulţi turişti, cu viaţă. Oricum, tu 
vei fi ajutorul meu. Jane, îți mulțumesc că ești așa 
cum... ești. 

— Adică...anostă... searbădă... 

— Jane, te iert c-ai apărut cu acel Marsden... Nu este 
bine că nu te-ai orientat chiar de la început, dar ar fi o 
catastrofă să continui așa... 

Nici Jane nu voise să pornească cu stângul. Iar 
teama i se accentuase când descoperise că bărbatul de 
lângă ea era portughez. 

Apoi, fără să vrea, își aminti că acel Camoes avea 
filiale în India, la Bombay, Calcutta, dar sediul 
afacerilor lui era la Ceylon. 

— April? April? repetă ea. Cum îl cheamă pe Roddy 
al tău? 

— Rodriguez, cum să-l cheme? 

— Şi prenumele? 

April începu să chicotească. 

— Nu pot să-l pronunt corect. Ce grozăvie! Mă mărit 
cu el și nu pot să-l strig pe nume! Ha! ha! Da, îl 
cheamă Carreras. Iar eu voi fi doamna Carreras şi o să 
locuiesc într-o casă superbă pe avenida. Jane, ai 
adormit? 

Jane răsuflă ușurată că pe Roddy nu-l chema 
Rodriguez, așa cum se temuse ea. 


Se trezi cu o stare de spirit foarte bună; pe noptieră 
o aştepta un suc de lămâie verde, cafea, frişcă și pâine 
prăjită. Se mai afla pe tava de pe noptieră și niște 
dulceaţă, unt. Ce bine este să fii tratat ca și când ai fi 
bogat! se gândi Jane. 

April ieși din baie mai frumoasă ca oricând, 
machiată cu grijă. Se așeză pe patul Janei, unse cu unt 
o felioară de pâine și o mâncă. 

— Dacă ţi-e foame, sun să ne mai aducă. 

— Dar micul tău dejun unde este? 

— Eu voi lua micul dejun cu Roddy, pe terasă. De 
data asta nu te pot lua cu mine pentru că Roddy a 
lipsit două zile și avem de discutat. 

— Unde a fost? 
— La Madras. 


Jane îi zâmbi, spuse ceva despre dragoste, iar când 
April o invită să apară pe la sfârșitul mesei arătând 
foarte bine, încuviinţă. 

Apoi April se uită la hainele ei și pufni dezgustată. 

— Mama n-ar fi trebuit să te lase să vii aici așa 
îmbrăcată, Jane. 

Era prima oară că April o menţiona pe mama lor. 

— Vei găsi ceva de îmbrăcat la mine. Nu este cazul 
să intri în panică. Pe mine mă așteaptă o zi grea, așa că 
scuteşte-mă de comentarii. Împrumută ceva de la 
mine. Roddy s-a dus la unchiul lui, așa că au discutat 
despre mine. Dar imediat ce voi deveni senhora 
Carreras, voi lăsa toate problemele în urmă. Acest 
unchi de care depinde Roddy, mă cam calcă pe nervi. 
Nu depinde material de el, ci prin tradiţia familiei. 
Trebuie să-l ducă în spate tot timpul. 

Privind-o pe April, Jane se înfioră. April era prea 
tânără şi frumoasă, dar iată că-și făcea calculele la rece. 

— April, nu-mi place ce faci, zise ea. 

April o privi lung, apoi plecă lăsând în urmă o dâră 
de parfum. 

Jane oftă, apoi după ce lăsă să mai treacă un timp, 
se îmbrăcă într-o rochie verde pal a lui April și porni 
spre terasă. De departe, văzu că sora ei nu părea prea 
fericită. 

Când o văzu, Rodriguez se ridică s-o întâmpine, îi 
oferi scaunul lui în timp ce aștepta să se mai aducă 
unul. Dar văzând că acesta nu-i era adus imediat, 
murmură o scuză şi se duse după scaun. 

— Nu ţi se potrivește verdele ăsta, Jane, o atenționă 
April. Te face și mai negricioasă. 

— Nu putem fi amândouă păsările paradisului, 
April. 

— Ce zici de Roddy? o întrebă April după ce făcu o 
grimasă. 

— Pare drăguţ. Înalt, măsliniu, tânăr, curat. 

— Din nefericire, nu am o veste prea bună. Unchiul 
lui se întoarce astăzi la Colombo și va trebui să-l 
cunosc, Jane. Sper că mă vei ajuta. 

— Şi tu? 

— Aș vrea să-l pun la punct. Nu suport că Roddy se 
tot cramponează de el. Cred că este un obicei 
portughez. Roddy este foarte respectuos cu el. Dar o 
dată ce voi fi senhora Carreras... a, uite-l pe Roddy! 

În spatele lui Roddy venea un chelner cu un scaun. 
Tânărul portughez se așeză. 

— Mă bucur c-ai venit, Jane, zise el. Iar acum, măcar 
o cafea să bem împreună. 

Vorbiră despre multe lucruri, dar mai ales despre 
Ceylon, despre festivalurile naționale şi 
internaționale, iar Jane nu se sfii să-i pună întrebări 
despre ruinele fostelor orașe din zonă lucru care se 
pare c-o pasiona. 

— Unchiul ştie mai mult decât mine; trebuie să-l faci 
să-ţi vorbească despre Anuradhapura, vechea capitală. 

April, care se plictisea, se scuză ca să-și refacă 
machiajul. 

— Sora ta are impresia că unchiul meu este vreun 
Matusalem, zise Roddy vădit tulburat. 

— Când ai doar douăzeci și doi de ani, toţi ceilalți ti 
se par bătrâni. 

— Dar tu ești mai mică decât ea. 

— Nu cu mult. 

— Şi nu gândești la fel? 

Jane zâmbi stânjenită. 

— Are vreo importanță? 

— Nu, pe mine mă îngrijorează atitudinea lui April 
faţă de unchiul meu. Am impresia că nu realizează, nu 
apreciază, nu înțelege că... 

— Cred că exagerezi puţin, îl opri Jane, încercând să 
zâmbească. Așa este April. Nu face asta intenţionat. 

April se întorsese la masă, scuturându-și coama de 
păr blond-roșcat. 

— Este atât de frumoasă! zise Roddy cu regret în 
glas. 

— Da, pasărea paradisului, cum o numește mama. 

Roddy o felicită pe April pentru că avea o soră ca 
Jane. 

— Unchiul meu va fi plăcut impresionat, zise el. A 
fost o idee grozavă să aduci un membru al familiei tale 
aici, April. Când o va vedea pe Jane la aeroport... 

— Dar eu nu merg la aeroport. Nici nu se gândea să 
ajungă acolo. Amintirile erau prea recente şi 
dureroase. Parcă-l vedea şi acum pe Joao Camoes 
întorcându-se la avionul de Madras. 

— Ba o să vii cu noi, fără discuţie! spuseră April și 
Roddy într-un glas. Este foarte important ca April să fie 
însoțită. Mai ales de o doamnă. 

— Dar îl pot cunoaște la hotel, insistă Jane. 

— Nu se cade, Jane. Și ai promis... 

Cu un oftat, Jane acceptă. 

April se duse să-şi schimbe rochia pentru întâlnirea 
cu unchiul lui Roddy. 

— Voi îmbrăca un costum de mătase, anunţă ea. 

Jane se gândi că nu exista o asemenea piesă de 
îmbrăcăminte în garderoba surorii ei. 

După plecarea ei Roddy o duse pe Jane să vadă 
lacul cu lotuși, pentru că Jane nu văzuse aceste flori, 
citise doar despre ele. 

Jane nu se mai putea dezlipi de acel loc fermecată 
de frumuseţea florilor cu petalele de satin. 

— Îţi place soarele, Jane? o întrebă Roddy. 

— ÎL ador! 

— April se plânge că este prea puternic. Vrea să 
locuim în Portugalia după căsătorie. 

— Si? 

— Vom vedea. Depinde... 

El nu mai spuse de ce depindea situaţia lor, iar Jane 
schimbă vorba, insistând să nu meargă la aeroport. 

— De ce îţi displace atât de mult aeroportul, Jane? 
Am ajuns cu mult după miezul nopţii acolo şi nu 
m-a întâmpinat nimeni cunoscut. 

— Dar este vina ta, Jane, că nu i-ai spus lui April 
când vii! 

— Dacă n-ar fi fost domnul Marsden... 

Rodriguez se încruntă iar Jane întrebă: 

— De ce reacţionaţi astfel la acest nume? Lui April 
parcă i-a căzut cerul în cap când l-a văzut! 

— Personal nu am nimic împotriva lui, dar se spun 
multe lucruri urâte despre el. Iar eu și April trebuie să 
fim atenţi. 

— De ce? Doar vă iubiţi! Vă veţi căsători. Ce altceva 
te îngrijorează în legătură cu April? 

— Destule, admise Rodriguez. 

Jane nu putea înţelege atitudinea surorii sale, dar 
nici pe a lui Rodriguez. Era tânăr, dar părea că se teme 
de ceva... că este precaut... de parcă asta i-ar fi afectat 
relaţia cu April. 

Jane era conștientă că Rodriguez o privea insistent. 
Nu mai apucă să zică nimic pentru că April, frumoasă 
ca o zână, îşi făcu apariţia în capul scărilor. Costumul 
de mătase era roz și i se potrivea de minune. 

În timp ce Rodriguez se lupta să-și găsească vorbele 
potrivite Jane urcă în apartamentul lor unde găsi un 
costum gri deschis cu un guler alb de mătase întins pe 
pat pentru ea. 

Porniră toţi trei spre aeroport, într-o atmosferă nu 
prea relaxată: April era bosumflată, Rodriguez 
preocupat și nu prea dispus la discuţii, iar Jane ura să 
meargă din nou la acel terminal. 

Rodriguez parcă mașina și intrară în aeroport. La 
lumina zilei părea cu totul diferit de ce văzuse Jane 
noaptea. Ea evită să privească spre terasa unde băuse 
cafea cu Terry. 

-Zborul 17 de la Madras... se auzi vocea, iar 
Rodriguez spuse: asta este. Este o cursă internă. 

Jane nu se simţea deloc bine, gura îi era foarte 
uscată, palmele îi erau umede. 

— Jane, nu arăţi prea bine! Nu trebuia să stai la 
soare, auzi vocea lui April. 

— Nu am nimic, mă simt destul de bine, murmură 
ea, conştientă că pălise văzând cine venea spre ei. 

Același bărbat înalt, brunet, cu tenul măsliniu și 
mustață. Era mai înalt, mai puternic, musculos și mai 
atrăgător decât nepotul său. 

— Am crezut că unchiul tău este bătrân! exclamă 
April. 

Acesta se apropie, luă mâna lui April și o sărută. 
Acesta era bărbatul pe care April voia să-l pună la 
punct, imediat ce se căsătorea cu nepotul său. 

De data asta, April fu pusă la punct rece, formal, 
dar politicos. Senhor Camoes o privise fără grabă apoi 
luase mâna Janei. Ochii li se întâlniră... 

Capitolul 4 


Se aflau în mașina lui Rodriguez, de data asta. 

Jane nu-și mai amintea nimic din ce se întâmplase 
după ce Camoes îi dăduse drumul la mână, 
întorcându-se spre nepotul său. 

Observă cu coada ochiului un hamal care ducea 
valizele lui Camoes, apoi parcă auzi glasul lui April: 

— Mașina este acolo... April fusese foarte nesigură 
pe ea... pentru prima oară i se întâmpla asta. 

Pe când traversau terminalul, Jane îl văzu pe Terry 
Marsden, care le făcu semn cu caietul de însemnări. 
April se crispase. Rodriguez îi răspunsese la salut, dar 
Camoes abia înclinase capul. Din nou, Jane nu mai 
înțelegea nimic. 

Rodriguez era ocupat cu valizele unchiului său, 
April ezita... lucru pe care-l făcea pentru prima oară în 
viaţă... neștiind dacă să se urce alături de Roddy sau să 
stea în spate... 

Iar Joao Camoes urma să stea în spate, s-o cunoască 
pe April? Sau să stea în spate cu Jane, lăsând-o pe April 
în faţă cu loodnicul ei? 

Dar senhor nu făcu nimic din toate astea. Ajută cu 
politeţe doamnele să urce în spate, apoi se așeză lângă 
nepotul său. 

O scurtă privire aruncată surorii sale o făcu pe Jane 
să-şi amintească de acea încordare care o mai văzuse 
pe chipul acesteia, când Jane îl adusese pe Jeff în casa 
lor... 

April îi privea pe cei doi bărbaţi din față și nu 
trebuia să fii un mare cunoscător să-ţi dai seama că-i 
compara, iar concluzia o făcuse să se încrunte. 

Jane nu putea să nu facă același lucru. Joao Camoes 
era mai înalt, mai puternic, mai matur. Era sigur pe 
sine, părea înţelept, superior. 

Jane observă că pe fruntea lui April erau acum trei 
cute adânci. 

Jane încercă să se concentreze asupra peisajului, 
era doar într-o ţară nouă, necunoscută, dar privirea îi 
revenea mereu asupra celor doi bărbaţi din faţa ei. 

Senhor Camoes începu să vorbească în portugheză 
cu nepotul său, desigur după ce le ceru permisiunea. 

— Trebuie să discutăm probleme de afaceri, se 
scuză el. O pot face mai ușor în limba noastră. 

— Nici o problemă, răspunse April, căreia îi fusese 
adresată scuza. 

Jane nu zise nimic pentru că nici nu se uitaseră la ea. 

April începu să se uite în oglindă, ajustând câte 
ceva nepotrivit. Când senhor Camoes se întoarse spre 
ea să-i vorbească, era din nou liniștită, perfectă, 
surâzătoare. 

— Vom merge la hotelul unde stai, să luăm masa 
acolo, zise Camoes. Unde stai, senhorita? 

— La Shangri La, răspunse April. 

Camoes nu se încruntă auzind numele hotelului, 
dar cele două surori observară ceva enigmatic în 
privirea lui. 

April își umezi buzele înainte de a spune ceva. De 
fapt nu știa clar cum interpreta acel domn faptul că 
stătea la acel hotel: era bine, indiferent, sau trebuia să 
formuleze scuze. 

Când ajunseră și cei doi bărbaţi, înmânară cheile vale- 
tului să parcheze mașina cele două rămaseră puţin în 
urmă, dar nu-și spuseră nimic de teama de a nu fi auzite. 

În cele din urmă, Roddy se duse să ceară să li se 
aranjeze o masă specială pentru patru persoane. April 
îl urmă iar Jane, care indiferent de situaţie nu se putea 
opri să admire florile, se simti deosebit de atrasă de 
unele în formă de inimă. Ridicând privirea întâlni 
ochii lui Joao Camoes. 

— De data asta, n-ai mai ars de nerăbdare să-ţi vezi 
prietenul, pe Marsden, senhorita Winter. Sper că nu 
sunteţi supăraţi? 

Jane abia apucă să rostească un „nu“ scurt înainte 
ca April să se întoarcă aducându-l și pe iubitul ei, 
Roddy. Dar chiar dacă ar fi avut timp, ce-ar fi putut 
să-i răspundă? 

În cele din urmă, le serviră mâncare despre care 
Jane avu impresia că este mai simplă, dar mai 
meticulos servită. Chelnerii se mișcau încet cu grijă, cu 
atenție. În final, aceştia primiră o bancnotă de care 
părură mulțumiți. 

La început, discuţia dintre cei patru a fost mai 
generală dar apoi s-a calat pe subiecte pertinente. 

Senhor Camoes a întrebat-o pe April cum a ajuns la 
Colombo, părând foarte interesat când ea i-a spus 
numele vaporului cu care a sosit. 

Jane își dori cu disperare să-i fi spus cumva lui April 
că venise în același avion cu acest domn, de care 
depindeau atâtea. 

— M-ati putea scuza? Aș vrea să urc în camera mea, 
mă simt obosită. 

Cei doi gentlemani protestară formal, April la fel, 
pentru că se simțea mai bine acum când putea 
manipula atenţia a doi bărbaţi. 

Dar când urcă, după vreo jumătate de oră, April nu 
părea prea mulțumită. 

— Nu ştiu ce să cred, Jane. Tu ce părere ai? Oricum, 
Joao Camoes nu este ceea ce mă aşteptam. Nu ceea ce 
mi-a spus Roddy. Joao este un bărbat matur, ceea ce 
îmi place mai mult. Iar el m-a plăcut. 

— Asta va fi de bun augur pentru tine și Roddy. 

— Nu la asta m-am gândit. Jane, va trebui să mă 
ajuti. 

— Cum? 

— Să afli rolul lui Joao în această firmă. De fiecare dată 
când i se adresează, Roddy folosește apelativul“ sir“. 

— Ar putea fi un apelativ de politețe, sugeră Jane. 

Jane profită de ocazie. 

— April, eu l-am cunoscut pe senhor Camoes. Am 
venit cu același avion. 

— Se pare că nu l-ai impresionat prin nimic, nici nu 
te-a recunoscut! 

— Ba da, mi-a vorbit despre Terry Marsden. 

April se întoarse deodată furioasă spre ea. 

— Ce vrei să spui? Spune-mi totul. Vrei să spui că ai 
apărut cu Marsden în faţa acestui bărbat? 

— Am avut locuri învecinate în avion. 

— Așadar ai făcut tot posibilul să mă pui de la 
început într-o lumină proastă, nu? Prin acel Marsden! 

— De ce pe tine? Eu m-am pus într-o situaţie dificilă! 

April păru că se înseninează, acceptând informaţia. 
Pentru că trebuia să trăiască foarte aproape de acesta 
în următoarele săptămâni ştiind din experiență că 
April putea să-i facă viaţa mizerabilă, Jane adăugă: 

— Îmi pare rău pentru toate astea, April. Crede-mă, n-am 
făcut nimic intenționat. Îmi place Roddy și sper că... 

Dar April nu mai zâmbea. 

— Lasă-l pe Roddy deocamdată și află câte ceva 
despre Joao. Te-ai putea duce să întrebi... 

— Ce să întreb? 

— Dacă e însurat, dar cel mai important este să afli 
ce este... niciodată nu mi-au plăcut bărbaţii tineri, iar 
acest Roddy este cam imatur, aproape un puști. Joao 
Camoes este cu totul altceva... 

Jane ar fi vrut s-o întrebe dacă nu cumva se și 
gândea să renunţe la Roddy, așa cum făcuse cu Jeff cu 
câtva timp în urmă, dar nu rosti aceste îndoieli. Se 
temea s-o facă, dar nici April n-o lăsă să vorbească, ci 
începu s-o interogheze, să afle pas cu pas cum 
decursese călătoria cu acest interesant domn. 

— Nu s-a întâmplat mare lucru, i-a răspuns Jane, 
apoi i-a povestit cum s-au plimbat până la plecarea 
avionului pe ruta următoare și cum Joao îi dăruise un 
urs koala. Simţi nevoia să-i spună pentru că ea l-ar fi 
putut găsi și ar fi pus întrebări. 

— Ce dar ciudat! exclamase April, intrigată. Eşti 
sigură că n-a mai fost nimic? Despre ce aţi vorbit în 
timpul călătoriei? 

— Am vorbit putin pentru că am dormit. 

April începu să râdă, aruncându-și părul pe spate. 

— Ciudată eşti, Jane! Te afli cu un bărbat ca Joao 
și... dormi! Cred acum că și slujba de la Max Everett 
n-a fost decât o slujbă. 

— Ce altceva să fi fost? 

— Păi... de la șase seara la unsprezece noaptea...Nu 
te supăra pe mine, Jane, glumesc. Mă întreb despre ce 
oare discută cei doi bărbaţi acum? M-au trimis sus ca 
pe un copil la culcare. Acest Joao este foarte autoritar. 
Dar voi afla curând ce s-a discutat! 

Și aflară în ora următoare. April primi mesaj de la 
Roddy care o invita în cafenea. 

— De ce naiba nu vine aici? zise April care îmbrăcase 
un neglijeu fermecător. 

— Poate obiceiurile lor... 

— Oh, Roddy, voi afla imediat ce-aţi pus la cale. 
April alese o rochie de culoarea lămii și sandale albe. 

— Arăţi superb, April, dar rochia asta... 

— Este de la Singapore, dragă. Ridicol de ieftină, de 
aceea am cumparat o duzină. Era esenţial. 

— De ce era esenţial? Când le-ai cumpărat, nu-l 
întâlniseși pe Roddy. 

— Lasă-l pe Roddy. Mă duc să discut cu Joao 
Camoes, asta nu-ţi spune nimic? 

— Nu, zise Jane. 

— Pe tine nu te-a invitat, cu toate că tu l-ai cunoscut 
prima. 

— Poate că are de discutat cu tine. April, n-aş vrea 
să spui minciuni despre mine în faţa acestui senhor 
Camoes. 

— De ce tocmai lui să nu-i spun? Oricum, n-am spus 
nimic până acum. 

— Nu direct, dar ai menţionat că eu plătesc hotelul. 

— Draga mea, ești prea sensibilă. Spuneam asta 
doar ca să vorbesc, nu suport să tac. 

— April, tu îl iubeşti pe Roddy? 

— Desigur draga mea, și pentru a-l câștiga trebuie 
să-l îmblânzesc pe unchi. Dar acum, gata cu supărarea, 
Janey, am sentimentul că vom ajunge la o concluzie în 
seara asta. Și acolo unde voi fi eu vei fi și tu, draga 
mea. 

— Mai întâi trebuie să lămurim câteva lucruri: mai 
ales, de ce cei doi au nume de familie diferite. 

— Dar şi noi avem! 

— Dar nu suntem mătușă și nepoată! 

— Apoi? 

— Dacă Joao este însurat! Oricum, dorește-mi 
noroc, Jane! 

Jane se miră de ce-i trebuia lui April noroc, doar 
șansa fusese întotdeauna de partea ei! 

Dar April plecă şi până la întoarcerea ei, Jane își 
petrecu timpul aranjând hainele, curăţând pantofii lui 
April. 

April veni cu inima mai ușoară. 

— Joao nu este însurat, Jane. Roddy este fiul surorii 
mai mari. Iar între ei nu este o diferenţă prea mare. Nu 

mi-a spus clar care este rolul lui în firmă, dar am 
înțeles că este un fel de consilier. A, uitasem! Ne-a 
recomandat de fapt ne-a ordonat să ne mutăm la alt 
hotel! Așa că împachetează, Jane! 

— Dar abia ai schimbat hotelul... 

— Îmi pare rău, Janey, dar știi cât mă interesaeză 
acest bărbat. Nu-i place deloc Shangri La. Ce puteam 
face? 

— Dar lui Roddy nu-i displăcea! 

Jane își privi lung sora. 

— April, de fapt pe care din ei l-ai vrea? 

April începu să-și caute cuvintele, dar cum nu prea 
excela în onestitate îi era cam greu să-i explice că-l voia 
pe cel care făcea oferta cea mai bună. 

— Jane, lasă întrebările taxiul va veni imediat! 

— Şi unde mergem? 

— Într-un hotel elegant fără îndoială, în celălalt 
capăt al orașului. Dar cred, zise April mușcându-și 
buzele, că nu pentru mult timp. 

— Ce vrei să spui? 

— Pentru că am fost invitate într-o zonă unde merg 
doar cei cu foarte mulţi bani, pentru a lua aer. Vom 
ajunge la bungaloul lui Joao. O, pentru numele lui 
Dumnezeu, mişcă-te odată, a şi venit taxiul! 

Jane începu să adune hainele în timp ce April, ca de 
obicei, privea pe fereastră. 

— O, Jane! exclamă April brusc furioasă. Acel bărbat 
are neobrăzarea să se uite la noi din curtea interioară 
a hotelului. Dacă se întâmplă să-l vadă Joao o să se 
înfurie. 

— Care bărbat? întrebă Jane care acum aduna 
pantofii surorii sale. 

April nu-i mai răspunse, dar Jane se întoarse s-o 
privească tocmai pentru că simţise o notă de disperare 
în glasul ei. 


Disperare? De ce disperare? 

Jane nu cunoscuse vreun bărbat care să nu cadă în 
mrejele surorii sale, April. 

Poate doar acest Joao Camoes, dar numai cu 
condiţia să fie un bărbat de excepţie. Iar Terry 
Marsden... era un ticălos după unii, dar Jane nu avea 
nimic împotriva lui... oricum nu era o amenințare la 
adresa unei fete isteţe ca April... 

În cele din urmă reușiră să coboare la taxiul care le 
duse în cealaltă parte a orașului, la hotelul Sterne, 
care se dovedi așa cum spusese April un hotel select și 
elegant. 

Era fără îndoială un hotel mai retras și mai liniștit 
decât Shangri La. Nu avea acea curte interioară cu 

mese afară unde să se adune lumea nici umbrele cu 
denumiri ciudate precum Kismet... Nemesis... unde 
tinerele stăteau cu răcoritoare în față. 

La Sterne ceaiul se putea servi în încăperi cu aer 
condiţionat, unde nu puteai vedea o tânără singură. 
Nu existau servitori cu costume strălucitoare, doar un 
serviciu ireproșabil. Nici covorul roșu nu exista. 

— Este un hotel pentru milionari, fără îndoială, 
remarcă April. 

— Dar noi... 

— Jane nu mă sufoca... stăm puţin aici... 

— Dar chiar și o zi aici... protestă ea. 

— Draga mea, creierul tău mic și deficitar nu poate 
pricepe că am fost „acceptată“? Și că în acest caz 
trebuie să fiu foarte protejată? Portughezii sunt 
recunoscuţi pentru felul în care protejează sexul 
slab. 

Jane o întrebă: 

— La care dintre cei doi portughezi te referi, April? 

Dar April nu mai apucă să-i răspundă, pentru că se 
auzi O bătaie în ușă, la care Jane trebui să răspundă. 

Terry Marsden le deranja. 

Și pentru că acest apartament avea un salon foarte 
elegant April îl invită pe jurnalist. 

— Nu ţi-a luat prea mult să ne găsești chiar dacă am 
străbătut jumătate din Colombo, îl întâmpină ea așa 
cum numai ea ştia să facă uneori. 

— M-am ținut după voi, răspunse jurnalistul. 

— Ei bine, ce vrei? îl întrebă April. 

— Întrebări de rutină, miss Winthrop. Unde de ce, 
cum, când. Nu o lua ca pe un afront personal, știi că 
trebuie să mă ocup de Sterne ca și de Shangri La. Nu 
te opreşti undeva, miss Winthrope? 

— Mă voi opri curând, răspunse April. 

— Aş putea cita vorbele astea? Te-aș mai putea 
întreba la cine? 

Jane pusese aceeași întrebare. De aceea simţi o 
strângere de inimă când April îi spuse să iasă imediat 
din salon. 

Jane îl conduse. 

— Ai meritat, zise ea. 

— Știu. Îti cer scuze tie, Janey, dar ei nu. Știu că sora 
ta îmi seamănă foarte mult. Dar să nu crezi că s-a simtit 
prea insultată că i-am descoperit jocul așteptării. Al 
aşteptării celui cu oferta cea mai substanţială. 

— La cine te referi? 

— La cei doi portughezi. Draga mea sora ta așteaptă 
oferta cea mai mare. 

— Ştii cumva răspunsul? îl întrebă Jane. 

— Sigur că-l ştiu copilă, toată lumea îl ştie. Ce vrei 
să știi? Care dintre cei doi are banii? Joao sau Roddy? 
Las-o pe April să afle! 

— Problema este că... ea așteaptă informaţia asta de 
la mine! 

Terry începu să râdă. 

— Ne vedem în bibliotecă, dacă vrei să afli. 

Când Jane se întoarse în salon, April o informă: 

— Ne ducem la muntele Lavinia, Jane. 

— Eu aș fi vrut să rămân aici să-i scriu mamei. 
Probabil așteaptă vești. 

— Lasă să aștepte! O să am nevoie de tine să mă 
scapi de Roddy, probabil. Vreau să am terenul liber să 
văd ce pot obţine de la Joao. 

— Nu-i poţi pune întrebarea lui Roddy direct? 

— Am încercat și evită răspunsul, așa că mă voi duce 
direct la sursă. 

Jane își aminti ce-i spusese Terry Marsden despre 
muntele Lavinia și cei care își puteau permite să 
ajungă acolo. Apoi deodată își mai aminti ceva spus tot 
de acest jurnalist. Contele Joao Camoes... 

Jane nu realiză însă că în clipa aceea April o fixa cu 
ochii ei de culoarea turcoazului. 

— La ce te gândești, Jane? 

Jane se întrebă ce figură ar fi făcut April dacă i-ar fi 
răspuns că se gândea la un conte portughez. 

— Încep să mă întreb dacă am făcut bine chemându-te 
aici Janey: văd că nu-mi ești de nici un folos. 

Dar înainte ca Jane să-i poată aminti că venise aici 
pe proprii ei bani și că-i mai adusese și ei din banii 
lăsați de tatăl ei, ca s-o ajute April explodă: 

— Ce-ai făcut la rochia aia? 

— l-am scos jacheta nimic altceva. 


65 


April se controlă revenind cu privirea pe fereastră 
de unde parcă aștepta să apară răspunsul la întrebările 
și neliniștile ei. Apoi se întoarse spre Jane. Ce bine că 
sora ei nu avea nevoie de machiaj! Întotdeauna 
avusese un ten perfect. Poate că era singura ei calitate. 
Privind-o, realiză că rochia aceea ștearsă, insignifiantă, 
trebuia înveselită cumva și-i întinse un şirag de 
cristale, care însă nu se potrivea cu rochia cu dungi alb 
cu maro. 

— Uite, poartă mărgelele astea, să te mai coloreze 
puţin. 

Curând sosi o cameristă care le spuse că erau 
așteptate. 

Coborâră și de data asta merseră cu mașina 
condusă de Joao. Era îmbrăcat cu o cămașă de mătase 
crem cu cravată de culoarea cafelei. Dantura albă îi 
strălucea precum perlele sub mustață. Era mult mai 
impresionant, se gândi Jane decât nepotul lui. 

Comparat cu el, Roddy părea puţin neglijent. 
Nesigur... 

Spre bucuria ei, April fu invitată să se așeze lângă 
Joao, așa că Jane se trezi lângă Roddy. 

Trecură pe lângă grupuri formate din femei 
elegante, copii frumoși, bărbaţi mândri. 

— Ce frumos! exclamă Jane fără să vrea și Rodriguez 
o privi mirat. 

Senhor Camoes se întoarse spre ea și o privi o 
clipă, iar Jane avu impresia că ochii lui au avut o 
sclipire ciudată când au privit-o. 

Trecură pe lângă ricșe, căruţe trase de boi, sau un 
autobuz supraetajat care fusese achiziționat la mâna a 
doua. Mai aveau vreo opt mile până la muntele 
Lavinia, dar Jane se bucura de fiecare metru pe care-l 
străbăteau, iar când văzu hotelul fu de-a dreptul 
fascinată. 

Intrară pe un coridor pe care se aflau mai multe 
magazine cu suveniruri, dar Joao le descurajă, apoi 
ajunseră pe o terasă pentru a se răcori cu sucuri reci 
de fructe naturale. 

April începu să se plângă că magazinele din 
Colombo nu erau ca acelea din Singapore. 

Ridicând privirea, Jane surprinse din nou ochii lui 
Joao asupra ei. Mai precis asupra mărgelelor pe care i 
le imprumutase April. Fără să vrea roși. Ştia că nu se 
potriveau, așa că lăsă privirea în jos din nou. 

După ce terminară băuturile se duseră spre plajă. 
Era un adevărat paradis tropical, aşa cum îl descrisese 
Terry. Palmierii și cocotierii creșteau chiar la malul 
apei, cu capetele care se legănau la fiecare adiere de 
vânt. Sub soarele tropical marea părea mai adâncă, de 
un albastru nefiresc, iar nisipul mult mai fin. 

April își aruncă sandalele și porni să alerge pe 
malul mării. Jane și Joao continuară să meargă, iar 

Roddy alergă după April. Se auzea doar zgomotul 
făcut de valurile care se spărgeau de mal. 

Jane și Joao ajunseră într-un loc unde se aflau mai 
mulți palmieri. 

Joao Camoes spuse: 

— Ţi-a plăcut Colombo, micuță Jane? 

— Da, spuse ea cu sinceritate, puţin confuză și 
nesigură pe sine. O, da sigur că mi-a plăcut, adăugă ea. 

— Mă bucur să aud asta. Și mie îmi place la fel de 
mult. Şi muntele Lavinia? 

— Este încântător. 

— În acest caz, trebuie să primeşti ceva care să-ţi 
amintească mereu de acest loc. Întinse mâna și după 
ce scotoci prin buzunar îi întinse un sirag de 
mărgele. Un șirag simplu, fără valoare. Jane duse 
mâna instinctiv la gât, încercând să ascundă 
strălucirea acelui șirag nepotrivit. Obrajii începură 
să-i ardă. 

— Cred că astea sunt mai potrivite, micuță Jane. Pot 
să ţi le prind? 

Atingerea lui o făcu să se înfioare, pentru că avea 
degetele foarte reci. 

Scoase mai întâi șiragul lui April. 

— Acum este mai bine. Îţi mai lipseşte castelul 
asortat la aceste mărgele. Din nefericire nu ţi-l pot 
oferi, dar în schimb îţi voi oferi un palacio în 
Portugalia. 

— Când ai cumpărat aceste mărgele, senhor, n-am 
văzut nici un fel de tranzacţie. 

— Şi totuși... o tranzacţie ca asta se poate face atât 
de repede... știu ce vreau şi sunt dispus să plătesc. 
Dacă vreau ceva, plătesc oricât. 

Nu era momentul, să afle ce voia April, decise Jane. 

Jane nu-și putea lua mâna de pe șiragul acela de 
mărgele, conștientă de privirea lui. 

— Sunteţi desigur conștient că nu pot accepta acest 
Şirag. 

El o privi cu sprâncenele ridicate a mirare. 

— De ce nu le poţi primi? Doar ai mai acceptat un 
dar de la mine! 

Fl se referea la acel ursulet dăruit în aeroport. Dar 
acela era ceva diferit. Jane vru să-i spună asta dar 
vorbele refuzară să se articuleze. 

April și Roddy care-i căutau printre palmieri își 
făcură apariţia, iar privirea lui April căzu pe mărgelele 
de la gâtul surorii sale. 

Imediat ce urcară în apartamentul lor, April începu 
s-o chestioneze. 

— De unde ai astea? 

— De la muntele Lavinia. 

— Nu te-am văzut cumpărându-le. De ce ţi-ai irosit 
banii pe așa ceva? Purtai deja un colier reușit. Unde 
este? L-ai pierdut, Jane? 

— Uite-l, zise Jane, întinzându.-i-l. Iar acesta este 
făcut din boabe de fasole. 

Dar April nu putea fi satisfăcută de acest răspuns. 
Acest fleac de mărgele avea semnificaţie pentru Jane, 
lucru care pe April o înfurie. April întinse mâna spre 
gâtul ei, rupându-i șiragul. 

Jane speriată se lăsă în genunchi să recupereze 
mărgelele, dar nu le putu strânge pe toate. 

— Erau niște prostii, nu are rost să dai banii pe ele. 

— Nici n-am dat, zise Jane dezamăgită. Senhor mi 
le-a cumpărat. 

— Joao? 

— Da. 

— Le-a cumpărat pentru tine? Mai întâi ti-a 
cumpărat ursul ăla penibil, acum, mărgele din boabe 
de fasole. Penibil! Daruri între copii de grădiniță. 

— Nu știu ce să mai cred. Am tot făcut presiuni 
asupra lui Roddy, dar fără rezultate. Ştii ce vreau să 
spun, Jane. Vreau să ştiu exact câți bani are fiecare. 

April se îndreptă spre fereastră, de unde odată 
ajunsă se retrase imediat. 

— Odiosul acela este și aici! Marsden își scrie 
articolele despre toată lumea. 

Capitolul 5 


Mult timp, Jane simţise un oarecare regret pentru 
felul în care Marsden părăsise hotelul Sterne. Nu 
putea uita privirea lui, din care răzbătea singurătatea 
acestui bărbat, poate și disperarea. Nu mai era sigur 
pe sine, ca atunci când îl cunoscuse. 

Jane se duse să se pregătească pentru teatru. 
Ridicând mâna să ia o perie, lovi din greșeală 
ursulețul dăruit de Joao și acesta căzu. Deodată 
observă ceva ciudat în jurul gâtului lui. O brățară. O 
brățară din opal alb. Brățara pe care senhor Camoes 
o examinase la aeroportul Darwin, despre care îi 
spusese: 

— Opalul alb ţi se potrivește, senhorita... 

Dar acum ajunsese aici? El îi dăduse brăţara, s-o 
examineze. Oare uitase s-o înapoieze? Dar dacă așa se 
întâmplase deși era foarte puţin probabil, cum 

ajunsese la gâtul ursuleţului? În același timp, senhor îi 
spusese pe muntele Lavinia, când îi dăruise colierul 
acela de boabe de fasole vopsite: 

— De ce nu-l accepti, miss? Doar ai mai acceptat un dar! 

— Jane, cu ce bani ai cumpărat brățara asta? auzi 
vocea lui April. Nu cumva el... 

— Nu, fii sigură că nu... El nu putea, n-ar fi trebuit 
să... și cu toate astea brăţara se afla în mâna ei. Mai 
precis în a lui April. 

— Nu știu cum a ajuns aici și sunt realmente 
îngrijorată. Am văzut un colier ca acesta în Darwin, 
dar... 

— Fi bine, draga mea, nu-ţi face probleme. Darwin 
este foarte departe de aici și oricum, tu poţi explica. 
Uite ce, ca să nu-ți mai fac tu probleme o s-o port eu 
în seara asta. Cunoscând-o pe April, Jane știu că-și 
putea lua adio de la brățară. 

— Nu pot spune că-mi place foarte mult. Eu prefer 
opalul negru, dar și asta este o brățară frumoasă. 

— Mă simt vinovată, replică Jane. 

— Draga mea, eu nu mă simt niciodată vinovată. 
Promit că n-o să ridic mâna nici un pic. Cine ar vedea-o 
ar putea spune că mi-a fost dăruită de un amant secret. 
Draga mea, mi-ai putea călca rochia asta? 

— Da, răspunse Jane. 

După ce îmbrăcă rochia și-și puse brățara, April 
arăta ca un înger. 


72 


Cele două surori coborâră în holul mare. Chiar și 
fără orchestră, fără prea multă pompă, April nu se 
simțea descurajată. Era chiar radioasă când apărură 
bărbaţii și Joao Camoes remarcă faptul că arăta foarte 
bine. Janei îi aruncă o privire lungă. 

Le aştepta o maşină care le duse la locul unde avea 
loc recitalul. Era de fapt o versiune a celor O mie și 
Una de Nopti. 

Apărură la început dansatorii indieni cu pantaloni 
turcești și scuturi împodobite cu pietre preţioase; era 
imposibil ca spectatorul să nu se lase furat de ritmul 
tobelor. 

Jane urmărea fascinată mișcările dansatorilor: 
acum dansul era total diferit. Un Diavol, un Bali, apăru 
dansând. Era un dans al măștilor, care cuprindea o 
gamă de măști de la demoni până la regi. 

Dansatorii se plecară în fața publicului, se lăsă 
cortina, apoi spectatorii ieșiră în pauză. 

— A fost minunat, zise April, deși ultimul dans mi 
s-a părut necivilizat. 

— Reprezenta credința în supranatural. Credinţa 
săteanului ceilonez. Senhor îi oferi un trabuc lui 
Rodriguez, care refuză, și-și aprinse o ţigară. 

— Dacă tot a venit vorba despre săteni, v-ar interesa 
viața unui sătean tipic din Ceylon? 

— Un sat special! exclamă April. 

— Da, senhorita, unul special, al nostru. 

— Plantaţii de ceai? 

— Da, senhorita. Și ceva cafea. Poate nu ţi-am spus 
încă dar pe o insulă mică așa cum este Ceylonul, există 
mai multe feluri de plantaţii pentru diminuarea 
riscului. Avem cauciuc și nucă de cocos, desigur. Ca să 
nu mai vorbim despre acea fâșie pe care cultivăm tec. 
Este o zonă mai sălbatică a Ceylonului. Acolo poţi să 
te trezești oricând faţă în fată cu un urs sau cu un 
leopard. Crocodilii mișună prin ape. Avem chiar și 
elefanţi sălbatici. Dar nu pot fi împușcați fără licenţă. 

— Mie mi-ar fi teamă, murmură April. 

— lar mie mi se pare minunat, se trezi Jane, cu ochii 
strălucind de fericire. 

April, care observă că sora ei acaparase atenţia 
bărbaţilor, ridică deliberat mâna cu brăţara, pentru a 
atrage atenţia asupra ei. 

— Ce bijuterie reușită! exclamă Rodriguez. 

April zâmbi, dar Joao nu zise nimic. 

După spectacol, Rodriguez reuși s-o răpească pe April 
doar pentru el, astfel că Jane rămase în mașina lui Joao. 

— Sora mea a fost luată prin surprindere, zise Jane. 
Considerând că făcuse introducerea necesară, Jane 
continuă: tot așa cum s-a întâmplat şi cu mine, 
domnule. Am ridicat acel ursuleț pe care mi l-ai dăruit 
și am găsit la gâtul lui acea brățară de opal, pe care am 
admirat-o pe aeroportul Darwin. Nu știu cum a ajuns 
aici și sunt cam dezorientată. Ar fi cazul să sun la firmă? 

— Pentru ce, miss? 

— Să întreb dacă... 

— Dacă li s-a furat o brățară de opal? Vrei să spui că 
te-a surprins prezenţa brățării, miss? N-ai mai văzut-o 
până acum? 

— Nu, senhor. 

— Şi ai crezut c-a ajuns la tine din greșeală? 

— Cum altfel, senhor? 

— Este ciudat, zise el. Astăzi n-ai ripostat pe muntele 
Lavinia când ţi-am spus că trebuie să accepti colierul de 
boabe de fasole pentru că ai mai acceptat un dar. 

— Am crezut că te refereai la urs, senhor. Dacă aș fi 
observat că are și o brățară de opal nu l-aș fi primit. 

— Și atunci ce de i-ai dat darul meu surorii tale, 
miss? Știu că sunteţi surori vitrege, dar de ce nu ești 
atentă la miss Winthrop? Pentru noi, familia este totul. 

— Am observat asta, dar insist să-mi răspunzi, domnule, 
de ce ai cumpărat acea brățară? De ce ai pus-o la gâtul 
ursuleţului? 

— Poate am vrut s-o aduc aici fără să plătesc vamă 
pentru ea. 

— Nu cred c-ai face asta, senhor. Jane era sigură că 
un astfel de bărbat atât de mândru, de arogant nu 
putea eluda vama. Iar el afirmase că nu-i plăcea să se 
ascundă. 

— Ai dreptate, senhorita, nu pentru asta am făcut-o, 
brăţara mi-a plăcut mult. Dar pietrele acelea preţioase 

trebuie purtate și nu puse într-un loc ascuns, așa că 
le-am cumpărat pentru tine, senhorita. Am considerat 
că ţi se potrivesc, pentru că ești încă naivă, sinceră și 
astfel te-am scutit de a ţi le oferi personal. Am folosit 
în acest scop prietenul nostru comun, ursuletul. 

— Dar este un dar costisitor, senhor. 

— Trebuie să-ţi spun ceva, Jane dragă: ceva foarte 
important pentru tine și sora ta. Sunt un bărbat care 
merită toată atenţia. 

— Senhor! exclamă Jane. 

Îi poti transmite asta și surorii tale. 

Jane nu-și găsea cuvintele. Rămase evident 
tulburată până când deodată el o atinse ușor pe 
mână. 

— Îţi spun toate astea, micuţo, pentru că Rodriguez, 
la care tin foarte mult, a devenit brusc prea solicitant. 
Într-o afacere ca a noastră trebuie făcuţi pași mici 
pentru ca succesul să se instaleze permanent. 
Rodriguez a început să ceară să se pună totul în 
farfuria sa. Ai idee de ce? 

— Nu, senhor. 

Se făcu tăcere câteva clipe, apoi el continuă. 

— Cel puţin în această privință văd că ești 
portugheză. 

— În ce privință, senhor? 

— În felul în care îţi protejezi familia. 

Jane se ridică dorind să plece. Joao se ridică și el. 

— Vrei să ne întoarcem deja? Dar tinerii îndrăgostiți 
nu s-au întors! 

— Oricum, aş vrea să plec. Cât despre îndrăgostiţi... 

— Mi-am format deja o opinie privind atitudinea 
nepotului meu. Rodriguez este foarte îndrăgostit. 
Poate și sora dumitale va fi la fel când va afla că este 
destul de bine situat. 

Dar acest răspuns, se gândi Jane nu poate s-o 
satisfacă pe April. Putea însemna că are o situaţie 
onorabilă sau că este foarte bogat. 

Probabil Rodriguez se va îmbogăți pe măsură ce va 
trece vremea... Dar April nu are răbdare să aștepte, ea 
vrea totul numaidecât. 

Dar Joao Camoes avea o atitudine dispreţuitoare 
faţă de April după cum avea să afle. 

Ca și cum i-ar fi fost rușine, Jane spuse: 

— Nu aprob atitudinea surorii mele. 

— Eu, din contră, o admir teribil. Este foarte 
frumoasă și cred că în felul ei este foarte sinceră. 

Sinceră? April? 

— S-a împăcat cu sine, ceea ce este lucru rar la o 
femeie. Tu, de pildă, te uiţi în oglindă, dar niciodată în 
propria-ţi inimă. 

— Chiar trebuie? întrebă Jane. Nu-l înțelegea pe 
acest bărbat... nu înțelegea decât că deși o critica, era 
foarte interesat de ea. 

— Mâine voi aranja să mergem la bungaloul de pe 
Colină, îi spuse Joao. 

— Sunteţi foarte amabil, domnule, zise Jane. 

— Nicidecum. Este esenţial. Chiar dacă familia n-ar 
fi interesată personal, chiar dacă aţi fi două tinere 
simple din Colombo, n-aş putea să vă las aici. Iar 
acum, cred că ai întârziat mai mult decât miss Winthrop 
și asta nu este premis pentru o soră mai mică. 

Și avu dreptate. O singură privire aruncată lui April 
îi confirmă asta. 

— Unde-ai fost? De ce ai stat așa de mult? De ce l-ai 
lăsat pe Rodriguez să mă monopolizeze? 

— Dar nu asta ţi-ai dorit, April? Jane își scoase 
șiragul de mărgele pe care i-l întinse surorii sale. N-am 
plecat nicăieri, am stat aici. 

— Nici noi n-am plecat, zise April care era vădit 
tulburată. Nu m-ar fi deranjat dacă Roddy mă ducea la 
vreun club de noapte, dar... Jane, continuă ea, nu cred 
că are bani. 

— Nu este așa cum crezi, April. 

— Are? 

— Da, April, are. 

Dar chiar sub ochii ei figura lui April se transformă 
complet. În loc să fie mai relaxată, April părea și mai 
nefericită și crispată. Se duse spre fereastră, veni 
înapoi. Jane înțelese că făcea comparaţie între cei doi 
bărbaţi, neștiind care are mai mulţi bani. 

Dar când în cele din urmă vorbi, nu făcu referire la 
nici unul din ei. 

— Eram în holul hotelului când a apărut Marsden. 
Avea totul pregătit pentru a lua notițe. April spuse asta 
pe un ton aproape isteric. 

A doua zi pe la zece, plecară de la hotelul Sterne 
spre bungaloul lui Joao Camoes din satul Ambanta. 

— Crezi că ar trebui să lăsăm din valizele cu haine 
aici la hotel? 

— Cred că domnul Camoes dorește să luăm totul cu 
noi, spuse Jane, repetându-i ce spusese acesta. 

— Ce plictisitor! exclamă April. 

— Ce vrei să spui, April? 

— Nu mă refer la Joao sau la Roddy, ci la protecţia 
pe care o acordă portughezii femeilor. 

— Dar draga mea - Jane era îngrijorată că sora ei 
dacă voia să se mărite cu un portughez trebuia să 
accepte modul lor de protecţie - nu te mai plânge atât. 

April îi întoarse spatele şi se duse să se uite pe 
fereastră, pentru ca Jane să termine de împachetat. 
Apoi surorile coboriră în holul hotelului de unde 
portarul le duse bagajele la limuzină. 

Uitând că se plânsese de plictiseală, April îl 
monopoliză pe Joao, iar Jane se așeză lângă 
Rodriguez. 

April se însufleţise brusc văzând limuzina cu care 
mergeau, uniformele imaculate ale celor doi servitori 

care le deschiseseră portierele. Uitând de plictiseala 
pe care o prevăzuse în bungaloul lui Joao, April 
începu să vorbească veselă. Se opri doar când pe lângă 
ei trecu o mașină sport model vechi, care mergea în 
direcţie opusă. 

— Era Terry Marsden, zise Rodriguez, se duce după 
vreo poveste nouă. 

Jane își întoarse privirea spre peisajul pe care-l 
traversau. 

Jane ceru informaţii de la Rodriguez dar spre 
dezamăgirea ei nu află prea mult. Atenţia lui era 
asupra lui April. Cu toate acestea nu mai era atât de 
absorbit de sora ei ca la început. Rodriguez părea cam 
îngrijorat. 

La cea de a treia întrebare pe care Jane i-o adresă 
lui Rodriguez, Joao Camoes opri mașina. 

— Avem aici cu noi o tânără care vrea să afle cât mai 
multe, dar nimeni nu o poate lămuri. 

Rodriguez mormăi ceva despre faptul că nu fusese 
niciodată interesat de felul în care cultivau ceilonezii 
pământul, ceea ce-i atrase o privire amuzată a lui April. 

— Vom schimba locurile, zise Joao. 

După ce mașina se puse din nou în mișcare Jane nu 
mai apucă să pună vreo întrebare. 

— Florile de orez cresc separat pe lujeri. 

— Aceste câmpuri sunt udate prin irigaţii sau apă de 
ploaie? 

— Aici avem noroc cu musonii din mai până în 
septembrie. 

Mașina începuse urcușul şi peisajul se schimba 
foarte des. 

Şoferul opri în dreptul unei aglomeraţii masive de 
stânci ceea ce crea un peisaj superb. Joao și Jane 
coborâră să admire peisajul. Jane își tinu respiraţia 
văzând șine de cale ferată care treceau peste 
prăpastii. 

— Suntem foarte mândri de peisajele de aici. Apoi o 
lăsă pe Jane să se bucure în continuare de ceea ce 
vedea pentru a a discuta cu şoferul. 

— Avem noroc, va trece trenul destul de curând pe 
aici. Ne poate duce până la Ambanta. Maşina ne va 
aștepta. Ce zici, ti-ar plăcea? 

— Sigur că da, senhor! se bucură Jane, bătând din 
palme. 

— Şi mie îmi face plăcere acest drum pentru că sunt 
pasionat de trenuri. 

— Toţi băieţii sunt. 

— Băieţii, senhorita? Joao râdea. 

— Și bărbaţii sunt tot niște băieţi, ceva mai mari. 

— Mă înclin în faţa femeilor atotştiutoare. Dar cum 
explici faptul că nepotul meu Rodriguez preferă să 
meargă cu mașina? 

— Pot explica prin faptul că vrea să fie alături de 
sora mea. 

— Dragoste să fie, senhorita? 

Jane preferă să nu spună prea multe. Ştia că lui 
April nu-i plăcea să piardă vremea dacă nu avea nimic 
de câștigat. 

— Poate, zise ea. Apoi pentru a schimba subiectul 
zise; dar cum putem lua trenul? Nu este staţie aici. 

— Este senhorita, bine ascunsă dincolo de acele 
tufișuri, iar denumirea ei este Paraka. 

— În acest caz, zise Jane să luăm trenul de la Paraka. 

Jane se întoarse la mașină să-și ia poșeta și fu chiar 
uimită de privirea pe care i-o aruncă April. 

— Draga mea, mă faci să nu mă simt prea bine, se 
lamentă ea. Tii morţi să ajungi la o staţie mică, să iei 
un tren ciudat. Ei bine, este alegerea ta. April se 
rezemă de pernele mașinii pe care i le aranjase Roddy. 

Jane și senhor porniră spre gară. 

— Miss Jane, sora dumitale și-a luat inima cu ea? o 
întrebă el deodată. 

— Ce vreţi să spuneţi, domnule? 

— Pe drumul de la Sydney mi-ai mărturisit că n-ai 
lăsat nimic în urmă, că ai pornit în călătorie impreună 
cu inima ta. 

— Da, eu şi inima mea, spuse Jane. 

— Şi miss April? 

— Şi ea... încercă Jane. Dar... 

Deodată Jane lăsă deoparte subiectul April, pentru 
că văzuse un animal ciudat. 

— Senhor, este o maimuţă? 

— Da, draga mea. Este o varietate mică, numită 
macac. Cele mai mari se numesc wanderoos și au 
sprâncene negre, bărbi albe și părul scurt. Tot 
Ceylonul este plin de astfel de maimuțe. 

— Ce alte animale am mai putea întâlni? 

— Elefanti, domestici și sălbatici care mor în 
junglele noastre. Eu am unul la Ambanta pe care-l vei 
putea studia îndeaproape. 

— Poate și leoparzi, senhor. 

— Este puţin probabil, nu ies în zonele populate. 
Aici lângă gară este o casă de odihnă. Dar putem 
întâlni multe căprioare, păsări minunate sau chiar 
vreun loris. 

— Loris? repetă Jane. 

— Da, un lemurian de dimensiunile unei veverite. 
Ştii, se spune că dacă poţi obţine lacrimile unui loris, 
poti face din ele cel mai eficient elixir de dragoste. 

— Şi cu aceste elixiruri faceţi comerţ, senhor? 

— O, nu senhorita, dar ar fi o idee. Am ajuns la gară 
iar dacă vei vedea o umbră care se mișcă acela este 
trenul. Vom trece printr-o zonă în care trenul merge 
foarte încet, printre stânci. Mecanicul și paznicii chiar 
discută în apropierea staţiilor. 

— Abia aştept să mă bucur de frumuseţea acelor 
locuri, mărturisi Jane. 

El încuviință cu gravitate, apoi ridică ambele mâini 
ca într-o rugăciune şi-i spuse: 

— Ayubowen. 

— Ce înseamnă asta? 

— Un salut ceilonez. Ceilonezul te salută pentru că 
iubești pământul de sub picioarele sale. 

Jane se întoarse spre priveliștea minunată care se 
deschidea în faţa ochilor ei și spuse: 

— Ayubowen. 

Când se întoarse spre el, îi văzu ochii atât de 
profunzi, de gravi și de întunecaţi, încât simți un 
tremur ciudat. Privirile li se întâlniră, până când apăru 
un puști ceilonez să-i anunţe ceva lui senhor. 

Joao încuviință apoi i se adresă Janei: 

— Cei de la casa de odihnă ne-au pregătit ceaiul. 
Avem timp să bem înainte ca trenul nostru să ajungă 
aici. 

Jane se trezi urmându-l pe bărbat spre veranda 
indicată de puști. Mai erau câțiva băieţi acolo. 

— Da, zâmbi senhor, ne invidiază escorta. 

— Este un semn distinctiv de clasă în Ceylon? 

— Oarecum. Cei care poartă pantaloni se deosebesc 
de cei care poartă sarong, de pescari şi de vânători. 

— Bine, zâmbi Jane, este foarte plăcut aici, am 
putea sta pe verandă? 

— Sigur că da, zise Joao. El dădu un ordin în 
ceiloneză, apoi se întoarse spre Jane. 

— Ne vor servi cu ceai negru, îți place?Ştiu că de 
obicei lumea preferă ceaiul chinezesc cu lămâie, dar 

sunt sigur că de acum înainte vei prefera amestecul 
cerut de mine. Și oricum, fiind aici pe aceste 
meleaguri vei învăța că femeia trebuie să se spună 
regulilor instituite de bărbat, pe care ea le acceptă încă 
de la căsătorie. Iar din acel moment ea se supune 
domnului care devine stăpânul ei. 

— Stăpân? 

— Da, asta este el pentru ea. Spune-mi, miss, de ce 
a venit sora singură în Ceylon? 

— A venit pe un vapor. 

— Chiar vrei să mă faci să cred că nu mi-ai înţeles 
întrebarea? Acum, în ochii Janei nu mai vedea nici 
căldură nici înțelegere. Sunt conștient că era multă 
lume pe acel vapor și nu ea singură, dar eu mă 
refeream la faptul că n-a venit însoţită, miss. Ceea ce 
în Portugalia este esenţial. 

— Ea a venit singură, iar eu, la fel, răspunse Jane. 

— Tu, miss, ai venit cu un motiv: să fii cu sora ta. 
Dar ea din ce motiv a venit? 

Vorbele lui puteau fi o capcană, se gândi Jane. Dacă 
îi răspundea așa cum ar fi vrut s-o facă, spunându-i că 
nu avea nici o importanță felul în care ajunsese April 
aici, vorbele ei ar fi afectat-o pe April. Căci aceste lucruri 
îl interesau foarte mult pe senhor după cum se vedea. 

Se pare că trebuia să mărturisească adevărul, așa că 
se decise s-o facă. Îi vorbi despre ambițiile lui April 
legate de scenă. 

— Cântăreaţă? repetă Joao. Dar a coborât la 
Colombo! 

— Pentru că l-a cunoscut pe Rodriguez. 

— Dar el nu este din această breaslă. 

— Nici n-am afirmat că ar fi! 

— Cum l-a cunoscut pe nepotul meu? 

Exasperată, Jane izbucni: 

— Oare cum se cunosc doi tineri, senhor? 

— Nu ştiu cum se cunosc tinerii în ţara dumitale, 
senhorita, dar aici ştiu cum se pot cunoaște. 

— Cam neinteresant. 

Jane nu mai zise nimic, văzând scânteile pe care le 
aruncau ochii lui Joao. 

În cele din urmă, el o invită să bea și ultima 
înghițitură de ceai, pentru că urma să vină trenul. 
După ce sorbi și ultima gură de ceai, Jane îl urmă spre 
staţia unde tocmai sosise o locomotivă mică ce 
remorca șase vagoane. Joao o ajută să urce în compar- 
timentul de clasa întâi, iar trenul se puse în mișcare. 

Era încântător, dar şi periculos, aşa cum anticipase 
ea. Acest tren era proiectat și construit de englezi, dar 
poate că nu perfect adaptat la condiţiile de drum: 
peisaj stâncos, râpe adânci, prăpăstii, apoi înălțimi. 

Chiar la granița districtului ceaiului, într-o gară la 
fel de mică precum Paraka, Jane şi Joao coborâră și 
urcară apoi spre o şosea aflată deasupra nivelului căii 
ferate. Acolo, aşa cum aranjase Joao îi aștepta mașina 

în care se afla April. Rodriguez se afla la oarecare 
distanţă. La câțiva metri distanţă se mai afla o mașină 
sport de tip mai vechi pe care Jane o recunoscu 
imediat. Era a lui Terry Marsden. 

Se opri. 

— Ce s-a întâmplat, senhorita? o întrebă Joao 
Camoes. 

— Bărbatul acela... 

— Da, este domnul Marsden. 

— De ce vine întotdeauna după noi? 

— Dar este simplu de înţeles, senhorita. Jurnalistul 
trebuie să se afle peste tot. 

— Chiar și aici în districtul ceaiului? 

— Nu ne aflăm chiar în districtul ceaiului, dar de ce 
nu și aici? Poate scrie un articol despre proprietăţile 
de aici. Nu sunt multe în ziua de azi, dar ar putea scrie 
ceva despre locurile astea pentru publicaţiile engleze, 
care ajuns și aici, în Ambanta. 

— Mi se pare, sau ești de acord cu ce face el, 
senhor? 

— Sigur că da! 

— Dar în noaptea în care am sosit... 

— Atunci lucrurile erau cu totul altfel. De fapt, pe 
tine te dezaprobam. Mie îmi place acest gazetar: știu 
că are multe defecte, dar îmi place. 

— Dar atunci când se implică și o femeie se schimbă 
lucrurile? 

— Exact. Ţi se pare nepotrivit? 

Ea nu răspunse. Era mult prea interesată să 
descifreze chipul lui April, acum când se apropiase. I 
se păru mai liniștită de data asta. 

Terry îi făcu semne cu mâna Janei, apoi se duse la 
mașină. 

Rodriguez le explică: 

— Marsden scrie despre culturile de ceai din zona 
aceasta. L-am invitat să vină la Ambanta; sper că n-am 
greşit. 

— Foarte bine ai făcut, încuviinţă Joao. Apoi se 
întoarse spre Jane; vezi că am avut dreptate? 

Cu aceste vorbe se urcară în mașini și porniră spre 
plantațiile lui Joao. 

Jane se bucură încă o dată de peisajul încântător: 
verdele era aici mai verde ca orice văzuse până acum, 
bungaloul splendid, flora cultivată dar și spontană era 
la fel de încântătoare, o fântână într-un cadrul 
romantic, un lac cu nuferi, terasa superbă, casa de 
vară. Peisajul o impresionă puţin și pe April 

— Jane, îi spuse April deodată. Bărbatul acela... se 
referea desigur la Marsden. Nu înţelegi că eu, că noi... 
apoi April ieși imediat din încăperea în care intraseră 
cu bagajele. Apoi Jane o auzi râzând nefiresc cu 
Rodriguez, probabil pentru ca acesta să nu observe 
lacrimile din frumoșii ei ochi de culoarea turcoazului. 

April, tocmai April, începuse să plângă! 

Capitolul 6 


În seara aceea, la cină, April își revenise complet. O 
duseseră să-i arate casa și împrejurimile, iar acum 
April nu mai părea indiferentă la ce vedea, nu mai 
râdea fără motiv, ochii îi străluceau și punea 
numeroase întrebări legate de masa pe care Joao şi 
personalul casei începură s-o pregătească. 

Și întrucât principalul fel de mâncare în Ceylon era 
orezul, li se oferi acum sub formă de buriani, pregătit 
cu carne de vițel, ceapă, nucșoară și alte mirodenii. 
Era însoţit de un sos roșu numit sambol, făcut din chili 
și un pilaf făcut din orez cu șofran și stafide, cu nucă 
de anacard sau cadju. 

Cât despre desert... acesta era format din diferite 
fructe, dintre care un gen local de banană o 
impresionă mult pe Jane 

Privind în jur, observă că încăperea era decorată cu 
mobilier de ratan, draperiile erau de șifon imprimat, 
nicidecum acele brocarturi bogate, grele cu care era ea 
obișnuită. 

Observându-i privirea, Joao zâmbi. 

— Vezi miss Jane, nouă ne place să ne simțim ca 
acasă. Poate ai remarcat stilul Tudor în care a fost 


construită? 

— Aşadar, englezii au fost aici înaintea 
portughezilor? 

— Din contră, senhorita, noi am debarcat aici în 
1501. Data este inscripționată pe o stâncă din 
Colombo. Dar familia noastră a ajuns aici după ce a 
fost ridicată această casă, de către un englez, este 
drept. Și el era tot cultivator de ceai. 

— Este un loc foarte frumos, se entuziasmă April 
privind în jur. 

Și pentru a-și satisface curiozitatea, April nu mai 
rezistă și puse întrebarea care o chinuia: 

— Este casa ta, senhor? 

— A mea. 

— Nu este și a lui Roddy? 

— Nu, numai a mea. 

Apoi, aprinzându-și o nouă havană o privi lung și 
adăugă: 

— Şi firma, miss Winthrop, și plantațiile de ceai și 
cafea. 

Se lăsă tăcere în încăpere. Jane se crispă, 
imaginându-și ce simţea April. 

Apoi, cu mult şarm, Camoes adăugă: 

— Dar și Rodrigo este bine situat, pentru că 
bijuteriile lui valorează mai mult. 

April simţi că inima îi bate tot mai tare. 

— Mi-a vorbit despre bijuterii: dar sunt ale lui? 

— Aproape în totalitate. Pe Rodriguez l-a interesat 
întotdeauna acest gen de afacere. Are colecţii de 
zirconiu, ametist, smarald, topaz, piatra lunii. 

— Rubine și safire, adăugă April. 

Rodriguez, care o privea mândru de sine, îi șopti: 

— Sunt toate ale tale, iubito. 

April îi zâmbi, radiind de încântare. 

— În ceea ce mă privește, zise Joao, eu prefer 
șiragurile din boabe de fasole. 

El se uita la Jane, care cu ochii în jos, îl întrebă: 

— Nu cele de opal? 

— Ce se întâmplă? întrebă el. Nu te-am văzut purtând 
vreo brățară de opal, am văzut-o în schimb pe sora ta! 

Pentru a schimba vorba Jane întrebă: 

— Unde se află aceste pietre preţioase, senhor? 

— Mineralele Ceylonului sunt risipite în multe 
districte, iar noi am avut norocul de a le găsi și în solul 
nostru. Ratnapura este zona care urmează după 
Ambanta și este declarată Insula Pietrelor Scumpe. 
Simbad, zise el zâmbind a găsit aici bijuteriile sale. 

— Este chiar adevărat? 


— La fel de adevărat ca și Shri Lanka... 

— Lanka? repetă Jane. 

— Shri Lanka, Tinutul plin de comori, sau Ceylonul, 
a fost grădina Edenului, de unde se pare că Solomon 
şi-a luat aurul, argintul, pietrele. În ceea ce mă 
priveşte, eu prefer... 

— Colierul din boabe de fasole, completă Jane. 

— La un gât frumos. 

— Dar eu am gâtul prea lung... începu ea apoi roși... 
voiam Să spun că... 

— Nu este așa. 

Jane răsuflă ușurată că le fuseseră aduse băuturile 
și acum vorbeau cu toții. 

Surorile se duseră devreme la culcare. 

Joao Camoes planificase o vizită la plantațiile de 
ceai a doua zi. Adăugase că vrea să discute afaceri cu 
Rodriguez. 

— Dar nu vă simţiți obligate să vă retrageţi în 
camerele voastre din acest motiv. 

— Dar trebuie, domnule, spuse April zâmbind. 
Avem nevoie de somnul de frumuseţe. 

— În acest caz nu vă pot opri, zise Joao râzând 
privind-o admirativ pe April. Ea nu arătase niciodată 
mai bine. Discuţia despre pietrele preţioase o 
însufleţise. 

După ce urcară în apartamentul lor, ea rămase în 
aceeași stare: 

— Imaginează-ţi, Jane că voi fi stăpâna unui munte 
de bijuterii! Şi toate sunt ale lui Roddy, cum ne-a spus 
senhor. Este clar că are mare parte din avere dar și 
Roddy este bine situat, știi cum a spus. Iar Roddy este 
destul de ușor de manevrat... O, Jane, cred că totul 
merge spre bine! 

A doua zi când porniră să vadă toată proprietatea, 
April nu mai făcu nici un fel de nazuri. 

April abia aștepta să vadă bijuteriile pe care Roddy 
îi spusese că le ţine într-o cameră mare foarte bine 
asigurată, de la Ambanta. 

Totul a fost bine până când Terry Marsden a 
apărut... 

Au plecat după micul dejun în doua Jeepuri, April 
cu Rodrigo, iar Jane cu Joao. Era un drum pietruit, așa 
că mașinile de teren nu aveau nici un fel de probleme 
și trecură în mare viteză pe lângă tot felul de ateliere 
cu unelte de cultivat pământul, cu îngrășăminte. Apoi 
lăsară în urmă serele, sau câmpurile pe care pășteau 
vite. Totul era sub control, îngrijit cu multă atenţie. 
Joao îi spuse că așa trebuia să fie pe plantațiile de 
ceai. 

Jane remarcă fiecare secţiune în care se lucra, 
începând cu plantațiile. 

— Pe plantațiile mele, zise Joao, nu vreau să văd nici 
un petec de pământ necultivat. 

Ajunseră la tufele de ceai de pe care erau smulse 
buruienile. Era ca și cum ai fi văzut fluturii zburând 
veseli pe deasupra tufelor, aşa păreau muncitorii. 
Duceau coșuri mari de bambus legate de spate. 
Femeile erau tinere și drăguţe îmbrăcate în culori vii 
de roșu, galben și auriu. 

Aceste tufe de ceai care erau tăiate la înălțimea de 
un metru, dădeau recoltă la fiecare două săptămâni. 
Jane observă că se culegea doar un boboc și cele două 
frunze suculente pe care stătea acesta. Era fascinant să 
vezi mâinile femeilor trecând peste tufele de ceai ca 
peste clapele pianului, adunând recolta în mici 
grămezi apoi punând-o în coșuri. Aceste frunzulițe pe 
care le culegeau nu trebuia strivite cumva, ci 
manevrate cu multă atenţie. 

Apoi tot ce se culegea se cântărea și se transporta la 
fabrică. Acolo, frunzele de ceai treceau prin cinci 
procese: udarea, rularea, fermentarea, uscarea la foc și 
mărunțţirea. 

Joao părea fericit de felul în care îi mergeau 
afacerile cu ceai, așa cum fusese și April seara trecută 
la ideea că va vedea bijuteriile lui Roddy. 

Jane sorbi, fericită de întorsătura pe care o luaseră 
lucrurile, din ceaiul oferit în biroul supraveghetorului 
de pe plantație. 


94 


Din acel moment totul începu să se deterioreze. Se 
întoarse Terry Marsden care salută pe cei prezenţi 
privind-o rece pe April, după care își scoase caietul de 
însemnări și începu să-și bea ceaiul. 

— Aş vrea să știu ce metode se folosesc aici... 
excelenţă? 

Marsden alese bine momentul. Întrebarea lui îi 
făcuse pe toţi să tacă. 

Efectul întrebării lui a fost aproape un șoc, chiar și 
pentru Jane care știa rangul lui Joao. Nu fusese prea 
interesată de acest aspect. Dar April... 

April îl privea cu ochii atât de mari încât parcă toată 
figura ei era numai ochi. Se uita de la Terry la Joao, 
apoi iar la Terry. 

Complet indiferent și oarecum plictisit, Joao 
Camoes le spuse: 

— Așa este. Sunt contele de Camoes. Vrei să repeti 
întrebarea Marsden? A, da, pe această plantație... 

Jane nu mai auzi restul. Atenţia ei era asupra lui 
April. 

April se ridică încet foarte încet aproape cu greu- 
tate de pe scaun, îndreptându-se spre uşă. Nu se 
întoarse decât când Joao Camoes îl invită pe Terry 
Marsden să stea la Ambanta să-și termine articolele. 

— Avem mult spaţiu liber, poţi scrie acolo liniștit. 

— Nu știu ce spun oaspeții... zise Marsden uitându-se 
spre April. 


95 


April ce putea face altceva decât să murmure ceva 
de politeţe? 

Jane îi zâmbi lui Terry, care-i făcu ștrengărește cu 
ochiul. 

Pe drumul de întoarcere, Jane se trezi în mașina lui 
Marsden. April urcase lângă Joao lăsându-l singur pe 
Rodrigo pe drumul de întoarcere. 

După ce porni motorul Terry i se adresă zâmbind 
lui Jane. 

— Nu pierde vremea sora ta. 

— Ce vrei să spui, Terry? 

Terry mergea în urma celor două Jeepuri, pentru 
ca să nu se piardă. 

— Jane, știi prea bine ce vreau să spun. I-ai văzut 
figura surorii tale când... 

— Când ai anunţat titlul de nobleţe al lui Joao? Da. 

— Cred că sora ta nu are în minte decât un cuvânt 
format din trei silabe. Terry începu să râdă. Când văzu 
că Jane nu-i pune întrebări îi oferi el singur răspunsul; 
contesă. 

— O, Terry! exclamă Jane. Nu este așa! April se 
ducea să vadă colecţia de bijuterii şi pietre prețioase a 
lui Rodriguez. 

— Facem pariu că titlul va cântări mai mult? 

Jane nu-i răspunse. Desigur titlul putea să 
prevaleze, fiind vorba despre April. Dar cum îl putea 

obţine? Voi să se revolte împotriva surorii sale dar 
curând renunţă la idee simțindu-se dintr-o dată foarte 
tristă. Pentru ea. 

— Terry, zise ea de ce faci asta? 

— Am fost nevoit, Janey. 

— A trebuit? Ce vrei să spui? 

— Vei afla singură. Îi vei însoţi pe April și Rodriguez? 
Oricum, nu vor merge acolo înaintea lui Joao. Şi de 
fapt, pe mine mă interesezi tu, draga mea. 

— Te rog să nu mă numești așa. 

— De ce nu, Jane? Oare pentru că ești iubita 
altcuiva? 

Jane nu răspunse. ÎI privea cu candoare. Era puţin 
uimită, puţin dezamăgită. Îl auzi spunându-i: 

— Biata, draga mea, Jane. 

— Ce dorești, Terry? 

El nu se explică iar Jane răsuflă ușurată că se 
întâmplase așa. Jane cobori din mașina sport fără a 
mai aştepta propunerea lui pentru acea după-amiază 
și se grăbi spre camera ei. 

Când intră în încăperea care comunica printr-o uşă 
cu a lui April o văzu pe aceasta furioasă în mijlocul 
camerei. 

— M-am săturat de acest Marsden! Şi totuși... 
într-un fel mi-a făcut un serviciu... n-am știut... n-aş fi 
visat... 

— Că Joao are titlul de conte! completă Jane. 

— Desigur, recunoscu April. 

— Care este diferenţa? 

— Jane, nu fi total naivă! Cu bani se pot cumpăra 
bijuteriile lui Roddy, dar niciodată titlul lui Joao. 
Contele Joao. Aș putea deveni contesă. 

— Dar Joao nu face uz de acest titlu. 

— Dar când se va căsători, situaţia se va schimba. 

— Joao va dori să se stabilească la Ambanta, locul 
care-i place cel mai mult. 

— Asta este posibil. O, dacă aș fi știut asta n-aş mai 
fi pierdut vremea. 

— Vrei să spui că... 

— Da, draga mea. Nu crezi că ai fi făcut la fel? 

— Nu. 

— Chiar dacă ai fi ştiu că Joao este conte? 

— Am știut. Sau cel puţin, l-am auzit pe Marsden 
spunând asta. 

— De asta ai făcut tot posibilul să atragi atenţia lui 
Joao. De asta te-ai oprit cu el la restaurant cu el după 
fiesta, de asta te-ai dus cu el cu trenul, te-ai urcat în 
jeepul lui de dimineaţă, i-ai pus tot felul de întrebări 
ca Să pari inteligentă în ochii lui, pentru că pe asta te 
bazezi, Jane. Nu ai altceva... 

— April! 

— Biata mea nimeni, cum ai îndrăznit să te pui cu 
mine? În mod conştient ai ascuns de mine titlul lui 

Joao pentru că te și vedeai contesă. Tu! Jane, cea care 
nu strălucește prin nimic! Mă faci să râd. Dar figura ei 
nu exprima amuzamentul. Sau poate că nici titlul lui 
Joao nu te-a impresionat, Jane. Din cât imi amintesc ai 
fost întotdeauna o dulce... imbecilă. O, dar nici nu 
merită să mă supăr pe tine. Nu știu ce mi-a venit așa 
dintr-o dată. 

— Toată mojicia ta de acum înseamnă că nu te vei 
mărita cu Roddy? 

— Nu, dacă la planurile mele cu contele Camoes te 
referi. April își aprinse o ţigară. Planurile mele se vor 
concretiza curând. Am început deja de după amiaza 
asta. Când Joao a început să vorbească despre 
blestematul ăla de elefant, mi-am dat seama că bietele 
rubine ale lui Roddy sunt nimic... dar cine știe poate 
că m-aș răzgândi dacă ar fi vorba de o diademă, Jane. 
Şi o contesă frumoasă ca mine... 

Capitolul 7 


După cum s-a văzut, nu doi ci patru au pornit spre 
Ambanta în acea după-amiază: April, Joao, Jane și 
Terry. Rodriguez avea alte probleme de rezolvat sau 
era cam nemulțumit de tratamentul la care era supus. 
Jane observă că era cam trist. O privea cu o strângere 
de inimă pe April. 

Ea îmbrăcase o pereche de pantaloni noi de piele 
pe lângă care, blugii vechi ai Jeanei păreau niște 
vechituri. Dar April era mulţumită de felul în care arăta 
sora ei, care o ajuta astfel să iasă în evidenţă. 

Ea nu-l uită pe Terry. După ce-i aruncă o privire 
cruntă, disprețuitoare, nici nu se mai uită spre el până 
la sfârșitul zilei. 

Joao îi conducea, urmat de April și Terry. Elefantul 
despre care le vorbise atâta nu era un animal feroce 
cum fuseseră tentaţi să creadă. 

— Există mulți elefenţi sălbatici prin zonă, dar când 
spun sălbatici nu înseamnă că sunt violenţi. 

— Şi Vasco cum a ajuns aici? întrebă Terry. 

— De multe ori, ei simt nevoia protecţiei omului. 
Sau poate a venit aici în căutarea dragostei. L-am lăsat 
liber fără să-l îngrădim în vreun fel, sperând că va vrea 
să se întoarcă la turmă, dar au trecut anii și el n-a mai 
plecat. Dar acum avem noroc. Observ că Vasco vrea să 
se îmbăieze. Elefanții se imbăiază frecvent și au gusturi 
romane să le spunem, în privința băii, iar Vasco 
exagerează în privința asta, este foarte plăcut să-l vezi 
bucurându-se de acest privilegiu. 

— Chiar i-aţi amenajat un loc special? întrebă April. 

— Da, am blocat un izvor ca să-i ajungă apa. 

Întrerupseră discuţia pentru că se auzi un zgomot 
puternic de crengi rupte de frunze călcate în picioare, 
pufnituri, sforăituri... Vasco se bucura de soare, de 
apă. Jane începu să râdă fericită de ceea ce vedea, dar 
April se indepărtă numaidecât de locul acela pentru a 
nu-i fi murdărită cămașa nouă. 

— Elefanții noștri sunt mai mici decât cei indieni și 
africani, dar colții lor mai valoroși. 

Vasco începu să se dea peste cap ca un cățeluș 
fericit, dar când se ridică pe picioarele din faţă orice 
asemănare dispăru. 

Veni spre grupul din fața sa, lăsându-se mângâiat 
de Joao. Apoi se uită la cele două surori. 

— Cred că se oferă să vă ridice de la sol, zise Joao. 
Vă asigur că odată ce vă veţi obişnui nu este ceva mai 
plăcut decât plimbarea pe spatele elefantului. Este o 
senzaţie grozavă să mergi la înălțimea frunzelor. 

April nu se arătă prea încântată, Jane refuză și ea. 
Joao era dezamăgit. 

— Eu m-aș urca, dar sunt prea greu pentru acest 
elefant mic. Cu toate acestea se lăsă înduioșat de 
modul cum stătea cu capul și trompa lăsate pentru ca 
el să se urce. Dar imediat cobori pentru că animalul 
făcu un zgomot înfiorător. Joao îi strigă lui Marsden să 
se retragă cu cele două surori. 

Dar Vasco dispăru imediat, iar grupul se văzu 
nevoit să se retragă. Cele două mergeau mai încet 
speriate dar Joao încerca să le grăbească. La un 
moment dat el o luă în braţe pe April care se 
împiedicase, iar Terry făcu același lucru cu Jane. 

Nu știau dacă se aflau în primejdie, trebuia doar să 
se întoarcă să vadă. 

Se iscase o luptă între Vasco și un elefant sălbatic. 
Stăteau faţă în faţă, cu fildeşii strălucind în soare, 
gata să se încleșteze. Elefantul sălbatic căuta să-și 
înfigă colții în Vasco dar acesta cu o ușurință de care 
nu l-ai fi crezut capabil ba chiar cu graţie, reuși să 
treacă pe lângă el, apoi cu o mișcare rapidă își înfipse 
proprii colţi speriindu-l pe celălalt, care o luă la fugă 
speriat. 

Vasco îl urmări, se opriră amândoi de parcă și-ar fi 
apreciat puterile, dar Vasco veni la chemarea lui Joao: 

— Gata amice, ai luptat destul. 

— Ce vei face cu celelalte animale? strigă April 
speriată. Trimiţi pe cineva să le împuște? 

— Ar fi cam greu, pentru că au ajuns destul de 
departe de acum. Nu le voi ucide pentru că elefanții 
au cam fost decimaţi. Oricum, sunt animale cu care te 
poti înțelege. 

— Poate tu te poţi înțelege cu ele, mormăi April. 
Dar ţie Jane, cum poate să-ți placă un asemenea 
spectacol? O luă la rost pe sora ei. 

— Mi-a plăcut, este ceva nou pentru mine. Ce 
altceva puteam face? Ai o idee mai bună? 

— Da, să plecăm de aici cât mai repede. 

— Înapoi în Portugalia? 

— Nu, în Anglia, sau Franţa. April trase aer în piept. 
Cu banii și titlul lui Joao nu există limite nicăieri. 
Acum să-l lăsăm pe Marsden să-și scrie articolul. 


În seara aceea la cină, April mai avu un șoc. Seara 
trecută, April suferise șocul anunţului că banii erau ai 
lui Joao Camoes și nu ai lui Rodrigo Carreras. 

Discuţia despre bijuterii mai îmblânzise lovitura. 
Dar la cafea, Joao se aplecă spre April. 

— Din câte am aflat, ești cântăreaţă. 

Jane îi aruncă o privire scurtă dar April îi răspunse 
cu un zâmbet, cel mai dulce cu putință. 

— Mai mult sau mai puţin. 

— De ce spui asta? N-ai venit aici să-ți perfecţionezi 
cariera? 

Privind-o, Jane realiză că era pentru prima oară că 
o vedea pe April nehotărâtă. Ar fi vrut s-o ajute, dar... 

— April are o voce superbă, începu ea. 

— Şi cu toate astea s-a oprit pe o insulă unde nu 
există nici o oportunitate pentru o artistă. 

Se făcu tăcere. 

Rodriguez nu-și ridica privirea din farfurie. Jane 
aştepta ca April să spună ceva. Joao își aprindea o altă 
havană. 

April era crispată. Nefiind o fată proastă, observase 
ce mult preţ puneau portughezii pe comportamentul 
social al unei tinere necăsătorite. lar acum, când 
făcuse alegerea și optase pentru Joao, nu-l putea privi 
în ochi pe Rodriguez. 

Ce putea spune acum? Că i se furaseră banii, că-i 
pierduse și fusese nevoită să coboare de pe vas? 

Că nu se simţise bine şi decisese să nu-și continue 
drumul? 

Banii puteau fi înlocuiţi, pentru că ea nu-i spusese 
niciodată lui senhor că nu avea o situaţie bună, cât 
despre sănătatea ei, aceasta părea excelentă. Iar toată 

lumea știa că se acorda atenţie specială pasagerilor de 
pe vapoare. Şi atunci, ce motiv putea să invoce? 

Deodată, îi veni ideea salvatoare. Mușcându-și 
buzele, lăsă să-i scape pe sub pleoape o lacrimă. 

— Ce este, April? o întrebă Joao. Nu arăţi prea bine. 

— N-am vrut să ajung la această mărturisire. N-am 
vrut niciodată să cânt. 

— Dar nu înţeleg... 

April începu cu voce scăzută să îndruge prostii pe 
care Jane nu credea că le va putea asculta până la 
capăt. 

— De ce? 

Cu o voce ca de copil, cu capul plecat, April începu 
să îndruge niște prostii pe care Jane abia suporta să le 
audă. Cum draga lor mamă își dorise ca fiica ei să 
cânte, cum o împinsese să facă meseria asta deşi ei 
nu-i plăcuse. 

— Joao, mă înţelegi, eu realizam că nu am o voce 
puternică. O voce bună doar pentru... 

— Cîntece de leagăn? interveni Terry Marsden. 

— Marsden! îi atrase atenţia Joao. 

— Scuză-mă, April. 

— Poate că m-aș fi sustras, dar o iubesc mult pe 
mama ca și pe Jane, care și ea voia să mă vadă 
cântăreaţă și s-a sacrificat pentru mine. Dar când am 
ajuns aici la Colombo am realizat că nu puteam 
continua așa... şi am coborit. 

— lar sora ta, miss Jane, în loc să vină să te 
consoleze, să te înțeleagă, a venit să te urgenteze să 
continui? 

April rosti un „da“ atât de greu perceptibil... 

Joao se întoarse spre Jane. 

— Este adevărat, miss Jane? 

Jane rămase nemișcată. Ce rost mai avea să spună 
adevărul acum? Nu i-ar fi adus nimic bun nici ei, nici 
lui April. 

— Presupun că este mai mult sau mai puţin așa, 
cum ai spus. Senhor, nu faceţi prea mare caz pentru 
un fleac? 

— Fleac, spui? EI se ridică furios spre Jane. Am văzut 
multe situaţii de acest gen în ţara mea și am fost foarte 
revoltat. O avere foarte mare lăsată unui fiu cu 
condiţia să facă o carieră în plantaţii, pe când el era 
interesat de medicină. Iar cel de al doilea fiu a fost 
trimis să se ocupe de afacerile familiei în timp ce pe el 
îl interesa cultivarea pământului! Iar sora mea a făcut 
lucrul ăsta cu Rodriguez. Nu se simte în largul lui în 
afacerile pe care le derulează. 

Rodriguez ridică privirea. 

— Fl este destinat activităţilor urbane. 

— Așa este. Nu-mi doresc decât să urc cu mașina 
oriunde este civilizaţie. Ceylonul ăsta mă 
nemulţumește teribil. 

— Vezi, nu este fericit şi nu va fi niciodată. De 
aceea... o privi pe April, dar nu-şi termină ideea. Poate 
doar așa vei înțelege, miss Winter, de ce sunt atât de 
revoltat. Am fost foarte supărat pe sora mea pentru ce 
i-a făcut fiului ei. 

— Şi el de ce a acceptat? interveni Jane. 

— Pentru că este mama și nu vreau s-o supăr, 
interveni Roddy. 

Terry Marsden interveni și el. 

— Adevărul este că nu putem aprecia plăcinta decât 
dacă gustăm din ea. 

— Ce vrei să spui? 

— Că ar trebui s-o lăsăm pe April să cânte. 

— N-am chef să cânt, se eschivă April. 

Terry zise deliberat. 

— Eram convins că nu vei avea. 

— Nu înţeleg, interveni Joao din nou. Dacă miss 
Winthrop nu are chef să cânte, de ce s-o facă? 

— Iar noi toţi trebuie s-o credem că nu are voce, să 
ignorăm ce spune sora ei. 

Joao nu-i mai putea lua apărarea lui April. Își făcu 
de lucru cu havana câteva clipe, apoi zise: 

— Nu ne-ai putea cânta un cântec oarecare pentru 
a-l satisface pe acest vizitator cinic? 

— Sigur că voi cânta, răspunse April. Trebuie să 
înţelegi, Joao, că nu-mi displace să cânt. Numai că nu 
sunt o cântăreaţă adevărată și nici nu voi fi. 

Terry insistă. 

— Nu ne-ai putea lăsa pe noi să decidem? 

— Dar eu... cânt doar cu acompaniament. 

— Te voi acompania eu, se oferi Terry. 

— Dar nu este nici un pian pe aici, continuă April. 

— Este! interveni Joao. În aripa cealaltă. Este destul 
de bun și bine acordat după cum mi s-a spus de alţi 
vizitatori cu înclinații muzicale. Dacă v-aţi terminat 
cafeaua doamnelor vă pot conduce acolo. Asta dacă 
nu consideri că-ţi impunem să cânți, April, zise Joao. 
Oricum te vom înţelege. 

— Dacă nu vă așteptați la prea mult... se scuză April. 

Porniră spre cealaltă aripă, unde senhor ceru să se 
aducă băuturi, în timp ce April începu să răsfoiască 
niște partituri pe care i le adusese Rodrigo. 

April găsi în cele din urmă un cântec mai ușor, a 
cărui partitură i-o întinse lui Terry. 

Terry începu să cânte și o făcu destul de bine, cu 
sentiment. Numai Jane se întreba cum se va descurca 
sora ei care nu punea niciodată suflet în interpretare. 

Probabil, April voia să-i demonstreze lui senhor că 
nu avea o voce bună puternică. Și chiar asta făcu. Greși 
intenționat notele, sări cuvintele, tocmai pentru a-l 
convinge că mama ei o forțase să facă ceva ce îi era 
foarte neplăcut. Se poticni chiar, apoi reluă cântecul, 
roșind, cu ochii în lacrimi. Părea pierdută. 

Rodriguez, care se tot învârtea în jurul ei, încerca 
s-o consoleze. 

Doar senhor zise: 

— Acum, înţeleg. 

lar Terry Marsden dădu peste cap paharul și 
privind-o pe April rosti pe un ton scăzut pentru a fi 
auzit doar de Jane: ce bine se preface... 


O dată ce porni pe panta asta, April făcu totul 
pentru a realiza ce-și pusese în minte. Privind-o, Jane 
avu de câteva ori impresia că şi pentru ea era o sarcină 
dificilă. April se înconjurase de o cochilie dură, impe- 
netrabilă. Dură pentru toți, în afară de Joao Camoes. 

Surorile schimbaseră câteva cuvinte în seara cu 
incidentul legat de pian, dar vorbise mai mult April. 

— Îmi pare rău pentru spectacolul ăsta de prost 
gust, Jane, dar numai tu ești de vină. Nu trebuia să 
deschizi niciodată discuţia despre vocea mea. Nu mi-ai 
dat altă șansă să rezolv problema. 

— Și ai făcut din mine și mama cele mai 
intransigente făpturi de pe glob? 

— Poate că sunteți prea sensibile și aţi văzut 
amândouă la mine ceea ce nu există. 

— Şi cum este, April? 

— Vocea mea? Ei, am un pic de voce... 

— Oricum, nu cea cu care i-ai cântat lui Camoes. 

— Contelui de Camoes, Jane, și acesta este 
răspunsul la întrebare. 

April se răsuci pe călcâie și părăsi încăperea, 
însemnând că subiectul era deja închis. 

Dar în ceea ce-l privea pe senhor, subiectul acesta 
abia se deschisese. Dimineaţa următoare, acesta a fost 
plin de solicitudine faţă de April. Aceasta nici nu apuca 
să ceară ceva că i se oferea imediat. Cu o singură 
excepţie: îndepărtarea lui Terry Marsden. 

— De ce nu pot scăpa de individul ăsta? întreba 
April frecvent. 

— Este munca lui, April... 

— Jane şi ţie îţi place scrisul, de ce nu încerci tu să 
faci asta în locul lui? 

După plecarea lui April, imediat își făcu Terry 
apariţia. 

— Doamna noastră are dubii? rânji el malitios. 

— April consideră că abuzezi de ospitalitatea ei. 

— A ei? repetă Terry. 

— De fapt, a spus a noastră, recunoscu Jane. 

— Şi nu ştie cum să scape de mine, nu? 

— Da. 

El păru descumpănit o clipă. 

— Ar fi bine pentru ea, dar rău pentru mine. Dar 
contele mă vrea aici așa că este bine pentru mine și 
rău pentru ea. Şi dacă avem în vedere că pe aceste 
meleaguri bărbatul are ultimul cuvânt, poţi fi sigură că 
voi rămâne. 

— Ce spuneaţi, senhorita? întrebă Joao, apărut ca 
din senin. 

— Discutam cu domnul Marsden... 

— Da, asta ştiu dar spuneaţi ceva despre bărbatul 
care are ultimul cuvânt... 

Nu avea rost să încerce să-i abată atenţia. 

Jane zise cu un oftat: 

— Bărbatul, aici, este cel care conduce? 

— Adică dacă-și conduce familia? 

— Da, zise Jane cu obrajii arzând. De ce oare roșea 
atât de repede? 

Aștepta ca el să-i răspundă că bărbatul este capul 
familiei. Atât de mult anticipase acest răspuns încât, 
atunci când Joao vorbi, fu ca un şoc: 

— Ne place să credem, miss Jane, că suntem de 
acord în orice privință. 

O situaţie surprinzătoare dar foarte convenabilă... 
pentru ambele părți... 

Din seara în care April cântase se stabilise între ea și 
Rodriguez un fel de înțelegere tacită, fiecare regăsindu-se 
într-o postură neplăcută: April, forțată să se dedice 
cântului, Rodriguez forțat să facă ceea ce nu-i plăcea. 

— Este un bărbat de treabă, se confesă April surorii 
sale, care zâmbi. 

Gândul că Joao era conte o scotea din minţi pe 
April, dar nu într-atât încât să renunţe la urmărirea 
scopului ei. April îl însoțea pe Joao la verificarea 
moșiei, bea ceaiul cu el, mergea cu el cu Jeepul până 
la hotarele proprietăţii. 

Făcu toate astea fără să crâcnească, dar când Joao 
propuse o plimbare pe vârful Adam, pentru prima 
oară April se opuse. I se spusese totul despre Shri 
Lanka... despre Sacred Footprint... de urcușul de opt 
mile până acolo pe care abia îl puteau face atleţii.... 

Când rămaseră singure, April izbucni: 

— Nu pot! De ce nu este vârful ăla blestemat mai mic? 

— Nu cred că urcușul este atât de anevoios pentru 
că budiștii își cară copiii în spate, sau rudele bolnave. 
Este un loc de pelerinaj... 

— Atunci să se ducă pelerinii... 

— Spune-i lui Joao, sunt sigură că te va înțelege. 

— O, Jane nu fi atât de naivă! 

April își făcu un plan de scuze. Boală... nu. Tocmai 
acum când era sigură că acest Conte cum obișnuia ea 
să-l numească devenise brusc interesat de ea... o 
gleznă scrântită? 

Nu, Joao ar fi adus imediat un medic s-o 
examineze. 

Sau putea să-i spună că secretul Urmei Sacre nu era 
pe placul ei. Nu, nu putea să-i spună nici asta. 

Dar cu norocul care n-o părăsea niciodată April 
reuși să scape. Se întâmplă chiar în prima zi a 
expediției după ce se pregătise temeinic pentru ea 
înșelă până și vigilenta Janei. 

Rodriguez nu se simţi bine. Chemară doctorul care 
diagnostică repede că avea o intoxicație alimentară, 

dar decretă că trebuia să stea acasă, ca şi ceilalti 
membri ai familiei care mâncaseră cu el trebuia să ia 
aceleași măsuri de precauţie. 

Fu mană cerească pentru April. 

— Şi eu am mâncat același lucru! exclamă April. 

Nici nu apucă să termine ce avea de spus că Terry 
exclamă; 

— Şi eu! 

— Aşadar, vom avea trei bolnavi. În această situatie 
este mai bine să amânăm expediţia pe mai târziu, 
sugeră Joao. 

April, care-i aruncase o privire ucigătoare lui Terry, 
se întoarse cu un zâmbet spre sora ei. 

Jane știa că deși sora ei nu dorea ca ea să rămână 
cu Joao, nu voia s-o oprească să se ducă în expediţie, 
să-i strice plăcerea. Și de ce ar fi făcut-o? se întrebă 
Jane, care se entuziasmase din tot sufletul când Joao 
le spusese despre expediţia pe vârf. Citise mai multe 
materiale în care era prezentat felul divin în care 
sunau clopoțeii la intrarea din templu, de fiecare dată 
când un pelerin ajungea pe Shri Pada și abia aștepta 
să-l audă. 

Se pare că i se citea pe chip faptul că-și dorea mult 
să vadă acel loc pentru că senhor Joao intui ce se 
petrecea cu ea: 

— Ce este, copilă? Eşti dezamăgită? 

— Putin. Dar nu contează. 

— Contează, Jane, dar îţi promit că dezamăgirea ta 
nu va dura. Voi schimba lucrurile. Cred că-i vom lăsa 
aici pe cei doi suferinzi și vom urca singuri la Shri Pada. 

April făcu o grimasă, pentru că-i displăcea teribil ce 
urma Să se întâmple, dar nu mai avea ce face acum. 

Exista doar varianta în care expediţia era anulată 
sau mai precis amânată pentru mai târziu, sau îi lăsa 
pe Jane și Joao să plece și astfel scăpa de tortură. 
Decise că a doua variantă era mai bună așa că-i 
conduse pe cei doi la mașina pe care o conducea chiar 
Joao; Roddy rămase privind în urma mașinii, Terry le 
urmă pe cele două surori şi Joao până la mașină apoi 
le spuse aventurierilor să fie atenţi, mai ales draga de 
Jane să fie atentă să nu piardă nimic din amănuntele 
pe care i le va da Joao despre templul pelerinilor de la 
Shri Pada. 

Moment în care lui Terry îi scăpă un rânjet. 

Mașina porni lăsându-i în urmă pe cei trei bolnavi 
și Jane observă că imediat terenul se schimbă. 
Traversară alte terenuri cultivate cu ceai, apoi în fața 
lor apărură munții cu crestele învăluite în ceaţă, cu văi 
adânci, cu vârfuri în formă de piramidă, apoi un 
platou cu statuete din piatră ale căror figuri aveau pe 
umeri ienupăr verde închis și rododendron. La 
distanţă se vedeau alți munti. 

Jane observă că în zona aceea creștea pintenul 
cocoșului, lucru care o surprinse într-o țară tropicală, 

dar Joao îi reaminti că nopțile puteau fi deosebit de 
reci în acea zonă a câmpiilor Horton, nu se mai aflau 
în laguna Ceylonului. 

Ajunseră la Hatton apoi luară drumul spre 
Laksapana, la poalele Vârfului. Aici făcură o pauză în 
care Joao scoase un termos și nişte sandvişuri. 

— Trebuie să mănânci puţin, micuţo, îi zâmbi el, am 
aici mâncare destulă pentru cinci persoane. Te 
aşteaptă un urcuș de aproape opt mile. Și drumul este 
destul de abrupt. El turnă ceaiul și i-l întinse. Trebuie 
să afli mai multe amănunte despre Shri Pada înainte 
de a începe urcușul. Dar spune-mi deocamdată ce este 
în căpșorul tău cel simpatic? 

Jane se întrebă dacă el ar mai fi vorbit tot așa de 
amuzat despre coama blondă a lui April, dar o interesa 
foarte mult acel templu Shir Pada și preferă să-i dedice 
toată atenţia. 

— Stiu doar că este venerat de budiști, hinduși și 
musulmani, ca şi de creştini, începu ea. Pe creastă se 
află o urmă imensă întipărită. 

— Mai trebuie să știi, miss, că Budiştii consideră că 
este semnul lui Buddha, hinduşii al lui Siva, iar 
musulmanii al lui Adam. 

Văzură o familie de pelerini care începea urcușul 
cu greutate pentru că aveau un membru infirm. Deși 
la un moment dat nu-i mai văzură, auziră vocile lor 
care repetau: 

— Saddhu! Saddhu! 


Joao îi spuse că însemna aleluia. 

— Poţi să vezi acum, zise Joao că nu este doar un 
urcuș ci și o exaltare. Este mai mult o frăţie, dacă vrei. 

— Eu n-am venit să stabilesc vreun record, zise Jane 
cu sobrietate. Am venit pentru a transmite un mesaj 
uman dacă vrei, pentru mine budhistii, hindușii și 
creștinii ajung la aceeași înălțime. 

— Ai un căpşor foarte înțelept, zise Joao, micuță pitulice. 

Jane îl întrebă uimită: 

— De unde știi că mi se spune astfel? 

— Marsden mi-a spus, replică Joao. 

— Terry? Dar el... 

— Vorbeam despre Anglia, împărtășeam gânduri 
despre casă rostite de departe. lar tu ai intrat în 
gândurile noastre. Ai făcut-o cu nostalgie. 

— Nostalgie? repetă Jane. 

— În Portugalia, ca și în Anglia lui Marsden, avem 
astfel de păsări mici, de culoare maro. Aici în Ceylon, 
viața păsărilor este diferită și avem cu totul alte 
varietăți de păsări, dar pitulice nu. Ei bine, micuță 
pitulice, ești gata de zbor? 

— Presupun, zise Jane, că zborul este mai ușor, dar 
nu oferă aceleași satisfacţii. 

Joao îi spuse că mai aveau de urcat până la trei mii 
cinci sute de picioare. 

De la primii iarzi, Jane descoperi că urcușul nu era 
chiar uşor. 

— O persoană care urcă în pas normal ar putea 
ajunge în vârf în circa trei ore, zise Joao. Noi ne putem 
permite să urcăm în patru ore, iar coborârea s-o facem 
în două ore. 

La fiecare pas, Jane simţea cum aerul devenea tot mai 
rece, cu toate că soarele strălucea. Observă că peisajul se 
schimba foarte repede, devenind tot mai sălbatic. 

Se mai opreau din când în când, bucurându-se de 
frumuseţea peisajului. 

— Chiar și April s-ar fi bucurat de acest peisaj, scăpă 
Jane, apoi se mustră singură. 

— Fii liniştită, micuțo, zâmbi Joao. Te înţeleg. Sora 
ta ar fi apreciat peisajul, este adevărat, pentru că se 
spune că urcând acolo oamenii devin mai buni, se 
apropie de Dumnezeu, ceea ce îi face foarte 
înțelegători. Iar miss Winthrop nu are cum să rămână 
insensibilă la atâta frumuseţe, fiind ea însăși o femeie 
foarte frumoasă. 

— Da, senhor, admise Jane. 

Joao se aplecă și rupse câteva fire de iarbă. 

— O iubesc... murmură el, dar Jane auzi. 

Deodată nu mai văzu frumuseţe în jur, n-o mai 
atrase nimic și fără să ştie de ce, se simți cuprinsă de 
disperare. 

Pacea nu mai era pace. Nimic nu-i mai era pe plac. 
Ce se întâmplă cu mine? începu să se întrebe. 

Ştii prea bine, îi răspundea inima. 

Da, era adevărat, ştia. Nedorită, neinvitată... inima 
ei se deschisese în fața acestui bărbat arogant. De ce îl 
iubesc? se întrebă ea. M-am îndrăgostit de bărbatul cu 
care se va mărita sora mea. Tocmai l-am auzit spunând 
c-o iubește! 

— Senhorita, ai tăcut dintr-o dată! Vocea lui îi 
produse o durere cumplită pe care n-o mai simţise 
până atunci. Ridică privirea spre el. Acum Joao nu era 
cu nimic diferit de cel care fusese înainte. Cu toate 
acestea abia rostise: o iubesc... 

Desigur, fusese convins că nu-l auzise nimeni... 
pentru că pe chipul lui nu apăruse nici o umbră de 
îngrijorare, de emoție, sau de jenă. 

Jane îşi spuse că el nu trebuia să știe că fusese auzit. 

— Dacă te-ai odihnit, miss, am putea continua 
drumul. 

Jane se ridică greu, dar curând ca toţi cei care 
urcaseră pe aceste culmi, Jane simţi că gândurile 
negre se risipesc și ceva mai plăcut, cu o uşoară tentă 
de exaltare le luă locul... 

Cărarea era acum din granit, mai abruptă, dar 
continuară să urce fără opreliști. Copacii erau din ce în 
ce mai rari, aerul foarte prospăt, iar soarele mai milos. 

Trecură pe lângă o călugăriță care urca anevoios 
dar fără să renunţe sau să se lamenteze iar Joao o 
asigură că aceste călugărițe care ajungeau aici erau 
fiinţe foarte pioase. 

Când ajunseră din urmă mica familie care-și 
începuse urcușul pe când ei mai stăteau în mașină cu 
tatăl care susținea părintele invalid, iar mama ducându-și 
copilul de mână, Jane îl prinse de mână pe Joao. 

— Nu! îl imploră ea. 

— Ce este, senhorita? 

Jane roşi. 

— Nu-i putem lăsa astfel! Este... este... 

— Mă bucur că ai rostit aceste gânduri, senhorita. Ar 
fi o dovadă de ingratitudine, de egoism, să trecem pe 
lângă ei, fără să-i ajutăm. 

— Așa este, senhor. 

— În acest caz, să-i ajutăm! Numai că... el făcu o 
pauză. 

— Da? Ce vrei să spui, senhor? 

— Asta ne va face să întârziem mult. Foarte mult. 

— Are vreo importanță? 

FI îi zâmbi. 

— Acesta este răspunsul pe care-l aşteptam. 

De acum, urcușul devenise o problemă. Jane intui 
după figurile crispate ale familiei care urca; nici unul 
nu era prea robust, iar urcușul devenise o tortură. Sub 
impulsul clipei, ea luă în braţe copilul, iar Joao pe acel 
invalid bătrân. 

Soțul şi soţia îi răsplătiră cu un zâmbet plin de 
recunoştinţă. 

În clipa aceea se auzi dangătul clopotului și 
rezonanţa acestuia parcă le dădu puteri. 

— Pelerinul a ajuns în vârf, recită Joao. 

— Saddhu! îi răspunseră ceilalți. 

După o oră foarte solicitantă, care trecu destul de 
greu în care nu străbătură prea mare distanță din 
cauza copilului și a invalidului pe care-l purtau pe 
braţe ajunseră în vârf, sunară la marele clopot, trecură 
pe lângă Urma Sfântă, apoi rămaseră acolo, 
bucurându-se de peisajul superb. Totul era de o 
frumuseţe sălbatică, fascinantă. Sub ochii lor se 
desfășura o priveliște magnifică, un covor imens de 
frumuseţe pe tonuri de verde, pe alocuri învelit în 
valuri de ceață. 

Nu era timpul potrivit, spuse senhor nu fără regret, 
să vadă acel con de umbră care se scurta foarte rapid, 
dar nu aveau timp pentru regrete și se mulţumi cu 
minunile pe care le văzuseră. 

— Ei bine, copilă, zise Joao uitându-se la ceas, chiar 
dacă ai spus că nu-ți pasă că vom întârzia, trebuie să 
începem coborârea. 

— Va fi mai uşor acum, zise Jane. 

Dar se inșelase teribil. Genunchii începură să-i 
tremure. 

— Încet, zise senhor, iar ea îi fu recunoscătoare 
pentru mâna pe care i-o întinsese. 

Când ajunseră la mașină se prăbușiră realmente și 
nici unul nu zise nimic câteva secunde. Doar după 
ce-i întinse un sandviș, Joao spuse: 

— Nu ne vom întoarce la Ambanta în seara asta. 

— De ce? îl întrebă ea surprinsă. 

— Vei vedea că și casele de odihnă de pe aici sunt 
destul de confortabile, deși foarte simple. 

— Ce vrei să spui? 

Probabil că tonul vocii ei îl surprinse pentru că 
Joao o privi uimit. 

— Dar ai spus foarte clar, îi aminti el, când te-am 
prevenit că vom întârzia că nu contează. 

— Ştiu, dar nu m-am gândit, voiam să spun... 

— Ce-ai vrut să spui, senhorita? Vocea lui căpătă un 
accent mai dur acum. 

— Am crezut că nu vrei să întârziem acasă. 

— Vom întârzia o singură noapte. Dimineaţa vom fi 
înapoi. 

— O, nu! şopti Jane. 

Joao o privi încruntat. 

— Ce este, miss Winter? o întrebă el. Mi-ai spus că 
nu este nici o problemă iar acum... cânţi o altă 
melodie. 

— Nu cânt nici o melodie, răspunse Jane numai că 
aș vrea să ne întoarcem. 

— De ce dintr-o dată ţi-ai amintit de standardele 
englezești, miss? Te deranjează să poposești peste 
noapte într-o casă de odihnă unde să se ocupe de tine 
mai multe servitoare? Aș putea continua și cu alte 

avantaje dar n-o voi face. Te asigur oricum, miss, că nu 
vom poposi peste noapte în vreun cort aşa cum faceţi 
voi, australienii. 

— Sunteţi dezinformat, senhor, zise Jane pe un ton 
foarte rece. Avea mâinile fierbinţi și tremura. Nu 
trebuia să se oprească; ştia acest lucru. Și asta nu doar 
din cauza lui April, mai exista și o alta. Nu voia să fie 
aproape de acest bărbat. 

El o privea mai destins acum. Ba chiar cu o undă de 
duioșie după cum observă ea. 

— Ar fi prea mult pentru tine, micuţo. Drumul de 
întoarcere ar fi prea obositor. Și nici eu... 

— Indiferent de argumente tot asta vom face, zise 
Jane. 

Ea rosti aceste vorbe cu calm, iar după aceea chiar 
se miră cum reușise să-şi păstreze acest calm aparent. 
Cum reușise să-și stăpânească tremurul interior? 

Joao o privea uimit, uşor dezorientat. Deodată în 
ochii lui ea citi o altă expresie. Avea în față un om 
foarte circumspect, prudent. 

El nu mai zise nimic. De fapt nu spusese nimic 
important pe durata acestor lungi ore pe drumul spre 
Ambanta, apoi spre mănăstire. 

Jane înțelese că greșise. Ar fi fost, desigur, 
periculos să se întoarcă astfel și el o făcea doar din 
cauza aceste tinere încăpăţânate... 

— Îmi pare rău... 

Observând că el avu o reacţie bruscă din cauza 
unor pietre care căzuseră pe carosabil și pe care nu 
putu să le evite la timp, Jane își repetă scuzele. Nu 
primi nici un răspuns. 

Nu se opriră nicăieri pe drumul de întoarcere, ci 
continuară drumul în tăcere. 

Obosită, însetată, înfometată, Jane ar fi vrut să-și 
strige amarul, dar reuși să n-o facă. De fapt, era doar 
vina ei. Jane aţipi câteva minute, poate chiar mai mult 
pentru că atunci când deschise ochii observă că 
părăsiseră zona muntoasă intrând în cea a plantațiilor 
de ceai. După vreo jumătate de oră se aflau în 
Ambanta. Ajunseseră acasă. 

Era spre dimineaţă. Jane observă asta privind cu 
ochii abia deschiși că ajunseseră fără însă a putea 
înregistra și ora. 

Probabil că toată lumea dormea. Dar după ce 
trecură de holul de la intrare și ajunseră în primul 
salon observară că luminile erau aprinse și că se aflau 
carafe cu vin pe masă. April râdea din toată inima 
veselă, bine dispusă. 

Rodriguez nu era cu ea. Probabil că simțindu-se rău 
se culcase devreme. 

Cu April se afla Terry. Încăperea era plină de un 
fum pe care-l puteai tăia cu cutitul, dar atmosfera era 
foarte relaxată. 


123 


Așa era April. Se plictisise probabil și făcuse totul 
pentru a scăpa de starea aceasta. Așa făcuse în trecut 
cu Jeff, așa făcea acum cu Terry. 

Jane intră odată cu Joao. Imediat atmosfera se 
schimbă, iar April se întunecă la faţă de parcă s-ar fi 
pierdut undeva pe vreun pisc, acoperit de ceaţă. 

Jane care se gândise cu inima strânsă că April ar fi 
deranjată dacă nu se întorceau în aceeeași seară 
observă acum că sosirea lor avusese un efect contrar. 
De ce se comporta April astfel? De ce era deranjată? 

Acest lucru deveni tot mai evident după ce urcară 
în camerele lor. 

— De ce naiba a trebuit să-l aduci înapoi în noaptea 
asta, Jane? Prostia ta nu are limite? 

— Am crezut că te va deranja dacă nu ne întorceam. 

— Jane, de ce nu gândeşti? De ce aș fi vrut să mi-l 
aduci pe Joao?Ar fi trebuit să te gândești la asta de la 
început. 

— April, nu te înțeleg... 

— Ce să înţelegi, Jane? Că mă plictiseam și Terry 
mi-a ţinut de urât? Asta nu înseamnă totuși că nu vreau 
în continuare să scap de el! 

April se duse în camera ei. 

Capitolul 8 


Din clipa aceea, April făcu tot posibilul pentru a 
scăpa de Terry Marsden. 

Cu multă șiretenie, se folosi de toate atuurile ei 
pentru a-l defăima în ochii lui Joao Camoes. Îl 
considera sălbatic, grosolan, obraznic, nicidecum un 
oaspete bine venit. Iar când Joao ridica nepăsător din 
umeri, April îl ducea în birou unde zăboveau destul 
de mult, lăsându-l pe Terry să aștepte. 

— Cred că este mai bine să-mi fac bagajul, micuță 
Jane, îi spuse Terry după câteva zile. 

— De ce? îl întrebă Jane. 

— Am terminat mare parte din articole. Camoes 
fiind un individ civilizat nu mă va da afară din casă ci 
îmi va sugera să găsesc mai multă linişte altundeva, 
să-mi continuu scrierile. 

Și acest lucru se și întâmplă. 

În acea seară, pe terasă, Joao îi spuse lui Terry: 

— Casa mea din Lalanda, de cealaltă parte a 
dealului, este liberă. Rudele mele, familia Reynolds 
care locuiesc acolo sunt plecate o vreme. Știu că le-ar 
conveni Să stea cineva acolo să păzească locuinţa. Ai 
avea multă liniște și ai putea lucra nestingherit. 

Terry îi aruncă Janei o privire care voia să spună 
„ti-am spus eu că așa se va întâmpla“. 

— O, îţi mulțumesc mult, Joao, zise Terry. Vorbăria 
lui miss Winthrop mi-a cam diminuat randamentul. 

Dacă el intenţionase s-o facă pe April să riposteze 
se înșelase pentru că ea îi aruncă o privire înghețată ca 
și paharul cu băutură pe care-l ţinea în mână dar fără 
o vorbă. 

Dar Jane se revoltă din cauza lui Terry pe care-l 
considera victimă, lucru pe care-l și spuse: 

— Vezi-ţi de treaba ta Jane, zise April. 

— Mă voi duce să-i spun lui senhor Camoes ce cred 
despre asta, insistă Jane. 

— Du-te, dar cred că vei fi dezamăgită. Dacă nu 
chiar șocată... 

— Vrei să spui că... oare April voise să spună că 
senhor i se adresase cu aceleaşi vorbe cu care făcuse 
referire la ea pe drumul spre Sri Pada? Că-i declarase 
dragostea? 

— Du-te! insista April triumfătoare, du-te și află 
răspunsul! 

Şi Jane luându-și inima în dinţi se duse. 

Joao se plimba prin grădină; era o grădină extrem 
de frumoasă, luxuriantă, pentru că aerul rece încuraja 
florile mai delicate să înflorească. Cât despre fluturi ... 
erau nenumărați. De fapt Ceylonul era renumit pentru 
varietățile sale de fluturi: magnificul Darius negru cu 
galben, Pardinda cel cobalt albastru și multe altele cu 
aripi diafane. 

— Se spune... începu Joao, că legiuni întregi din 
acestea de fluturi atât de frumos colorați au pornit 
spre Sri Pada să moară. Ar putea fi adevărat și eu am 
văzut foarte mulți fluturi, pentru că zboară spre culmi 
să moară acolo, când li se apropie sfârșitul. Probabil 
era melancolic pentru că el continuă pe același ton: cu 
toate astea nu este așa de ușor să mori, senhora, căci 
după cum spune poetul: 


„Cel care a văzut o cioară albă, 
sau cuibul unei păsări colibri 
Sau un cocotier drept, 

Sau o maimuţă tăcând sfioasă 
Acela va trăi veșnic“. 


Aceasta este o poezie veche ceyloneză. 

Jane ar fi stat să asculte toată noaptea; era mereu 
fascinată când el îi vorbea. Dar trebuia să-i întrerupă 
melancolia. 

— Senhor! 

El îi văzu chipul grav şi înțelese că Jane avea o 
problemă. 

— Ce este, miss Winter? 

— Domnul Marsden... începu ea. 

— Ce este cu el? 

— De ce îl alungi, senhor? 

El îi spuse pe un ton rece: 

— Nu m-am purtat niciodată atât de nepoliticos cu 
un oaspete. 

— Nu în vorbe, ci în intenţie. 

— Miss Winter observ că ești la fel de 
nepoliticoasă... 

— Îmi cer iertare în acest caz. Am fost afectată să văd 
că Terry a fost alungat. De fapt, ai scăpat de el, senhor. 
Sau... ai scăpat-o pe April. 

— Observ că te interesează acest Marsden, 
senhorita. Crezi că este bine? 

— Nu mă interesează Marsden, în felul în care 
consideri dumneata. 

— Am făcut vreo afirmaţie concretă? Fără intenţie! 

Ea îl ignoră. 

— Şi chiar dacă m-ar interesa Marsden, n-ar fi 
problema dumitale. 

El o privi cu intensitate. 

— Dimpotrivă mă interesează foarte mult. Din două 
motive. 

— Al dumitale şi al lui April, zise Jane cu 
amărăciune. Jane fu chiar surprinsă de intensitatea 
amărăciunii simţite... dar și mai surprinsă de zâmbetul 
lui. Părea mulţumit. Dar sigur că așa și trebuia să fie 
doar îl cuplase cu sora ei vitregă. Nu spusese el c-o 
iubeşte? 

Cu toate acestea se așteptase ca el să fie mai 
cinstit. Dar asigurarea dată de April se baza pe 
motive solide. Cine știe ce-i spusese Joao Camoes 
ca s-o facă să afirme sigură de ea: „du-te, vei avea 
un șoc“. 

Nu fusese chiar un șoc pentru că Jane se așteptase 
la aşa ceva. Dar fără să ştie de ce, Jane se simţise brusc 
foarte afectată. 

— Senhorita! Miss Winter! Vocea lui Joao o urmări 
printre straturile de flori. Jane! 

Asta o făcu să se oprească brusc. De ce o strigase 
Jane? De ce n-o striga miss Winter? Era viitoarea lui 
cumnată! 


— Ei bine? o interpelă April. Nu te-ai convins că vrea 
și el să scape de acest individ? 

— Ai avut dreptate, vrea să scape de el, dar nu mi se 
pare corect. 

— Totul este corect, zise April, în dragoste ca și în 
război. Zicând acestea, April izbucni într-un hohot 
nefiresc de râs. 

Terry îşi adună lucrurile, urcă în vechea sa mașină 
sport, le făcu semn cu mâna de rămas-bun apoi porni 
în viteză spre casa familiei Reynolds. 

— Călătorie sprâncenată! îi ură April. 

Jane nu mai putea suporta situaţia; era prea mult 
pentru ea. April nu mai avea nevoie de ea, se pusese 
pe picioare şi găsise locul. Jane decise să plece înapoi 
în Anglia... din fericire mai avea puţini bani... se putea 
întoarce la fel de bine și acasă în Australia. 

Trebuia însă să-și informeze mama să-i spună că-și 
jucase rolul și se întoarcea acasă. 

Fără a-i spune lui April scrise o scrisoare și rugă 
unul din servitori s-o pună la poștă. Brusc apăru Joao 
care începu să discute cu servitorul. 

— Senhorita vrea să-i fie pusă scrisoarea la poștă? 
Foarte bine, mă voi ocupa eu de acest lucru! 

După ce servitorul plecă el îi spuse: 

— Cel mai apropiat oficiu poștal este la o distanţă 
apreciabilă. 

— Scrisoarea nu mai poate aştepta... începu Jane. 

El ridică intrigat din sprâncene. 

— Este atât de urgent? Parcă spuneai că n-ai lăsat pe 
nimeni în urmă că ţi-ai luat cu tine și inima în această 
călătorie. 

— l-am scris mamei, răspunse Jane. 

— A, este cu totul altceva! În acest caz sigur că 
trebuie să expediem scrisoarea cât mai repede! 

— Da, nu mai suferă amânare, zise Jane. 

— De ce te grăbești așa, miss Jane? 

— Vreau să plec de aici. Aș vrea ca mama să știe de 
planurile mele, sir. 

— În acest caz, miss Jane vom duce scrisoarea nu la 
cel mai apropiat oficiu poștal ci la un aeroport privat 
care va duce corespondenţa imediat la Colombo. 

— Vă mulțumesc, senhor. 

— Vrei să mă însoțești până la acest aeroport privat, 
miss Jane? 

— Mulţumesc domnule, dar prefer să n-o fac. 

— Va fi un drum interesant. 

— Am spus că nu merg, domnule. 

Joao se înclină în faţa ei și plecă. Jane se îndreptă 
spre una din băncile aflate în spatele lor și începu să 
răsfoiască o revistă. 

Dar trecu aproape o oră și mașina lui Joao nu plecă 
să ducă scrisoarea așa că se văzu nevoită să întrebe 
care era motivul. Dar acest motiv veni din partea lui 
April nu a lui senhor Joao. 

Se petrecuse ceva tipic pentru April, care începuse 
să facă doar lucruri neobișnuite: stătea pe marginea 
patului cu scrisoarea Janei în poală. 

— April! exclamă Jane. 

— O, da, știu că am făcut un lucru îngrozitor, dar 
Joao mi-a spus că ai de trimis o scrisoare urgentă așa 
că am luat scrisoarea de la el... nu contează cum și 
acum fac un lucru rușinos citind rândurile tale. Îmi 
pare rău dar trebuia s-o fac. Îmi pare rău, draga mea, 
dar scrisoarea asta nu va pleca. 

— Poftim? 

— Nici tu nu vei pleca de aici, Jane. Nu mă poţi lăsa 
aici. 

— De ce nu? Ai obținut tot ce-ai vrut. 

— Nu, nu încă. 

— Mă rog, ești pe aproape. 

— Nu, și nici nu voi fi... uite ce este, Jane, nu poți 
pleca! N-ar fi corect. 

— Tu vorbeşti de corectitudine? Oricum, Rodriguez 
este în plus aici. 

— Nu Rodriguez mă deranjează, chiar dacă este al 
treilea. Al patrulea mă supără. Și tocmai asta ar fi dacă 
ai pleca acum. 

— April, despre ce vorbeşti? 

— Despre Terry. 

— Dar el a plecat. 

— Uite ce este, Jane. Nu înţelegi ce vreau să spun și 
poate nici n-ai cum s-o faci, dar chiar și așa te rog să 
rămâi, să mă ajuţi. 

— Să te ajut? 

— Te rog să mă ajuţi să nu... să nu... O, Jane, te rog, 
ajută-mă rămânând aici. 

Jane nu știa ce să creadă. Ar fi vrut din tot sufletul 
să plece, dar ceva din privirea lui April, ceva ce nu mai 
văzuse până atunci o opri. 

— O, April, zise ea pe punctul de a ceda. 

— Nu mă lăsa acum, Jane. Promite-mi! 

— Eu simt că trebuie să plec! 

— Promite-mi! 

Jane avu un moment de slăbiciune şi cedă. 

— Bine, April, zise ea cu vocea pierită. 

Jane ieşi din nou să se așeze pe bancă. Se simţea 
dintr-o dată istovită. 

Când sosi Joao şi se adunară la masă, nimeni nu 
făcu nici o remarcă referitoare la cel care nu se mai 
afla cu ei, Terry Marsden. Deodată, Joao le spuse: 

— Mâine seară, pe vremea asta, în loc să stăm la 
masă, vom face ceva deosebit. 

— La ce te referi, Joao? întrebă April curioasă. 

— Vom observa ceva care seamănă cu un ochi de 
apă. N-a plouat de mult, așa că animalele suferă de 
sete și trebuie să-și caute hrana mult mai departe ca de 
obicei. Am examinat locul și am observat diferite 
urme. 

Jane îl asculta cu respiraţia întretăiată, dorindu-și 
din tot sufletul să asiste la o astfel de scenă, să 

surprindă animale pe care poate le vedea prima 
oară. Dar amintindu-și ce simţea pentru senhor 
Camoes, își spuse că nu trebuia să meargă, chiar 
dacă-și dorea asta din tot sufletul. Rămase crispată și 
tăcută. 

Li se aduseră băuturile. Umbrele nopţii începură să 
cadă iar April, apoi şi Rodriguez se duseră să se 
pregătească de plecare. 

Jane se ridică și ea. 

— Senhorita! se auzi vocea lui Joao. 

— Poftim, senhor? 

— N-ai părut prea entuziasmată de ideea mea. 

— Am un motiv să nu mă entuziasmez. Nu voi 
merge. 

— Ba vei merge, senhorita. N-am insistat ieri când 
n-ai vrut să mergi la aeroport, dar de data asta nu vei 
putea refuza senhorita. Te rog să mă crezi că vei 
merge. Este ceva ce nu trebuie să pierzi. 

— De ce ar trebui să merg? 

— Pentru că ești o tânără onestă, inocentă care vrea 
să știe, să cunoască. Vrei să vezi cum se adapă 
animalele. Recunoaște. 

Ea nu putea nega și nici nu încercă s-o facă. 

— Nu vreau să văd animalele cu dumneata, senhor. 

— Îți mulţumesc pentru sinceritate. Dar întrucât nu 
poate să te ducă altcineva acolo, o voi face eu. 

— Nu merg, se încăpăţână Jane. 

— Vei merge, senhorita, replică el calm. Dacă nu, te 
voi duce eu în braţe până acolo. Sunt convins că o dată 
ce vei vedea locul acela te vei lăsa cuprinsă de magia 
lui. Văd că deja ochii îţi strălucesc. Tânjești să mergi. 
De ce te încăpăţânezi? 

— Pentru că nu suport să mi se spună ce să fac. 
Numai pentru că ești portughez, senhor.... 

— Nu cumva uiţi ceva? Parcă ţi-am spus, senhorita, 
Că în ţara asta bărbatul și femeia iau decizii împreună? 
Te rog să vii în întâmpinarea cererii mele. 

Jane îndrăzni. 

— Şi dacă refuz? 

— În acest caz, voi face eu tot drumul spre tine, 
senhorita. Este o promisiune, miss Winter, nu o 
ameninţare. 

Jane nu putea ascunde faptul că aștepta cu cea mai 
mare încântare să plece. Ar fi fost o experienţă care nu 
Je era dată multora, dar nu asta o înfiora atât ci faptul 
că urma să fie aproape de natură. 

De aceea, a doua zi dimineaţa ea ascultă cu atenţie 
indicaţiile date de Joao lui April și Rodriguez. 

— De cum ajungem acolo trebuie să înceteze orice 
discuţie. Să fie tăcere. Chiar și înțepăturile de insecte 
trebuie suportate cu stoicism fără comentarii. Nu se 
admite nici un strănut. 

April îi arunca priviri alarmate lui Rodriguez. Nu 
putea găsi o altă scăpare ca aceea când urcaseră spre 
vârful Adam? 


Dar ochii lui Rodriguez scânteiau. 

— Luăm şi armele? întrebă el. 

— Numai pentru protecţie. Nu vom ucide nici un 
animal. Iar doamnele nu se vor parfuma. 

— Joao! exclamă April. Nu suport insectele și 
înțepăturile lor! Şi oricum trebuie să mă machiez, 
altfel arăt oribil. 

— Ar fi mai bine să porţi pantaloni, o sfătui el ca să 
nu simți pișcăturile. 

— Toate aceste suferinţe ca să văd vreun urs! 
exclamă April, dezamăgită. 

— Un urs! se entuziasmă Jane. 

Spre seară cei patru porniră pe o cărăruie aleasă de 
Joao. Trecură peste bușteni căzuţi, ferindu-se de șerpi, 
de bucăţi de stâncă. 

April începu să se lamenteze. Ţânţarii o chinuiau, 
crengile o zgâriau. 

Dar Jane nu întorcea capul, ci mergea înainte ca 
Vrăjită. 

Curând apăru o familie de maimuțe să se adape. 
Apoi... Rodriguez o făcu atentă... se întâmpla ceva. 
Jane îşi tinu respiraţia. 

Se apropiase o căprioară. Bău repede și se depărtă 
imediat. 

Din nefericire, începu să plouă și se ascunseră sub 
un umbrar. Stătură acolo vreo oră înainte ca 
nefericitul incident să se petreacă. 

Leopardul ceylonez se apropie de apă, rămase 
acolo o secundă în liniște ascultând în jur, apoi, 
alarmat de o mișcare necontrolată a lui April sări 
instinctiv într-o parte și porni spre pădure. April scăpă 
neatinsă, la fel și bărbaţii, dar braţul lui Jane fu zgâriat 
rău. Jane scăpă un strigăt, oftă, apoi nu mai știu nimic. 

Deschise ochii după vreo oră când se afla în 
bungalou. April o privea îngrijorată. La picioarele ei, 
palid încât nici nu-l recunoscu, se afla Joao. 

Capitolul 9 


Dar starea de trezie a Janei nu dură. 

Abia începură să se contureze mai clar chipurile 
abia întrezărite să le poată asemui celor reale din viața 
zilelor ei, că privirea i se înceţoșă din nou şi adormi la 
loc. I se părea că pleoapele îi sunt de plumb, pentru 
ca mai apoi să se simtă ca sub puterea unui sedativ, 
sau ce-i dăduse doctorul care venise s-o vadă, pentru 
ca mai apoi să simtă durerea și să vadă figurile celor 
care așteptau cu sufletul la gură ca ea să reacționeze. 

Una dintre aceste figuri cunoscute era a lui Joao. 
De fapt, pe el îl vedea peste tot. Uneori i se păru că 
vede chipul lui April alături de el, alteori al lui 
Rodriguez, ba chiar al lui Terry. Dar de fiecare dată 
când putea deschide pleoapele grele senhor se afla 
acolo. 

Doctorul o examină din nou. 

— Nu mai vreau narcotice, încercă ea să protesteze. 

Era un medic tânăr care-i zâmbi și începu să-i 
povestească despre locurile în care făcuse practica și-i 
promise să n-o mai înțepe. 

— Asta doar dacă nu cumva starea braţului o va 
cere. Oricum, șocul a trecut. 

— Braţul mă mai doare, dar suportabil. 

— Va trebui supravegheat în continuare. Într-o ţară 
tropicală precum Ceylonul, infecțiile apar foarte ușor. 
Nu pot nega totuși că și eu am simțit dorul de casă 
când am venit aici. 

Joao Camoes, care intrase în tăcere, îi privi cu ochii 
săi pătrunzători. 

— Jane își va petrece iarna în Albufiera. 

— Albufiera? repetă Jane. 

— Locul unde m-am născut. Apoi Joao se interesă 
de starea ei, schimbă vorbe de politeţe cu doctorul 
după care îl conduse. 

Terry, care se afla și el acolo, îi zâmbi cu farmec, iar 
Jane se întrebă încă o dată de ce oare nu-l plăcea April. 

— Jane draga mea, incidentul cu leopardul te-a 
afectat dar pe mine m-a ajutat să-mi reiau locul în 
casă. 

— Te-ai întors definitiv? îl întrebă ea. 

— Nu, dar deși casa este foarte plăcută, când am 
auzit Că missy a avut un accident am zburat până aici, 
aşteptându-mă la ce era mai rău. 

— Iar eu te-am dezamăgit! 
— De ce să nu recunosc? Eu am crezut că este vorba 


de April. 

— Mai scrii despre plantațiile de ceai, Terry? 

— Dar tu ai scris ceva, Jane? Ai dreptul s-o faci! 

— Eu n-am scris niciodată un articol serios, n-am 
avut destulă ambiţie. 

El nu-i răspunse o vreme, ceea ce nu era stilul lui, 
dar apoi se aplecă și o sărută pe frunte, după care 
plecă. 

Intră Rodriguez. Era puţin agitat dar probabil i se 
spusese să nu divulge motivul care-l adusese în starea 
asta. 

Jane întrebă: 

— Ce s-a întâmplat cu leopardul? 

— Dragă Jane, nu-ţi face probleme... 

— Nu-mi fac, dar nici n-aş vrea să aflu c-a fost ucis. 

— Stai liniştită, n-a fost ucis, a fugit în junglă. Joao 
n-ar fi împușcat animalul pentru că este un pasionat al 
vieţii sălbatice, deși trebuie să spun... Rodriguez oftă, 
că mie Ceylonul nu-mi place. 

Reveni doctorul care aduse cu el și o asistentă. 

Dar când oare va veni și April? se întrebă Jane. 

Când aceasta sosi, îi spuse cu o voce pierită: 

— Jane, plecăm în Portugalia. 

— Poftim? April, nu te simţi bine? Eşti foarte 
îmbujorată. 

— Sunt fericită. S-a petrecut în sfârșit! 

— La ce te referi, April? 

— Joao a închiriat un charter care să ne ducă la 
Alargave, desigur după ce doctorul va spune că ești în 
afara oricărui pericol. Alargave este o provincie 
portugheză, aflată în sudul tării. Capitala este Faro 
renumită pentru vinuri, pește şi flori. Dar ţinta finală 
este Alargave. 

— Am înţeles că este locul de naștere al lui senhor, 
își aminti Jane. 

— Da, acolo se află palacio cu plaja, unde vrea să te 
recuperezi. 

— Eu? Dar nu am nevoie de recuperare! Mă simt 
bine. 

— Leopardul acela a sărit asupra ta, iar tu afirmi că 
te simti bine? Nu fi ridicolă, Jane! Trebuie să mă duc. 

— Şi ce te împiedică? 

— Nu pot merge acolo decât împreună cu tine. 
Depind de tine întru totul, Jane. 

— De ce? 

— Pentru că Joao ne duce acolo doar pentru tine, 
Jane. Este convins că ai nevoie de îngrijire medicală și 
unde altundeva ai putea s-o primeşti mai bine decât în 
Portugalia? 

— Aş prefera să mă întorc în Australia! exclamă Jane. 

— Jane, nu poti face asta! 

— Pot și o voi face. 

— Dar chiar acest medic ceylonez a recomandat să 
te tratezi schimbând clima. 

— Nu neapărat în Portugalia. 

— Oricum, nu în Australia, unde este vară. Doctorul 
a recomandat o climă mai rece pentru a-ţi reveni. 

— Dar mi-am revenit foarte bine. 

— În acest caz, Jane, zise April venind mai aproape 
de patul ei fă-o pentru mine. Eu trebuie să merg, 
înţelegi? 

— Da, înţeleg, înţeleg tot ce ai pus la cale. Dar nu 
pot să înțeleg, care este rolul meu în acest scenariu 
murdar, April. Simt că nu trebuie să te ajut să-ţi pui 
planul în aplicare. Îmi pare rău dar așa simt. 

— Poate nu este cel mai inocent scenariu, dar 
trebuie să plec de aici până nu este prea târziu. 
Escapada în Portugalia mi se potriveşte de minune. Nu 
poti să înţelegi de ce trebuie să scap de aici? 

— Ba da. 

— Nu cred că ne gândim la același lucru, dar ... nu 
mai contează. April o privea cu un chip chinuit, așa îl 
observă Jane. De aceea ea așteptă continuarea. 

— Mi se pare sau încerci să scapi de ceva? Sau mă 
înșel? 

— Nu, zise April, nu te înșeli. April începu să râdă 
nefiresc. Nu mai făcu o altă încercare de a-și 
convinge sora. 

Dar asistenta care intră atunci în încăpere, o tânără 
zâmbitoare cu părul strâns în mijlocul capului 
schimbă pansamentul Janei, apoi ridică privirea spre 
ușa pe care intrase Joao. 

— Te simţi mai bine acum? EI trase un scaun lângă 
patul Janei. 

— Da mă simt bine și aș vrea să mă ridic. 

— Mă bucur că faci această afirmaţie miss, altfel nu 
ți-aș fi permis să zbori mâine. 

— Oricum, acest lucru nu se va întâmpla senhor, 
zise Jane. Oricum nu voi pleca unde aţi planificat. 

— Şi unde am planificat? 

— În Portugalia. 

— Observ că ţi s-a spus deja, miss. 

— Nu mi s-a spus, am fost informată de planurile 
făcute. 

— Miss, eu n-am făcut planuri. Planurile sunt puse 
la cale... sunt aranjamente definitive. Micul avion ne va 
duce la aeroportul Ratmalana și de acolo vom zbura la 
Lisabona. De acolo cu un avion mic acasă la mine. 

— Palacio este o casă? întrebă Jane. 

— S-ar putea, replică el. Să zicem că este o casă 
ridicată pe stâncile de la Albufiera, vremea este 
temperată acolo, plăcută. 

— Și dacă nu voi merge la Albufiera senhor Camoes? 
izbucni Jane. 

— Miss Winter, nu-ți mai face planuri pentru că vei 
merge. Ceea ce s-a întâmplat în junglă, incidentul cu 
Jeopardul este răspunderea mea. Nu numai că 
teritoriul îmi aparține dar tot eu am făcut și pregătirile 
pentru expediţie. Trebuie să înţelegi miss Winter că 
sunt răspunzător pentru tot, ca să nu mai vorbim 
despre faptul că tot la insistenţele mele ai venit aici de 
la Ambanta. 

—O! exclamă Jane. Acum chiar înțeleg ce mare 
răspundere apasă pe umerii dumitale, senhor 
Camoes! 

El nu mai zise nimic pe moment. Apoi adăugă: 

— Şi ar mai fi ceva... 

Jane înţelese imediat că era nevoie de ea, pentru că 
era cea de a treia persoană fără de care nu putea pleca 
nicăieri cu iubita lui April. Iar incidentul cu leopardul 
se potrivise de minune, pentru că Joao nu se putea 
duce acasă cu April fără ca aceasta să fie însoțită de 
cineva din familie, de același sex. 

lar acum el voia... intenţiona s-o ducă pe April 
acasă. Nu spusese el: „o iubesc!“ 

— Senhorita? auzi vocea lui, care-i cerea să decidă 
în privința medicului care o îngrijise. 

Jane făcu o încercare. 

— N-aş vrea să renunţ la acest medic, a fost foarte 
competent. 

— Nu vei renunța, copilă. Crezi că eu aș risca să 
schimb acum medicul? Sigur că va veni cu noi! 

Jane rămase fără replică. Ce mai putea spune? 
Putea să protesteze? 

Nu! 

Avionul de zece locuri îi transportă pe toți a doua 
zi la aeroportul Ratmalana a doua zi dimineaţă. În 
timp ce schimbau avionul, Jane văzu elefanții puși la 
muncă, în strigătele muncitorilor care-i foloseau să 
care bușteni mari și se gândi că elefantul Vasco 
avusese mare noroc să trăiască în acea vale privată. 

Odată ce avionul se desprinse de sol, ca și cum ar 
fi întors paginile unui atlas Jane văzu cum începură să 
se schimbe formele de relief. Era, se gândi Jane, ca și 
cum un copil s-ar fi uitat în jos și ar fi ales culorile de 
pe o paletă imensă: galben pentru India, roz pentru 
Persia... 

Karachi, Cairo.. Alger... ore pe care le străbătu 
moțăind sau trezindu-se brusc, apoi văzu Lisabona 
conturându-se în zare, dar nu avu șansa să vadă orașul 
pentru că avionul următor îi aștepta deja pentru 
traseul final. Îi ducea pe acea fâșie de pământ ce 
aparținea contelui Joao de Camoes de la Albufiera. 

April o privea cu ochii strălucind de fericire, așa 
cum n-o mai văzuse de mult. În timpul călătoriei ea îi 
şoptise: 

— Jane, nu-mi vine să cred tot ce văd! Ciupește-mă, 
să mă conving că este real! Nu numai că au un avion 
privat dar şi medic. Și când te gândești că eu pusesem 
ochii pe bietul Roddy! 

— April... începu Jane. 

— Dragă soră, nu ai ce să-mi reproșezi. Am fost, 
slavă Domnului, departe de cele întâmplate. Sunt în 
siguranță. 

— În siguranță? repetă Jane care nu înţelegea nimic. 

Dar April nu-i oferi detalii. 

Făcură o mică oprire în provincia Alargave. Avionul 
ateriză lin, pasagerii coborâră și urcară în două mașini 
care așteptau. 

Ce bine știa senhor să organizeze totul, bombăni 
Jane, dar observând încântarea de pe chipul surorii ei 
vitrege, Jane știu că aceasta se gândea la Joao ca la 
contele de Conde. 

Trecură în goana mașinii pe lângă o pădure de 
eucalipt, care-i aminti lui Jane de casă. 

— Sunt aclimatizaţi, desigur, îl auzi pe Joao, dar 
acești arbori din dreapta sunt ai noștri. 

Trecură de nişte porţi impunătoare despre care 
Rodriguez le spuse că duceau la palacio... printr-o 

avenida plină de magnolii cât se putea vedea cu ochii 
și deși Jane n-o vedea pe April știa că aceasta savura 
momentul. 

Dar palacio rămânea ascuns privirii, cu toate că aşa 
numita casă de pe stânci, de fapt un castel, le indica 
faptul că tot ce-i aparținea lui Joao deci și acest 
palacio, urma să fie ceva care tăia orice suflare. 

Chiar și April era foarte tăcută pe când îl urma pe 
Joao pe un coridor lung cu marmură în stil portughez, 
cu panel de stejar. 

Era loc destul unde să fie cazaţi, iar cele două 
surori primiră ca și la Ambanta, camere care 
comunicau între ele. Mobilierul era în stil portughez, 
în culori explozive. Dar pe fereastră se vedea 
adevărata frumuseţe, albastrul mării și al cerului, care 
păreau să se contopească la un moment dat. 

Jane se simţi extrem de bine aici. 

Chiar și April era plăcut surprinsă. Se așezase puţin 
dezorientată pe marginea unui fotoliu. 

— Este prea mult... începu ea. Nu mai pot gândi. 

Deodată de parcă ar fi avut înţelegere pentru 
confuzia lui April, Jane o întrebă uimită. 

— Dar chiar vrei să gândești? 

— Nu, nu vreau, decise brusc April. Mulţumesc că 
m-ai adus la realitate și te rog să continui tot așa, 
surioară. Ce zici, despachetăm? 

Luară masa într-un salon ale cărui ferestre dădeau 
spre mare. Focul ardea în șemineu pentru că urma o 
noapte rece. 

Când, în timpul mesei, Joao anticipă că vor putea 
înota în săptămâna în care vor sta în acel loc, April 
protestă punând întrebări despre aisberguri. 

— Vei fi surprinsă, miss, zâmbi Joao de temperatura 
de pe plajă comparată cu cea de pe stânci. Acolo 
soarele iernii strălucește cu putere. Poţi face plajă în 
costum de baie privind în sus la alți oameni care la 
distanţă de optzeci de picioare sunt îmbrăcați în haine 
de iarnă. 

După masă, tânărul medic examină încă o dată 
brațul Janei, apoi, exprimându-și satisfacția pentru 
felul în care evolua aceasta, îi sugeră să se culce 
devreme pentru a se odihni mai bine, mai ales după 
această lungă călătorie. 

Spre uimirea lui Jane, după ce Rodriguez se scuză 
și plecă, iar sora ei ar fi putut rămâne singură cu 
contele, aceasta se retrase şi ea, pe motiv că se simte 
epuizată. O ajută pe Jane să se pregătească de culcare, 
îi aranjă pernele, apoi făcu un lucru pe care nu-l mai 
făcuse de mult, adică își sărută sora. 

— Îţi multumesc, Janey, şopti ea înainte de a stinge 
lumina. M-ai ajutat cum ai putut, nu este vina ta că... 

— Ce vrei să spui, April? întrebă Jane după ce 
încercă să se ridice mișcare în timpul căreia simţi o 
durere acută în braţ. Ce s-a întâmplat, April? Ce nu 
merge? 

— În această lume a bogaţilor? Nu te prosti, draga 


mea. 

— Pari foarte nefericită. 

— Am primit ceea ce am meritat. 

— Acesta este răspunsul tău? 

— Este singurul răspuns pe care mi-l pot da. Dar 
acum mă simt teribil de obosită. Jane, nu te mai agita. 
Mă voi culca și o să dorm mult până mâine dimineaţă 
pe la zece. Roddy mi-a spus că este foarte rece pe plajă 
până la ora unsprezece, pentru că soarele nu trece de 
stânca de acolo. Noapte bună, surioară. 

Dar April nu dormi. Nici Jane nu se odihni deloc 
pentru că o auzi toată noaptea plimbându-se prin 
cameră. La un moment dat se duse la fereastră unde 
rămase cu privirea pierdută. 

Dar dimineaţă, când nici una din persoanele aflate 
în casă nu se duse pe plajă pentru că era chiar frig, 
April era o altă persoană. Părea entuziasmată și 
încântată. 


149 


April porni spre plajă deși tremura la fiecare pas pe 
care-l făcea, de parcă ar fi păşit pe gheaţă cu toate că 
erau în plină vară April avu curajul să se întindă pe 
plajă cu graţia unei pisici. 

— Este minunat! exclamă ea. 

În timp ce ea și Jane au făcut plajă Joao, Rodriguez 
și tânărul doctor înotară în larg. Apoi la întoarcere se 
alăturară surorilor, discutară se amuzară moțăiră. 
Duceau o existentă idilică ce avea să se perpetueze 
toată săptămâna. 

Noaptea aprindeau focuri pe plajă, ziua stăteau sub 
razele soarelui. Se plimbau pe plajă printre colibele 
pescarilor, toate albe dar cu  coșurile proiectate 
diferit. 

Aveau zilnic cam același program de voie dar deja 
după a treia zi rămaseră doar patru pentru că 
Rodriguez vru să-și petreacă singur timpul. 

— Aș putea spune că Roddy s-a reîntâlnit cu o fostă 
prietenă din copilărie? Te deranjează, April? 

— Nici vorbă! exclamă ea. Îi doresc noroc! 

— lar eu îi doresc să se întoarcă în Ceylon pentru că 
acolo părea foarte fericit, adăugă Jane. 

— Da, am observat și eu și chiar voi discuta despre 
asta cu sora mea. Nu va fi prea greu. Desigur ea s-a 
gândit la mine singurul ei frate necăsătorit. Ea și-a 
închipuit că am nevoie de Roddy aici să nu mă simt 

singur. Dar acum lucrurile stau cu totul altfel. M-am 
decis să nu mai am nevoie de familia altcuiva. 

Cele două surori care-l priveau cu mare atenţie nu 
putură totuși să deslușească mesajul lui. Dar privirile 
li se întâlniră... 

Doctorul a fost chemat la Lisabona pentru un 
control de rutină, iar Rodriguez venea acasă doar la 
masă, așa că abia îl vedeau. 

— Cred, zise Joao, că povestea de dragoste trebuie 
să continue.... 

În ziua aceea, surorile se aflau pe plajă înconjurate 
de reviste și ziare de pălării și umbrele de plajă pe care 
le aducea Joao, care își făcea ora zilnică de înot. Jane, 
care se bucura de razele soarelui deschise ochii mari 
să se bucure de mare de valuri, de nisip și văzu... 
văzu... 

Nu putea fi adevărat! 

Închise ochii. Dar apoi, când îi redeschise mai văzu 
încă acea figură care semăna... 

Dar figura dispăru din nou. 

Jane se ridică şi deschise capacul termosului. O 
ceașcă de cafea o va ajuta să vadă lucrurile aşa cum 
erau în realitate. 

April, care părea foarte palidă în dimineaţa aceea, 
dar poate era doar din cauza nisipului care i se reflecta 
pe chip se oferi: 

— Jane, lasă-mă să te ajut, nu-ţi forța brațul. Și vrând 
s-o ajute, vărsă conţinutul termosului pe nisip. 

— O, ce prostie am făcut! Acum va trebui să urc 
stânca să aduc altă cafea. 

— Pentru mine nu este nevoie, April. 

— Pentru Joao va trebui să mă duc oricum, ştii că 
bea cafea întotdeauna când se întoarce din partida 
zilnică de înot şi nici astăzi nu va face excepţie. 

Așa era, dar Jane nu credea că Joao se va plânge că 
nu va avea cafea în ziua aceea. Cu toate acestea April 
insistă să fie lăsată să facă acest serviciu. 

— Bine, April, dacă asta vrei... 

— Da, Jane, zise ea şi plecă. 

Jane o urmări cum începe urcușul și curând o 
pierdu din vedere. 

Joao veni din apă şi începu să se usuce cu un 
prosop imens. Jane îi explică ce se întâmplase cu 
cafeaua, el încuviinţă fără nici un comentariu, apoi se 
întinseră amândoi la soare și Jane adormi. 

Când se trezi soarele era mai jos. April nu era prin 
preajmă, dar termosul se afla acolo. 

— Unde este April? întrebă ea. A venit și a plecat din 
nou? 

— Nu, a plecat doar. 

— Şi termosul? 

— April n-a plecat după cafea. Am observat când am 
ieşit din apă. 

— Dar... nu înțeleg. Doar pentru asta a plecat! 

— Nu, n-a plecat pentru asta. 

— Joao... Jane i se adresase până atunci cu 
apelativul senhor şi de aceea se opri uimită că-și luase 
asemenea libertate. 

Dacă el remarcase felul în care i se adresase Jane, 
nu făcu nici o remarcă. 

— Vino micuţo, să mergem spre casă. Nu pot să-ţi 
spun mare lucru pentru că nu știu nici eu, nu încă. Pot 
doar să mă gândesc că... 

— Că? 

— Pot să mă gândesc doar la ce am simțit și 
observat. 

— Ce anume? 

— Nu eu trebuie să-ţi spun, ci ea. 

— April? 

— Sigur că da. Sora ta, senhorita. Vino să vedem 
dacă a făcut ce trebuia. 

— Dacă a făcut ce trebuia? repetă Jane. Vrei să mă 
faci să înțeleg că April nu mai este aici, că are ceva de 
spus, dar nu direct, ci... 

— Printr-un bilet. Da, cred că va face asta. Poţi lua 
doar acea pernă? Eu voi duce restul. 

Nu mai avea sens să încerce să se grăbească acum 
când aveau de urcat spre casă. Jane ducea o pernuţă și 
niște reviste, protejându-și brațul. 

— Am urcat mult mai repede ca de obicei, astăzi! 
strigă Jane. 

— Cu toate că avem destul timp, o asigură el. O 
viață întreagă, crede-mă. 

Ajunseseră și urcau treptele casei. Jane începu 
să-și strige sora. April nu-i răspundea. 

Un servitor îi spuse ceva lui Joao, care înclină din 
cap. 

— Sus, îi spuse el lui Jane, vei găsi un bilet. 

— Bilet? 

— Este pentru tine, senhorita. Sora ta ţi l-a lăsat. A 
plecat de aici. Cu delicateţe el îi spuse: vrei să-l citești 
singură sau să vin și eu cu tine? 

Jane se simţea ciudat, fără greutate, ireală, 
suspendată în spaţiu. Trebui să facă un efort să revină 
la realitate. Trebuia să urce în camera ei, să constate 
dacă April plecase. Unde? De ce? Va afla din acel bilet. 

— Vino cu mine, zise ea sub impulsul momentului, 
iar el simțindu-se dintr-o dată foarte tânăr, vrând s-o 
protejeze urcă împreună cu ea. 

Capitolul 10 


„Dragă pitulice“, am plecat cu Terry Marsden în 
Anglia. Mă căsătoresc cu el diseară. 

Tu ai avut impresia că l-ai zărit când eram pe plajă. 
Eu l-am văzut mai bine și acesta a fost momentul pe 
care-l aşteptam. ÎL iubesc, Jane. 

Am știut asta imediat ce l-am văzut prima oară, dar 
am luptat împotriva acestor sentimente. Voiam un 
bărbat important, cu bani, dar n-a fost așa. Recunosc 
că nu mi-a ieșit nimic după cum mi-am dorit și 
planificat, dar acum nu mai este nimic de făcut, 
surioară, pentru că sentimentele față de Terry sunt 
mult prea puternice și chiar dacă Terry este și mai 
sărac decât mine, asta nu mai contează acum; nu-mi 
doresc decât să fim împreună. Să nu-ţi faci probleme 
în privința mamei: se va împăca mai devreme sau mai 
târziu cu situaţia și-și va aminti de ea și tata în tinereţe. 

Îţi amintești discuţiile despre dragoste pe care le 
purtam cu ea? Erau adevărate , micuță Jane. Ce sfat 
să-ți dau în legătură cu Joao? Greu de spus! Urma un 
alt scris, probabil al lui Terry, care punea aceeași 
întrebare: ce-aș putea să-ţi spun, Jane? Apoi urmau 
semnăturile celor doi. 

April și Terry“. 

Jane lăsă scrisoarea pe masă, uimită, rămasă fără 
replică. Se lăsă condusă de Joao spre fereastră. 

— Sper că nu este adevărat! exclamă ea. 

— Din păcate este foarte adevărat, draga mea Jane. 
Am știut de pe plajă, când tu erai adormită. 

— Şi atunci? 

— Vrei să întrebi de ce nu te-am trezit? Ce-ai fi făcut? 

— L-aș fi oprit. 

— Ai fi oprit un vis? Pentru că despre asta este vorba, 
micuța mea Jane. Am ţinut sub observaţie aceasta 
pereche. Sunt făcuţi unul pentru celălalt și sunt sigur 
că vor izbândi. Este mai bine că April s-a opus acestei 
dragoste, pentru că izbânda va fi și mai mare. Sunt 
convins că Marsden se va dovedi un soţ din ce în ce mai 
atent și mai bun. Se simţea pustiit, fără tel, iar April a 
fost scânteia care a declanșat speranţa în cazul lui. 

— Dar April... 

— Și ea are nevoie de el. Are chiar o nevoie 
disperată, pe care a dovedit-o în ultimele săptămâni. 
De ce crezi că aș mai fi venit aici? l-am ghicit 
disperarea, dorinţa de a-și trăi viaţa doar alături de el. 


156 


— Nu este singurul stil de viață pe care-l gândea 
April. Se gândea în aceeași măsură și la tine, Joao. 

El zâmbi. 

— Poate! La început a fost Rodriguez, apoi eu. Ai 
crezut vreun moment că eu... 


Jane era foarte tulburată. 

— April nu poate trăi în sărăcie, nu este acest gen de 
femeie, protestă Jane. 

— Poate că April n-a fost acest gen până acum, dar 
s-a schimbat. Este o jumătate din întregul pe care 
numai cu Terry îl poate alcătui. Dar de ce să vorbim 
despre sărăcie? Terry este un bun jurnalist, iar sora ta 
are o voce remarcabilă. 

Jane îl privi la fel de uluită. 

— Voce? Ai spus că... ai spus... 

— Desigur. Eu am marșat la totul. April va contribui 
la bunăstarea familiei. Iar cu Terry alături se va 
mulțumi și cu puțin. Acum de ce te mai încrunți, draga 
mea? Ce te mai frământă? 

— Mama, mărturisi Jane. 

— Sora ta va rezolva și această problemă. Nu este 
chiar un motiv de îngrijorare. 

— April este preferata mamei, dar mama nu și-a 
făcut niciodată probleme prea mari din cauza banilor. 

Jane își aminti casa lor, cărțile de ghicit aflate 
întotdeauna pe masă, faptul că mama trăia în trecut, în 
trecutul trăit cu Vernon. Acele zile fericite. Janei i se 

făcu dintr-o dată milă de tatăl ei. Într-o relaţie sunt 
implicaţi cei care iubesc și cei care se lasă iubiţi. 

Nici nu realiză că rostise aceste gânduri cu voce tare. 

— La ce te gândești, Jane? o întrebă Joao. Ea îi 
spuse, iar Joao încuviinţă. 

— Da, este trist, dar este cel mai bun lucru pentru ei. 

— Să se iubească egal? 

— Da. 

Jane se tot gândi la această problemă, dar cu 
tristeţe. Și pentru ea ar fi fost cel mai bun lucru pentru 
că-l iubea pe bărbatul din faţa ei. 

Dar pentru el dragostea ei nu însemna nimic, 
pentru c-o iubea pe April. Doar îi spusese asta! 

— Îmi pare rău, Joao, oftă ea. 

— Îţi pare rău? Pentru ce? 

— Pentru tine. Îmi amintesc drumul spre Sri Pada. 

— Crezi că eu l-am uitat? 

— Ai spus asta atunci. 

— Ce-am spus, Jane? 

— C-o iubești. Ai spus c-o iubești pe April. 

— Da, îmi amintesc. Așa am spus. Și așa simţeam. 

— Bietul de tine! 

— Așteaptă puţin, micuţo. N-am terminat ce aveam 
de spus în ziua aceea. Ar fi trebuit să spun: o iubesc 
pentru că mi te-a adus aici. Pe tine, micuță Jane. Așa 
cum te consideri tu, o fată obișnuită. Micuța pitulice, 
cum îţi spune mama. Știu doar că de când te-am văzut 
prima oară nu mi-am dorit decât să te am alături. 

— Dar Joao... începu Jane. 

— Nu înţelegi micuţo, că ești singura femeie pe care 
vreau s-o sărut, căreia să-i dăruiesc toată dragostea 
mea, care să-mi poată oferi iubirea ei...? 

— Şi eu am mult de dăruit, Joao... numai că nu 
înțeleg... n-am visat niciodată... n-am îndrăznit să 
Visez... 


— Dar ţi-am mai spus de multe ori până acum, 
draga mea, că portughezul nu este precum ceylonezul 
și vine în întâmpinarea dorințelor jumătăţii sale. Iar tu 
mi-ai spus că inima ta este întreagă, că o ai cu tine, că 
n-ai oferit-o nimănui. 

— Așa a fost atunci, zise Jane ridicând privirea 
sfioasă spre el, văzându-i chipul atât de drag, la care 
nu îndrăznise să viseze. Dar acum lucrurile nu mai 
stau așa. Inima nu-mi mai aparţine. 

— Şi pentru asta trebuie să rostesc din nou 
rugăciunea Ayubowen, zise Joao. 

Își împreunară mâinile ca atunci când urcaseră pe 
Sri Pada, la Urma Sacră și simţiră aceeași senzaţie ca în 
clipa în care atinseseră vârful templului. 


Sfârşit 

